ഉപ്പളയില് യുവാവിനെ മുഖംമൂടി സംഘം കുത്തിപ്പരിക്കേല്‍പ്പിച്ചു - MALABAR FLASH\nHome Attack Kasaragod News Uppala കാസര്‍കോട് കേരളം കേരള വാര്‍ത്ത ഉപ്പളയില് യുവാവിനെ മുഖംമൂടി സംഘം കുത്തിപ്പരിക്കേല്‍പ്പിച്ചു\nഉപ്പളയില് യുവാവിനെ മുഖംമൂടി സംഘം കുത്തിപ്പരിക്കേല്‍പ്പിച്ചു\nഉപ്പള: ഉപ്പളയില് യുവാവിനെ മുഖംമൂടി സംഘം കുത്തിപ്പരിക്കേല്‍പ്പിച്ചു. ഉപ്പള പത്വാടി ദദ്ധങ്കടി സ്വദേശി ജയറാം ഭണ്ഡാരിയുടെ മകന് പ്രണവ് ഭണ്ഡാരി(26)ക്കാണ് കുത്തേറ്റത്. പരിക്കേറ്റ ഇയാളെ മംഗളൂരിലെ എജെ ആശുപത്രിയില് പ്രവേശിപ്പിച്ചു.[www.malabarflash.com]\nവ്യാഴാഴ്ച്ച പുലര്‍ച്ചെ 5.30ഓടെയാണ് സംഭവം. ആര്‍മി റിക്യൂര്‍ട്ട്‌മെന്റില് സെലക്ഷന് ലഭിച്ച പ്രണവ് ഭണ്ഡാരി പ്രഭാത സവാരിക്കിറങ്ങിയപ്പോഴാണ് ആക്രമണമുണ്ടായത്.\nബൈക്കിലെത്തിയ മുഖംമൂടി ധരിച്ച മൂന്നംഗ സംഘം കത്തി കൊണ്ട് കുത്തുകയായിരുന്നു. ബഹളം കോട്ട് സമീപവാസികള് ഓടിയെത്തിയപ്പോഴേക്കും സംഘം രക്ഷപ്പെടുകയായിരുന്നു. നമ്പര് പ്ലേറ്റ് ഘടിപ്പിക്കാത്ത ബൈക്കിലെത്തിയവരാണ് ആക്രമണം നടത്തിയത്. ഗുരുതര പരിക്കേറ്റ ഇയാളെ പ്രവേശിപ്പിച്ചു.\nബുധനാഴ്ച്ച രാത്രി 10.30ഓടെ മീഞ്ച പഞ്ചായത്തിലെ മിയാപദവ് ടൗണിനു സമീപം സമാന രീതിയില് ആക്രമണമുണ്ടായിരുന്നു. എസ്ഡിപി ഐ പ്രവര്‍ത്തകന് ലക്ഷംവീട് കോളനിക്ക് സമീപത്തെ മുഹമ്മദ് ഫൈസലി (25)നെയാണ് ഒരുസംഘം വെട്ടിപ്പരിക്കേല്‍പ്പിച്ചത്. ഫൈസല് ഗുരുതര നില തരണം ചെയ്തിട്ടുണ്ട്.


അസൂയപ്പെടുത്തുന്ന കാഴ്ചകൾ; ഇത് തൃശൂരിലെ യൂറോപ്യൻ വീട്; പ്ലാൻ | European Model House| Luxury House Plan | Veedu| Veed |Homestyle |Manoramaonline| Manoramanews\nഅസൂയപ്പെടുത്തുന്ന കാഴ്ചകൾ; ഇത് തൃശൂരിലെ യൂറോപ്യൻ വീട്; പ്ലാൻ\nഅജിത് February 08, 2020 03:44 PM IST\nതന്റെ വീട് ആ പ്രദേശത്ത് കയ്യൊപ്പ് ചാർത്തുന്ന നിർമിതിയാകണം എന്ന് ഷിഹാബുദീന് നിർബന്ധമുണ്ടായിരുന്നു. തൃശൂർ ശോഭ സിറ്റിക്കടുത്ത് കണ്ണായ സ്ഥലത്താണ് 35 സെന്റ് പ്ലോട്ട്. അങ്ങനെയാണ് യൂറോപ്യൻ ശൈലിയുടെ ഗമയുമായി ഈ വീട് ഒരുങ്ങിയത്.\nസ്ലോപ് റൂമിൽ വിരിച്ച അമേരിക്കൻ ഷിംഗിൾസ്, വെള്ള ജനലുകൾ, മൊത്തത്തിലുള്ള ഗ്ലോസി തീം..ഇതൊക്കെ വീടിന്റെ വിദേശ ശൈലി വിളിച്ചോതുന്നു. പ്രധാന വാതിലിന്റെ വശത്തായി സിറ്റിങ് സ്‌പേസും ഔട്ടർ കോർട്യാർഡും ക്രമീകരിച്ചു. വീട്ടിലേക്ക് കയറുന്നതിനു മുൻപുതന്നെ പച്ചപ്പിന്റെ കാഴ്ചകൾ മനംനിറയ്ക്കും.\nപോർച്ച്, സിറ്റൗട്ട്, ഫോയർ, ഫോർമൽ ലിവിങ്, ഫാമിലി ലിവിങ്, ഡൈനിങ്, ആറു കിടപ്പുമുറികൾ, കിച്ചൻ, വർക്കേരിയ, അപ്പർ ലിവിങ്, ബാൽക്കണി, ഓപ്പൺ ടെറസ് എന്നിവയാണ് 5700 ചതുരശ്രയടിയിൽ ഉൾക്കൊള്ളിച്ചത്.\nവർണകാഴ്ചകളുടെ ഉത്സവമാണ് വീടിനുള്ളിൽ നിറയുന്നത്. മൊത്തത്തിൽ ബെയ്ജ്, ബ്രൗൺ തീമിലാണ് ഇന്റീരിയർ ഒരുക്കിയത്. ഭിത്തിയിൽ നിറയുന്ന വോൾ ആർട്ടുകൾ, വോൾ പേപ്പർ, ക്യൂരിയോസ്, ബെയ്ജ് നിറം പിന്തുടരുന്ന ഫോൾസ് സീലിങ് എന്നിവയെല്ലാം ഉള്ളിൽ പ്രൗഢി നിറയ്ക്കുന്നു. വലിയ സൈസിലുള്ള വിട്രിഫൈഡ് ടൈലുകളാണ് നിലത്തു വിരിച്ചത്.\nഓരോ ഇടങ്ങളും സ്വയം ഒരു അലങ്കാരമായി മാറുംവിധമാണ് രൂപകൽപന. ഉദാഹരണത്തിന് ഗോവണി വീടിനുള്ളിൽ താരമാണ്. വുഡ്- ടഫൻഡ് ഗ്ലാസ് ഫിനിഷിലാണ് കൈവരികൾ. ഗോവണിയുടെ താഴെ ബാക്ക് ലിറ്റ് നൽകിയത് ഈ ഏരിയയുടെ മാറ്റുകൂട്ടുന്നു.\nധാരാളം അതിഥികളെ ഒരുമിച്ചു സ്വീകരിക്കാൻ പാകത്തിൽ വിശാലമാണ് ഫോർമൽ ലിവിങ്. ഫാമിലി ലിവിങ്ങിൽ ടിവി യൂണിറ്റ് നൽകി. വശത്തെ ഭിത്തിയിൽ നൽകിയ വോൾപേപ്പറാണ് ഇവിടം ഹൈലൈറ്റ് ചെയ്യുന്നത്.\nപത്തു പേർക്കിരുന്നു ഭക്ഷണം കഴിക്കാൻ പാകത്തിലുള്ള വലിയ ഊണുമേശയാണ് മറ്റൊരാകർഷണം. പച്ചപ്പിന്റെ കാഴ്ചകൾ ആസ്വദിച്ചു ഭക്ഷണം കഴിക്കാം. ഇതിനു വശത്തായി വെർട്ടിക്കൽ ഗാർഡൻ നൽകി. അതിനു പിന്നിലായി സ്ലൈഡിങ് ഗ്ലാസ് ജാലകങ്ങളും. ഇതുവഴി വശത്തെ ഗാർഡന്റെ പച്ചപ്പിലേക്കിറങ്ങാം. ഈ വാതിൽ തുറന്നിട്ടാൽ കാറ്റു സമൃദ്ധമായി വീടിനുള്ളിൽ കയറിയിറങ്ങും.\nആറു കിടപ്പുമുറികളും ആഡംബരത്തിന്റെ കാഴ്ചകളാണ് പ്രദാനം ചെയ്യുന്നത്. അറ്റാച്ഡ് ബാത്റൂം, ഫുൾ ലെങ്ത് വാഡ്രോബ്, ഡ്രസിങ് സ്‌പേസ്, സിറ്റിങ് സ്‌പേസ്, വർക്കിങ് ടേബിൾ എന്നിവയെല്ലാം കിടപ്പുമുറിയുടെ കാര്യക്ഷമത വർധിപ്പിക്കുന്നു.\nസെമി ഓപ്പൺ ശൈലിയിലുളള പാൻട്രിയാണ് മറ്റൊരാകർഷണം. പിന്നിലായി വർക്കിങ് കിച്ചനും വർക്കേരിയയും നൽകി. പ്ലൈവുഡ്-ലാമിനേറ്റ് ഫിനിഷിലാണ് കിച്ചൻ ക്യാബിനറ്റുകൾ. ചെറിയൊരു ബ്രേക്ക്ഫാസ്റ്റ് കൗണ്ടറും ഇവിടെ ഒരുക്കി. ജിപ്സം ഫോൾസ് സീലിങ്ങും ഹെഡ്ബോർഡ് വോൾപേപ്പറും നൽകി മുറികൾ വ്യത്യസ്തമാക്കിയിട്ടുമുണ്ട്.\nചുരുക്കത്തിൽ കെട്ടിലും മട്ടിലും സമീപവീടുകളേക്കാൾ ഗമയോടെ തലയുയർത്തി നിൽക്കുകയാണ് ഈ വീട്. രാത്രിയിൽ വിളക്കുകൾ തലയുമ്പോൾ കാണാനാവുക വീടിന്റെ മറ്റൊരു മുഖമാണ്...ആഗ്രഹിച്ചതുപോലെ വീട് ലഭിച്ചതിൽ വീട്ടുകാരും ഡബിൾഹാപ്പി..\nLocation- Near Sobha City, Thrissur\nArea- 5700 SFT\nOwner- Shihabudeen & Safiya\nArchitect- Nufail & Shabana\nNufail-Shabana Architects, Calicut\nMob- 9048241331/ 8086188885\nEnglish Summary- European Model Luxury House Thrissur; Plan


വിഷയത്തില് ക്രൈംബ്രാഞ്ച് അന്വേഷണത്തിന് സമാനമായി കേരള സര്‍വകലാശാല സ്വന്തം നിലക്കും അന്വേഷണം നടത്തും\n17 Nov, 2019 at 03:39 AM\nകേരള സര്‍വകലാശാലയിലെ മോഡറേഷന് മാര്‍ക്ക് തട്ടിപ്പ് നടത്തിയത് രണ്ട് ഡെപ്യൂട്ടി രജിസ്ട്രാര്‍മാരുടെ പാസ് വേഡുകള് ഉപയോഗിച്ചെന്ന് അന്വേഷണത്തില് കണ്ടെത്തി. മാര്‍ക്ക് രേഖപ്പെടുത്തുന്നതിനായി ഇവര് പാസ് വേഡ് ജീവനക്കാര്‍ക്ക് നല്‍കിയിരുന്നതായി വ്യക്തമായി. 12 പരീക്ഷകളില് ക്രമക്കേട് നടന്നതായാണ് സ്ഥിരീകരണം. വിഷയത്തില് ക്രൈംബ്രാഞ്ച് അന്വേഷണത്തിന് സമാനമായി കേരള സര്‍വകലാശാല സ്വന്തം നിലക്കും അന്വേഷണം നടത്തും\nഡെപ്യൂട്ടി രജിസ്ട്രാര് തസ്തികയിലുള്ള രണ്ട് വനിതാ ഉദ്യോഗസ്ഥര് കമ്പ്യൂട്ടറില് മാര്‍ക്ക് രേഖപ്പെടുത്തുന്നതിനായി നല്‍കിയ പാസ് വേഡുകളാണ് മാര്‍ക്ക് തട്ടിപ്പിനായി ഉപയോഗിച്ചിരിക്കുന്നത്. മാര്‍ക്ക് രേഖപ്പെടുത്തുന്നതിന് വേണ്ടി പരീക്ഷ സെക്ഷനിലെ പല ജീവനക്കാര്‍ക്കും പാസ് വേഡുകള് കൈമാറിയിരുന്നു. രണ്ട് ഡെപ്യൂട്ടി രജിസ്ട്രാര്‍മാരില് ഒരാള് 2018ല് സ്ഥലം മാറിപോയെങ്കിലും അവരുടെ പാസ് വേഡ് മരവിപ്പിക്കാന് ഐടി സെല് മുന്‍കൈ എടുത്തില്ല. പുതിയ ഡെപ്യൂട്ടി രജിസ്ട്രാറുടെ പാസ് വേഡും ദുരുപയോഗം ചെയ്തതായി കണ്ടെത്തിയിട്ടുണ്ട്.\n2017 മുതല് 19 വരെ നിരന്തരം മോഡറേഷനില് ക്രമക്കേട് നടന്നതായാണ് പ്രാഥമിക അന്വേഷണത്തില് ബോധ്യപ്പെട്ടിരിക്കുന്നത്. പതിനാറ് ഡിഗ്രി പരീക്ഷകളില് 12ലും മോഡറേഷന് മാര്‍ക്കില് കൃത്രിമം നടന്നതായി സര്‍വകലാശാല സ്ഥിരീകരിക്കുന്നു.\nവിഷയത്തിന്റെ ഗൌരവം കണക്കിലെടുത്താണ് ക്രൈംബ്രാഞ്ച് അന്വേഷണത്തിന് പുറമേ സ്വന്തം നിലക്ക് അന്വേഷണം നടത്താന‍് സര്‍വകലാശാല തീരുമാനിച്ചിരിക്കുന്നത്. ഇതിനായി മൂന്നംഗ സമിതിയെ നിയോഗിച്ചിട്ടുണ്ട്\nkerala universitymark moderation\nമുംബൈയില് ഇന്ത്യയുടെ റണ്‍വര്‍ഷം


ഇന്തോനേഷ്യ; സ്ഫോടനം നടത്തിയത് കുടുംബ ചാവേറുകൾ - Janayugom Online\nHome / Latest News / ഇന്തോനേഷ്യ; സ്ഫോടനം നടത്തിയത് കുടുംബ ചാവേറുകൾ\nPosted on May 14, 2018, 12:57 pm\nസുരബായ: ഞായറാഴ്ച ഇന്തോനേഷ്യയിലെ സുരബായ നഗരത്തില്7 പേരുടെ മരണത്തിനിടയാക്കിയ സ്‌ഫോടന പരമ്പരക്ക് നേതൃത്വം നൽകിയത് ആറംഗ കുടുംബം. ഒരു പള്ളിയില് അമ്മയും രണ്ടു പെണ്‍മക്കളും പൊട്ടിത്തെറിച്ചപ്പോള് അച്ഛനും രണ്ടാണ്‍മക്കളും ലക്ഷ്യം വെച്ചത് ഇന്തോനേഷ്യയിലെ രണ്ടാമത്തെ നഗരമായ സുരബായ. യുവതിയും പെണ്‍മക്കളും ബോംബ് സെറ്റ് ചെയ്ത ബാഗുമായിട്ടാണ് ഡിപ്പോ നെഗോറോ പള്ളിയിലേക്ക് വന്നത്. സുരക്ഷാഭടന്മാരെ അവഗണിച്ച് ഇവർ പള്ളിയിലേക്ക് തള്ളിക്കയറുകയായിരുന്നു. തിക്കിലും തിരക്കിലും പെട്ട് ഒരാളെ കെട്ടിപ്പിടിച്ചപ്പോള് സ്‌ഫോടനമുണ്ടായതായി ദൃക്‌സാക്ഷികള് പറഞ്ഞു. കുട്ടികളും അമ്മയുടെ മാതൃക പിന്തുടര്‍ന്നു. സ്‌ഫോടനത്തിന്റെ ആഘാതത്തില് പള്ളികള്‍ക്കും സമീപത്തുള്ള കെട്ടിടങ്ങള്‍ക്കും നാശമുണ്ടായി.\nസ്‌ഫോടനത്തിന്റെ ഉത്തരവാദിത്വം ഐഎസ് ഏറ്റെടുത്തിട്ടുണ്ട്. ഐഎസിന്റെ ഉപവിഭാഗമായ ജെമാ അന്‍ഷാരത്ത് ദൗളയാണ് (ജെഎഡി) സ്‌ഫോടനം നടത്തിയതെന്ന് ഇന്തോനേഷ്യന് പൊലീസ് തലവന് ടിറ്റോ കര്‍ണാവിയാന് പറഞ്ഞു. ജിഹാദി പോരാട്ടത്തിനായി സിറിയയില് പോയി മടങ്ങി വന്ന നൂറുകണക്കിന് പേരില് പെടുന്നവരാണ് ഈ കുടുംബവും.\nസ്‌ഫോടനം നടത്തിയ പിതാവ് ജെഎഡിയുടെ പ്രാദേശികതലവന് ഡിറ്റാ ഓയീപ്രിയാര്‍ട്ടോയെ പൊലീസ് തിരിച്ചറിഞ്ഞിട്ടുണ്ട്. ഡിപ്പോനെഗോറോയിലെ ഇന്തോനേഷ്യന് ക്രിസ്ത്യന് പള്ളിയിലേക്ക് ഓയീപ്രിയാര്‍ട്ടോ ഭാര്യ പുജി കുസ്‌വതിയെയും ഒൻപതും പന്ത്രണ്ടും വയസ്സുകാരായ പെണ്‍മക്കളെയും ചാവേറുകളായി ഇറക്കി വിടുകയായിരുന്നു. ഇവര് സ്വയം പൊട്ടിത്തെറിച്ച് നാശം വിതച്ചു. ഭാര്യയെയും പെണ്‍മക്കളെയും ഇറക്കി വിട്ട ശേഷം ബോംബ് സജ്ജീകരിച്ചിരുന്ന കാര് ഓയീപ്രിയാര്‍ട്ടോ സുരബായ സെന്ററിലെ പെന്തകോസ്തു പള്ളിയിലേക്കാണ് ഓടിച്ചു പോയത്. പതിനാറും പതിനെട്ടും പ്രായത്തിലുള്ള ആണ്‍മക്കളെ ബോംബ് ഘടിപ്പിച്ച മോട്ടോര് സൈക്കിളില് സാന്താമരിയാ കത്തോലിക്കാ പള്ളിയിലേക്കും പറഞ്ഞുവിട്ടു. പ്രാദേശികസമയം രാവിലെ 7.30 യ്ക്ക് രണ്ടു പേരും കേവലം അഞ്ചു മിനിറ്റ് വ്യത്യാസത്തിലാണ് പൊട്ടിത്തെറിച്ചത്. 40 ലധികം പേര്‍ക്ക് പരിക്കേറ്റ സ്‌ഫോടനം ഇന്തോനേഷ്യയുടെ പത്തു വര്‍ഷത്തെ ചരിത്രത്തില് ഏറ്റവും മാരകമാണ്.\nഏറ്റവും ഒടുവിലാണു പ്രിയാന്തോ ആക്രമണം നടത്തിയത്. പെന്തക്കോസ്ത് പള്ളിയിലായിരുന്നു ആക്രമണം. സ്‌ഫോടക വസ്തുക്കള് നിറച്ച കാര് ഇയാള് പള്ളിയിലേക്ക് ഇടിച്ചുകയറ്റുകയായിരുന്നു. 10 മിനിറ്റിനുള്ളില് ആക്രമണങ്ങളെല്ലാം പൂര്‍ത്തിയായി. അതേസമയം കുടുംബത്തിന്റെ കൂടുതല് വിശദാംശങ്ങള് ഇന്തോനേഷ്യ പുറത്തു വിട്ടിട്ടില്ല. ഞായറാഴ്ച സുരബായയിലെ ഒരു അപ്പാര്‍ട്ട്‌മെന്റിലെ സ്‌ഫോടനത്തില് മൂന്ന് പേര് മരണമടഞ്ഞിരുന്നു. തിങ്കളാഴ്ച രാവിലെ സുരബായ പൊലീസ് സ്‌റ്റേഷനു സമീപവും സ്‌ഫോടനമുണ്ടായി. വാഹനത്തില് വെച്ചിരുന്ന ബോംബാണ് പൊട്ടിത്തെറിച്ചത്.\nമൂന്ന് ഡിവൈഎഫ്‌ഐ പ്രവര്‍ത്തകര്‍ക്ക് വെട്ടേറ്റു


ഡി.എന്.എ പരിശോധന: ബിനോയ് രക്തസാംമ്പിള് നല്‍കി – Chandrika Daily\nBy chandrika Tuesday July 30, 2019 16:21 pm\nഡി.എന്.എ പരിശോധന: ബിനോയ് രക്തസാംമ്പിള് നല്‍കി\nമുംബൈ: ഡിഎന്‍എ പരിശോധനക്ക് ബിനോയ് കൊടിയേരി രക്തസാമ്പിള് നല്‍കി. ഫലം വന്നാല് എല്ലാ സത്യവും പുറത്തു വരുമെന്ന് ബിനോയ് കോടിയേരി പറഞ്ഞു. ഫലം വരുന്നതോടെ ഇതുമായി ബന്ധപ്പെട്ട…\nമുംബൈ: ഡിഎന്‍എ പരിശോധനക്ക് ബിനോയ് കൊടിയേരി രക്തസാമ്പിള് നല്‍കി. ഫലം വന്നാല് എല്ലാ സത്യവും പുറത്തു വരുമെന്ന് ബിനോയ് കോടിയേരി പറഞ്ഞു. ഫലം വരുന്നതോടെ ഇതുമായി ബന്ധപ്പെട്ട എല്ലാ ചോദ്യങ്ങള്‍ക്കുമുള്ള ഉത്തരം ലഭിക്കുമെന്നും അതുവരെ കാത്തിരിക്കൂ എന്നും ബിനോയ് കോടിയേരി മുംബൈയില് മാധ്യമങ്ങളോട് പറഞ്ഞു.\nബിഹാര് സ്വദേശിയായ യുവതിയെ വിവാഹവാഗ്ദാനം നല്‍കി പീഡിപ്പിച്ചെന്ന കേസില് ഡിഎന്‍എ പരിശോധനക്കായി രക്തസാംപിള് നല്‍കിയ ശേഷമായിരുന്നു ബിനോയ് കോടിയേരിയുടെ പ്രതികരണം. ബൈക്കുളയിലെ ജെ ജെ ആസ്പത്രിയില് വച്ചാണ് രക്തസാംപിള് ശേഖരിച്ചത്. രക്തസാംപിള് കലീനയിലെ ഫൊറന്‍സിക് ലാബിന് അയച്ചു.\nഡിഎന്‍എ ഫലം വന്നാല് രഹസ്യ രേഖ എന്ന നിലയില് ഇത് മുദ്ര വെച്ച കവറില് രണ്ടാഴ്ചക്കകം ബോംബെ ഹൈക്കോടതി റജിസ്ട്രാര്‍ക്ക് കൈമാറുമെന്ന് മുംബൈ പോലീസ് അറിയിച്ചു.


ഇതു വായിക്കാൻ നിങ്ങൾ കാണിച്ച മനസ്സൊരുക്കത്തിനു നന്ദി. യഹോവയുടെ സാക്ഷികളെ അടുത്ത് അറിയാനും അവരുടെ പ്രവർത്തനത്തെയും സംഘടനയെയും കുറിച്ച് മനസ്സിലാക്കാനും ഇതു നിങ്ങളെ സഹായിച്ചിട്ടുണ്ടാകും. ഇന്ന് യഹോവയുടെ ഇഷ്ടം ചെയ്യുന്നതു ഞങ്ങളാണെന്നു നിങ്ങൾക്ക് ഇപ്പോൾ തോന്നുന്നില്ലേ? ദൈവത്തെക്കുറിച്ച് തുടർന്നു പഠിക്കുക. പഠിക്കുന്ന കാര്യങ്ങളെപ്പറ്റി കുടുംബാംഗങ്ങളോടും സ്‌നേഹിതരോടും പറയുക. ഞങ്ങളുടെകൂടെ ക്രിസ്‌തീയയോഗങ്ങൾക്കു പതിവായി കൂടിവരുക.—എബ്രായർ 10:23-25.\nയഹോവയെക്കുറിച്ച് അറിയുന്തോറും ദൈവത്തിനു നിങ്ങളോടുള്ള സ്‌നേഹത്തിന്‍റെ ആഴം നിങ്ങൾക്കു കൂടുതൽക്കൂടുതൽ വ്യക്തമാകും. അപ്പോൾ, ആ സ്‌നേഹം തിരിച്ചുകൊടുക്കാൻവേണ്ടി എന്തും ചെയ്യാൻ നിങ്ങൾ തയ്യാറാകും. (1 യോഹന്നാൻ 4:8-10, 19) എന്നാൽ, ദൈവത്തോടു സ്‌നേഹമുണ്ടെന്നു സ്വന്തം ജീവിതംകൊണ്ട് നിങ്ങൾക്ക് എങ്ങനെ തെളിയിക്കാം? ദൈവത്തിന്‍റെ ധാർമികനിലവാരങ്ങൾ അനുസരിക്കുന്നതു നിങ്ങൾക്ക് എങ്ങനെ ഗുണം ചെയ്യും? ഞങ്ങളുടെകൂടെ ദൈത്തിന്‍റെ ഇഷ്ടം ചെയ്യാൻ നിങ്ങളെ എന്തു സഹായിക്കും? ഇവയ്‌ക്കുള്ള ഉത്തരങ്ങൾ കണ്ടെത്താൻ നിങ്ങളെ സഹായിക്കുന്നതിന് നിങ്ങളെ ബൈബിൾ പഠിപ്പിക്കുന്ന വ്യക്തിക്ക് സന്തോഷമായിരിക്കും. അങ്ങനെ നിങ്ങൾക്കും കുടുംബത്തിനും, ‘നിത്യജീവന്‍റെ പ്രത്യാശയോടെ എന്നും ദൈവസ്‌നേഹത്തിൽ നിലനിൽക്കാൻ’ കഴിയും.—യൂദ 20, 21.\n“എന്നും ദൈവസ്‌നേഹത്തിൽ നിലനിൽക്കുക” പ്രസിദ്ധീകരണം അടുത്തതായി പഠിക്കാൻ ഞങ്ങൾ നിങ്ങളെ ക്ഷണിക്കുകയാണ്. അങ്ങനെ സത്യത്തിന്‍റെ വഴിയിൽ തുടർന്നു നടക്കാൻ നിങ്ങൾക്കു കഴിയും!\nപങ്കുവെക്കുക പങ്കുവെക്കുക നിങ്ങൾ യഹോവയുടെ ഇഷ്ടം ചെയ്യുമോ?


ആരാണ് ഇന്ത്യക്കാർ?-ജീനുകൾ പറയുന്ന കഥ വീഡിയോ കാണാം – LUCA\nആരാണ് ഇന്ത്യക്കാർ? ഇന്ത്യയിലെ നിവാസികൾ എവിടെ നിന്ന് വന്നവരാണ് ? ആര്യരാണോ ദ്രാവിഡരാണോ ഇന്ത്യയിലെ ആദിമനിവാസികൾ ? മനുഷ്യ സംസ്‌കാരത്തിന് ഇന്ത്യയിൽ എത്ര വർഷത്തെ പഴക്കമുണ്ടാകും? ആഫ്രിക്കയിൽ നിന്ന് തുടങ്ങിയ യാത്രയിൽ നമ്മെ ചേർത്ത് നിറുത്തുന്നത് ജീനുകൾ മാത്രം. ജീനുകൾ പറയുന്ന കഥ. കേരള യൂണിവേഴ്‌സിറ്റിയിലെ ഫാക്കൽറ്റി ഓഫ് സയൻസ് ഡീൻ ഡോ. ബിജു കുമാർ സംസാരിക്കുന്നു. വീഡിയോ കാണാം


മുംബൈ: റസ്റ്റോറന്റ് ശൃംഖലയായ ബര്‍ഗര് കിംഗ് ഇപ്പോൾ ഐപിഒയ്ക്ക് തയ്യാറെടുക്കുകയാണ്. ഇതിനുള്ള അനുമതിക്കായി കമ്പനി വിപണി നിയന്ത്രണ ഏജന്‍സിയായ സെബിയെ (സെക്യൂരിറ്റീസ് ആന്‍ഡ് എക്‌സ്‌ചേഞ്ച് ബോര്‍ഡ് ഓഫ് ഇന്ത്യ) സമീപിക്കുകയും ചെയ്തു . പ്രാഥമിക ഓഹരി വില്‍പ്പനയിലൂടെ 542 കോടി രൂപ സമാഹരിക്കാനാണ് ഇപ്പോൾ കമ്പനി ലക്ഷ്യം വെക്കുന്നത്. സെബിക്ക് സമർപ്പിച്ച ഡ്രാഫ്റ്റ് റെഡ് ഹെറിംഗ് പ്രോസ്പെക്ടസിന്റെ (ഡിആർഎച്ച്പി) അനുബന്ധം അനുസരിച്ച് പ്രൊമോട്ടർ ക്യുഎസ്ആർ ഏഷ്യ6കോടി വരെ ഇക്വിറ്റി ഷെയറുകൾ വിൽക്കാനുള്ള വാഗ്ദാനം ചെയ്തിട്ടുണ്ട് .\nഅതോടൊപ്പം ബിഎസ്ഇയിലും എൻഎസ്ഇയിലും ഓഹരികൾ പട്ടികപ്പെടുത്തുന്നതായിരിക്കും. ബർഗർ കിംഗ് ഇന്ത്യ 2019 നവംബറിൽ സെബിക്ക് കരട് പേപ്പറുകൾ സമർപ്പിക്കുകയുണ്ടായി. പുതിയ ഓഹരികൾ വഴി 400 കോടി രൂപ വരെ സമാഹരിക്കാനും ക്യുഎസ്ആർ ഏഷ്യയുടെ6കോടി വരെ ഇക്വിറ്റി ഷെയറുകൾ വിൽക്കാനുമുള്ളതാണ് ഇതിലെ ഓഫർ.\nകൂടാതെ ബർഗർ കിംഗ് റസ്റ്റോറന്റുകളുടെ ഉടമസ്ഥതയിൽ പുതിയ കമ്പനി തുടങ്ങുന്നതിനും പൊതു കോർപ്പറേറ്റ് ആവശ്യങ്ങൾക്കുമായി ബർഗർ കിംഗ് ഇന്ത്യ ഐപിഒ വരുമാനം വിനിയിഗിക്കും. ഡ്രാഫ്റ്റ് പ്രോസ്പെക്ടസ് അനുസരിച്ച് 2026 ഡിസംബർ 31നകം സബ് ഫ്രാഞ്ചൈസ്ഡ് ഔട്ട്ലെറ്റുകൾ ഉൾപ്പെടെ 700 ഓളം റെസ്റ്റോറന്റുകൾ തുടങ്ങാനാണ് നിലവിൽ പദ്ധതിയിട്ടിരിക്കുന്നത് .


യുദ്ധം ചെയ്യാൻ ഒരു പട ഉയർന്നു വരുന്നുണ്ട്... മിണ്ടാതിരിക്കാൻ തയ്യാറല്ല.. വീറോടെ പാർവ്വതി വീണ്ടും! | Parvathy talking abou misogyny in Malayalam Cinema in the context of Kasaba Controversy - Malayalam Oneindia\n» യുദ്ധം ചെയ്യാൻ ഒരു പട ഉയർന്നു വരുന്നുണ്ട്... മിണ്ടാതിരിക്കാൻ തയ്യാറല്ല.. വീറോടെ പാർവ്വതി വീണ്ടും!\nയുദ്ധം ചെയ്യാൻ ഒരു പട ഉയർന്നു വരുന്നുണ്ട്... മിണ്ടാതിരിക്കാൻ തയ്യാറല്ല.. വീറോടെ പാർവ്വതി വീണ്ടും!\nPublished: December 30 2017, 16:37 [IST]\nമോദിയെ തേച്ചൊട്ടിക്കുന്ന രാഹുല് ഗാന്ധിയുടെ വീഡിയോ! ഇതൊക്കെ എങ്ങനെ സാധിക്കുന്നെന്ന് സോഷ്യല് ലോകം\nകോഴിക്കോട്: പാര്‍വ്വതിയെ തെറിവിളിച്ച ഫാന്‍സിനെ തള്ളിക്കൊണ്ട് മമ്മൂട്ടി രംഗത്ത് വന്നെങ്കിലും വിവാദം അവസാനിച്ചിട്ടില്ല. രാജ്യാന്തര ചലച്ചിത്ര മേളയില് പാര്‍വ്വതി സംസാരിച്ചത് വ്യക്തിക്കെതിരയെയോ കസബ എന്ന സിനിമയ്ക്ക് എതിരെയോ ആയിരുന്നില്ല. മറിച്ച് സിനിമയില് സ്ത്രീ വിരുദ്ധത മഹത്വവവ്തക്കരിക്കപ്പെടുന്നത് ചൂണ്ടിക്കാട്ടുകയാണ് ചെയ്തത്. എന്നാലത് വ്യക്തിപരമാക്കി വളച്ചൊടിച്ച് പാര്‍വ്വതിയെ ഒരു കൂട്ടര് ആക്രമിക്കുന്നു.\nഅറുപതോ നൂറോ വയസുകാരനാകട്ടെ, മമ്മൂട്ടിയെ വെറുതെ വിടുക.. മമ്മൂട്ടിയെ കീറിമുറിക്കുന്നതിനെതിരെ സംവിധായകൻ\nകസബ വിവാദം ഒന്ന് തണുക്കുമ്പോഴും പാര്‍വ്വതി ഉയര്‍ത്തിയ കാതലായ വിഷയം അവിടെ തന്നെ നില്‍ക്കുകയാണ്. നാളുകളായി സ്ത്രീ വിരുദ്ധത സാധാരണ സംഗതി മാത്രമായി പോയ മലയാള സിനിമാ സംസ്‌ക്കാരത്തെക്കുറിച്ചാണ് ഇനി സജീവ ചര്‍ച്ച വേണ്ടത്. മമ്മൂട്ടിയുടെ പ്രതികരണത്തിന് ശേഷം വിവാദങ്ങളെക്കുറിച്ച് പാര്‍വ്വതി പ്രതികരിച്ചിരിക്കുന്നു. സ്‌ക്രോള്. ഇന്നിന് നല്‍കിയ അഭിമുഖത്തിലാണ് പാര്‍വ്വതിയുടെ പ്രതികരണം.\nതാന് മമ്മൂട്ടിയെ അപമാനിച്ചിട്ടില്ലെന്ന് പാര്‍വ്വതി വ്യക്തമാക്കുന്നു. താന് വിമര്‍ശിച്ചത് ഒരു വ്യക്തിയേയോ സിനിമയെയോ അല്ല, മറിച്ച് ആഴത്തില് സിനിമയില് വേരോടിക്കിടക്കുന്ന സ്ത്രീ വിരുദ്ധതയെ ആണ്. ചലച്ചിത്ര മേളയിലെ സംവാദത്തില് സംസാരിക്കവേ താന് അദ്ദേഹത്തെ മികച്ച നടനെന്നാണ് വിശേഷിപ്പിച്ചത്. എന്തെന്നാല് താനങ്ങനെ വിശ്വസിക്കുന്നു. മമ്മൂട്ടിയോട് വ്യക്തിപരമായി ഒരു വിദ്വേഷവും തനിക്കില്ല.\nവാർത്ത വന്നത് വളച്ചൊടിച്ച്\nതാന് പറഞ്ഞതിനെക്കുറിച്ച് ചില മാധ്യമങ്ങള് വാര്‍ത്ത നല്‍കിയത് മമ്മൂട്ടിയെ വിമര്‍ശിച്ചു എന്നായിരുന്നു. സിനിമയില് സ്ത്രീവിരുദ്ധത മഹത്വവത്ക്കരിക്കുന്നതിനെ കുറിച്ചാണ് താന് സംസാരിച്ചതെന്ന് ചില മാധ്യമങ്ങളേ എഴുതിയുള്ളൂ. ആ റിപ്പോര്‍ട്ടുകള് വായിക്കാത്തവരും വീഡിയോ കാണാത്തവരുമാണ് തന്നെ ആക്രമിക്കാന് മുന്നിട്ട് ഇറങ്ങിയത്. അത് കണ്ടിട്ടുണ്ടെങ്കില് അവര്‍ക്ക് കാര്യം മനസ്സിലായേനെ.\nകഥാപാത്രം സ്ത്രീ വിരുദ്ധരോ ലൈംഗിക പീഡകരോ ആവാം. എന്നാല് ആ ആശയത്തെ മോശമായിട്ടാണോ നല്ലതായിട്ടാണോ ചിത്രീകരിക്കുന്നത് എന്നതാണ് വിഷയം. സ്ത്രീവിരുദ്ധനായ പുരുഷനെ കാണിച്ച് യാഥാര്‍ത്ഥ്യത്തെ കാണിക്കാം. അതേസമയം തന്നെ അത് നല്ലതല്ലെന്നും സിനിമയില് കാണിക്കാവുന്നതാണ്. ആവിഷ്‌ക്കാര സ്വാതന്ത്ര്യത്തെ ചോദ്യം ചെയ്യുന്നു എന്നൊരു ആരോപണം തനിക്കെതിരെ ഉയരുന്നുണ്ട്.\nരാഷ്ട്രീയ പ്രവര്‍ത്തനം കൂടിയാണ് സിനിമ\nഎന്നാല് യാഥാര്‍ത്ഥ്യം അതല്ല.സ്ത്രീവിരുദ്ധത അടക്കമുള്ള തെറ്റായ കാര്യങ്ങളെ മഹത്വവല്‍ക്കരിക്കാതെ തന്നെ സൂപ്പര് സ്റ്റാറുകളുടെ ഹീറോയിസം ആഘോഷിക്കാവുന്നതാണ്. വെറും സിനിമയല്ലേ എന്ന് ചിലര് ചോദിക്കുന്നു. സിനിമ എന്നത് രണ്ടര മണിക്കൂര് നീളുന്ന ഒരു രാഷ്ട്രീയ പ്രവര്‍ത്തനം കൂടിയാണ്. ആളുകളെ സ്വാധീനിക്കുന്ന ഒന്നാണ്. തെറ്റുകളെ മഹത്വവല്‍ക്കരിക്കാതിരിക്കാന് സംവിധായകനും എഴുത്തുകാരനും താരത്തിനും ഉത്തരവാദത്തമുണ്ട്.\nഹീറോ ചെയ്താൽ സ്വീകാര്യത\nഇത്തരമൊരു ബോധവല്‍ക്കരണം വേണ്ടതിനെക്കുറിച്ചാണ് താന് സംസാരിച്ചത്. തന്റെ സിനിമകളുടെ കാര്യത്തില് അത്തരം ചര്‍ച്ചകള് നടക്കാറുണ്ട്. വില്ലന് സ്ത്രീവിരുദ്ധനായാല് ആരും അയാളെ അനുകരിക്കാന് നില്‍ക്കില്ല. അതേസമയം ഹീറോ അത് ചെയ്യുമ്പോള് അതിന് സ്വീകാര്യത ലഭിക്കുകയാണ്. ഇത് മനസ്സിലാവാന് കുറച്ച് സമയമെടുത്തേക്കും. സമൂഹത്തില് പ്രതിഫലിക്കുന്നത് കലയിലൂടെ നല്‍കുന്നത് കൂടിയാണ്.\nഅസഹിഷ്ണുതയാണ് തനിക്കെന്ന് നിങ്ങള് പറയുന്നത് സമ്മതിക്കുന്നു. സ്ത്രീകളേയും ഭിന്നലിംഗക്കാരെയും സിനിമയില് ചിത്രീകരിക്കുന്ന രീതിയോട് തനിക്ക് അസഹിഷ്ണുത തന്നെയാണ്. താന് കൂടി ജോലി ചെയ്യുന്ന സിനിമാ മേഖലയില് അഭിപ്രായം പറയാനുള്ള സ്വാതന്ത്ര്യം തനിക്കുണ്ട്. തനിക്കെതിരെയുള്ള വാദങ്ങളില് യുക്തിയുണ്ടെങ്കില് കേള്‍ക്കാന് തയ്യാറുമാണ്. കേരളം ഈ വിഷയം ചര്‍ച്ച ചെയ്യുന്നതില് തനിക്ക് അഭിമാനമുണ്ട്. മറ്റുള്ളവരും ഈ പാത പിന്തുടരുമെന്ന് തനിക്കുറപ്പുണ്ട്.\nപ്രശ്നം സ്ത്രീ സംസാരിച്ചത്\nഒരു സ്ത്രീ സംസാരിച്ചു എന്നുള്ളതാണ് തന്നെപ്പോലുള്ളവര്‍ക്കെതിരെ അസഹിഷ്ണുതയുണ്ടാവാന് കാരണം. യഥാര്‍ത്ഥത്തില് ചര്‍ച്ച ചെയ്യേണ്ട വിഷയത്തിന് ഇടം കിട്ടിയിട്ടുമില്ല. നമുക്ക് ചുറ്റുമുള്ള സ്ത്രീ വിരുദ്ധത തെറ്റല്ല എന്ന തരത്തില് സാമാന്യവല്‍ക്കരിക്കപ്പെട്ടു കഴിഞ്ഞു. സ്ത്രീ വിരുദ്ധമായ സംഭാഷണങ്ങള് കേട്ട് സ്ത്രീകള് തന്നെ ചിരിക്കുകയാണ്. അത് തെറ്റാണെന്ന് ആരും ചൂണ്ടിക്കാട്ടുന്നില്ല.\nആ ആശയത്തിൽ നിന്ന് ദൂരെ\nസ്വാതന്ത്ര്യം എന്ന ആശയത്തില് നിന്നും നമ്മുടെ സ്ത്രീകള് വളരെ ദൂരെയാണ്. ഇക്കാര്യത്തില് വലിയ പങ്ക് വഹിക്കാനുള്ളത് സ്ത്രീകള്‍ക്ക് തന്നെയാണ്. സ്ത്രീ വിരുദ്ധത ഒരു ഭീഷണിയായി തോന്നാത്ത വിധം അവരുടെ മനസ്സ് കണ്ടീഷന് ചെയ്യപ്പെട്ടിരിക്കുന്നു. താനെന്ത് കൊണ്ടാണ് സന്തോഷവതിയെന്ന് അവര്‍ക്ക് മനസ്സിലാകുന്നില്ല. തനിക്കെന്തോ കുഴപ്പമുണ്ടെന്ന് അവര് കരുതുന്നു. തന്നെ വിമര്‍ശിച്ച് പോസ്റ്റിട്ട സ്ത്രീ പറയുന്നത് സിനിമയിലെ ലിപ് ലോക്ക് സീനുകളെക്കുറിച്ചും മറ്റുമാണ്.\nകന്യകയല്ലെങ്കിൽ വില കുറവ്\nകാമുകനോട് പരസ്പര സമ്മതത്തോടെ അടുത്ത് ഇടപഴകുന്നതിനെ എങ്ങനെയാണ് ഒരു സ്ത്രീയെ ലൈംഗികമായി ആക്രമിക്കുമെന്ന ഭീഷണിയോടെ താരതമ്യം ചെയ്യാനാവുക. അങ്ങനെയൊരു സീന് ചെയ്തതിന്റെ പേരില് വിമര്‍ശിക്കാനുള്ള അവകാശം നഷ്ടപ്പെട്ടുവെന്ന് എങ്ങെനെയാണ് പറയുക. ഒരു സ്ത്രീ കന്യക അല്ലെങ്കില് അവളുടെ അഭിപ്രായങ്ങള്‍ക്ക് വിലയില്ല എന്നൊക്കെയാണ് ഇവരുടെ ആശയം. സ്ത്രീകള്‍ക്കെതിരെ ആക്രമണം തുടങ്ങിയാല് അത് കൊലപാതക, ബലാത്സംഗ ഭീഷണികളിലേക്ക് വരെ കടക്കും.\nപലരും തന്നോട് അവഗണിക്കാനാണ് പറഞ്ഞത്. പക്ഷേ ഇന്ന് മിണ്ടാതിരുന്നാല് നാളെ ഇത് ആവര്‍ത്തിക്കുമ്പോഴും മിണ്ടാതിരിക്കേണ്ടി വരും. സിനിമയില് നല്ല തൊഴില് അന്തരീക്ഷത്തിന് വേണ്ടി ശബ്ദിക്കാന് ഇന്ന് ഡബ്ല്യൂസിസി ഉണ്ട്. തങ്ങളുടെ കൂട്ടത്തിലൊരാളെ തട്ടിക്കൊണ്ടുപോയി ആക്രമിച്ചു. ഈ കാര്യം ചര്‍ച്ച ചെയ്യാന് പോലും തങ്ങള്‍ക്കൊരു വേദി ഇല്ലെന്ന് തോന്നി. മുന്‍പുണ്ടായ ഇത്തരം ദുരനുഭവങ്ങള് ഒറ്റപ്പെട്ട സംഭവങ്ങളാണെന്ന് കരുതിയിരുന്നു.\nഒരു പട പൊങ്ങി വരുന്നു\nഅവയെല്ലാം അവഗണിക്കപ്പെട്ടു. എന്നാല് ഇനി അങ്ങനെ അല്ല. സ്ത്രീ എന്ന നിലയ്ക്ക് തൊഴിലിടത്തിലെ അവകാശങ്ങളെക്കുറിച്ച് അറിയാന് വിമന് ഇന് സിനിമ കളക്ടീവ് രൂപീകൃതമായി. പുരുഷന്മാരെ ആക്രമിക്കാനാണിത് എന്ന തോന്നല് പലര്‍ക്കുമുണ്ട്. ഫെമിനിസ്റ്റ് എന്ന വാക്ക് ഉപയോഗിച്ചും ആക്രമണം നടക്കുന്നു. അത് ചീത്തയാണെന്ന തരത്തല്. തലമുറകളായി അനുഭവിച്ച് കൊണ്ടിരിക്കുന്നതിന് എതിരെ യുദ്ധം ചെയ്യാന് ഒരു പട പൊങ്ങി വരുന്നുണ്ട്.\nParvathy talking abou misogyny in Malayalam Cinema in the context of Kasaba Controversy\nStory first published: Saturday, December 30, 2017, 16:37 [IST]\nഫേസ് ബുക്ക് ചാറ്റിംഗ് വഴി തട്ടിപ്പ് സംഘം: ആശുപത്രി ജീവനക്കാരനായ യുവാവിന്റെ 2,54000 രൂപ തട്ടി\nകുട്ടനാടന് സൗന്ദര്യം ആസ്വദിക്കാന് ജലഗതാഗത വകുപ്പിന്റെ പ്രത്യേക ബോട്ട് സര്‍വ്വീസ്


STEPN's GMT Surges 31,000 Per Cent In A Month; What's Driving This Move-To-Earn Token, Full Details - Malayalam Goodreturns\n» കണ്ണടച്ചുതുറക്കും മുന്‍പ് 31,000% ലാഭം; ക്രിപ്‌റ്റോ ലോകത്ത് പുതിയ വിസ്മയം, കോടീശ്വരന്മാരായി നിക്ഷേപകര്!\nUpdated: Tuesday, April 5, 2022, 7:47 [IST]\n1 hr ago വരുന്നയാഴ്ച വാങ്ങിക്കാവുന്ന3ബ്രേക്കൗട്ട് ഓഹരികള്; പട്ടികയില് പേടിഎമ്മും\n2 hrs ago ആരോഗ്യമുള്ളൊരു സ്റ്റാർട്ടപ്പ്; ടാറ്റയുടെ പങ്കാളിത്തം; ഇത് 1എംജിയുടെ വിജയകഥ\nനിക്ഷേപങ്ങളില് നിന്നും വലിയ നേട്ടം വേണമെങ്കില് ക്ഷമയാണ് പ്രധാനം; ഓഹരി വിപണികള് നമ്മെ പഠിപ്പിക്കുന്നതും ഇതുതന്നെ. എന്നാല് ക്രിപ്‌റ്റോ പ്രപഞ്ചത്തില് പുതിയ ആശയങ്ങള് അഥവാ ട്രെന്‍ഡുകള്‍ക്കാണ് പ്രസക്തി. പ്രാഥമിക കോയിന് വില്‍പ്പന (ഐസിഒ), വികേന്ദ്രീകൃത ധനകാര്യം (ഡിഫൈ), മീം കോയിനുകള്, നോണ് ഫംജിബിള് ടോക്കണുകള് (എന്‍എഫ്ടി), പ്ലേ-ടു-ഏണ് എന്നിങ്ങനെ ട്രെന്‍ഡുകളില് നിന്നും ട്രെന്‍ഡുകളിലേക്ക് ക്രിപ്‌റ്റോ സമൂഹം ചുവടുമാറുന്നതാണ് ഇപ്പോഴത്തെ ചിത്രം.\nഓരോ ട്രെന്‍ഡിനൊപ്പം അനുബന്ധ കോയിനുകള് സ്‌ഫോടനാത്മകമായ വളര്‍ച്ച കുറിക്കുന്നു. ഈ അധ്യായത്തിലെ ഏറ്റവും പുതിയ ഉദ്ദാഹരണമാണ് STEPN പദ്ധതിയുടെ ഗ്രീന് മെറ്റാവേഴ്‌സ് ടോക്കണ് (ജിഎംടി). സമീപകാലത്ത് വന്‍പ്രചാരം നേടുന്ന മൂവ്-ടു-ഏണ് ടോക്കണാണിത്. കഴിഞ്ഞ ഒരു മാസം കൊണ്ട് 31,000 ശതമാനത്തിലധികം ലാഭം ജിഎംടി കോയിനുകള് നിക്ഷേപകര്‍ക്ക് നല്‍കി. 2022 മാര്‍ച്ച്2-നാണ് ബൈനാന്‍സ് ലോഞ്ച്പാഡില് ടോക്കണിന്റെ അരങ്ങേറ്റം നടന്നത്.\nബൈനാന്‍സ് ലോഞ്ച്പാഡ് എന്തെന്ന് വിശദീകരിക്കേണ്ടതില്ലല്ലോ? ഗുണനിലവാരമുള്ള പദ്ധതികളുടെ ഭാഗമായ ഡിജിറ്റല് ടോക്കണുകള്‍ക്കായി ബൈനാന്‍സ് അവതരിപ്പിക്കുന്ന പ്രത്യേക വേദിയാണിത്.\nഎന്തായാലും അന്നത്തെ വില്‍പ്പനയില് 1,000 ഡോളറിന്റെ ജിഎംടി കോയിനുകള് കിട്ടിയവരുടെ ഇപ്പോഴത്തെ സമ്പാദ്യം3ലക്ഷം ഡോളറിന് മേലെയാണ്! ഏപ്രില് 1 -ന് 3.11 ഡോളര് വരെയ്ക്കും ഉയരാന് ഡിജിറ്റല് കോയിന് കഴിഞ്ഞിരുന്നു. കഴിഞ്ഞ 8 ദിവസത്തിനിടെ 300 ശതമാനത്തിലധികം ഉയര്‍ച്ച ജിഎംടി കാഴ്ച്ചവെക്കുന്നുണ്ട്.\nAlso Read: ഈ മാസം ഓഹരി വിഭജനം നടത്തുന്ന4ഓഹരികള് ഇതാ; ഡിവിഡന്റ് കൂടുമോ?\nഒരൊറ്റ മാസം കൊണ്ട് ജിഎംടി കോയിനുകള് 31,000 ശതമാനം ലാഭം തരാന് കാരണമെന്താണ്? സംശയം സ്വാഭാവികം. ജിഎംടി കോയിനുകളുടെ വിസ്മയക്കുതിപ്പിന് പിന്നില് ഒന്നുരണ്ടു കാരണങ്ങളുണ്ട്.\nക്രിപ്‌റ്റോ ലോകത്ത് പുതിയ മൂവ്-ടു-ഏണ് ട്രെന്‍ഡ് സ്ഥാപിക്കുന്ന 'ജ്വരമാണ്' ജിഎംടി കോയിനുകളുടെ മുന്നേറ്റത്തിന് പിന്നിലെ പ്രധാന കാരണം. മുന്‍കാലത്ത് പ്ലേ-ടു-ഏണ് ആശയവുമായി ബന്ധപ്പെട്ട കോയിനുകള് സമാനമായ റാലി കയ്യടക്കിയിരുന്നു.\nപ്ലേ-ടു-ഏണ് ടോക്കണുകളെ കാഴ്ച്ചക്കാരാക്കി മൂവ്-ടു-ഏണ് ടോക്കണുകള് വന്‍കുതിപ്പ് നടത്തുമെന്ന് നല്ലൊരു ശതമാനം ക്രിപ്‌റ്റോ നിക്ഷേപകര് ഇപ്പോള് വിശ്വസിക്കുന്നുണ്ട്. മൂവ്-ടു-ഏണ് ട്രെന്‍ഡിന് ലഭിക്കുന്ന സ്വീകാര്യത മുന്‍നിര്‍ത്തിയാണ് STEPN -ല് കൂടുതല് ഉപയോക്താക്കള് പങ്കെടുക്കുന്നതും ജിഎംടി ടോക്കണുകളുടെ ഡിമാന്‍ഡ് കുത്തനെ ഉയരുന്നതും.\nAlso Read: ട്രെന്‍ഡാണ് സുഹൃത്ത്! ഒരു മാസത്തിനുള്ളില് കൈനിറയെ ലാഭം നേടാന് 10 ഓഹരികള്\nകഴിഞ്ഞവാരമാദ്യം പ്രമുഖ സ്‌പോര്‍ട്‌സ് ബ്രാന്‍ഡുമായി STEPN പങ്കാളിത്ത കരാര് ഒപ്പിടുമെന്ന സൂചന പദ്ധതിയുടെ വക്താവ് നല്‍കിയിരുന്നു. പ്രമുഖ സ്‌പോര്‍ട്‌സ് ബ്രാന്‍ഡുകളായ അഡിഡാസ്, നൈക്കി, ഏസിക്‌സ്, ഹെഡ് എന്നിവരുടെ ലോഗോ ഒളിപ്പിച്ച കലാസൃഷ്ടിയും STEPN പുറത്തുവിടുകയുണ്ടായി. ഇതോടെ ജിഎംടി കോയിനുകളെ കുറിച്ചുള്ള അഭ്യൂഹങ്ങളും പ്രതീക്ഷകളും ക്രിപ്‌റ്റോ നിക്ഷേപകര്‍ക്കിടയില് ഉയര്‍ന്നു.\nAlso Read: ഓരോ4വര്‍ഷത്തിലും ലാഭം ഇരട്ടിയാക്കുന്ന3ടാറ്റ ഗ്രൂപ്പ് ഓഹരികള് ഇതാ; നിങ്ങളുടെ പക്കലുണ്ടോ?\nസോളാന നെറ്റ്‌വര്‍ക്കില് ഒരുങ്ങുന്ന മൂവ്-ടു-ഏണ് ക്രിപ്‌റ്റോകറന്‍സിയാണ് STEPN. 'വെബ്3 ലൈഫ്‌സ്റ്റൈല് ആപ്പ്' എന്നാണ് STEPN സ്വയം വിശേഷിപ്പിക്കുന്നത്. ഓട്ടം, നടത്തം, ചാട്ടം തുടങ്ങിയ കായികാധ്വാനങ്ങളിലൂടെ ആരോഗ്യകരമായ ജീവിതശൈലി നിലനിര്‍ത്തുന്നതിന് ഉപയോക്താക്കള്‍ക്ക് പ്രതിഫലം നല്‍കുന്നതാണ് STEPN പദ്ധതി. ആശയം പുതിയതെങ്കിലും മൂവ്-ടു-ഏണും പ്ലേ-ടു-ഏണും തമ്മില് സമാത്യതകള് കാണാം. ഗെയിം-ഫൈ, സോഷ്യല്-ഫൈ, എന്‍എഫ്ടി ഘടകങ്ങള് ഇരുവിഭാഗങ്ങളും സജീവമായി ഉപയോഗിക്കുന്നുണ്ട്.\nആകെ വ്യത്യാസം എന്തെന്നാല് പ്ലേ-ടു-ഏണില് ഗെയിമുകള് കളിച്ച് സമ്പാദിക്കാം; മൂവ്-ടു-ഏണില് ആരോഗ്യകരമായ ജീവിതശൈലി പുലര്‍ത്തി പ്രതിഫലം പറ്റാം.\nഎന്തായാലും വന്‍പ്രചാരമാണ് STEPN പദ്ധതി ഇപ്പോള് കയ്യടക്കുന്നത്. 2022 ജനുവരിയില് പ്ലാറ്റ്‌ഫോമിലെ പ്രതിദിന സജീവ ഉപയോക്താക്കളുടെ എണ്ണം 1,500 ആണ് കണ്ടതെങ്കില് മാര്‍ച്ചിലിത് 1 ലക്ഷം കവിഞ്ഞു. നടത്തം, ഓട്ടം മുതലായ ആവശ്യങ്ങള്‍ക്കായി ആപ്പിനകത്തുതന്നെ എന്‍എഫ്ടി ഷൂസുകള് വാങ്ങാനും വാടകയ്ക്ക് എടുക്കാനും ഉപയോക്താക്കള്‍ക്ക് അവസരമുണ്ട്.\nഡ്യൂവല് ടോക്കണ് മോഡലാണ് STEPN ഉപയോഗിക്കുന്നത്. ഇക്കാരണത്താല് ജിഎംടിക്ക് പുറമെ ജിഎസ്ടി (ഗ്രീന് സാന്‍ടോഷി ടോക്കണ്) ടോക്കണുകളും STEPN -ന്റെ ആവസവ്യവസ്ഥയിലുണ്ട്. ജിഎസ്ടി ടോക്കണുകളുടെ വിതരണത്തിന് പരിധിയില്ല. ഇതേസമയം,6ബില്യണ് യൂണിറ്റുകളുടെ സപ്ലൈ മാത്രമേ ജിഎസ്ടി ടോക്കണുകള്‍ക്കുള്ളൂ.\nമുകളില് കൊടുത്തിരിക്കുന്ന ലേഖനം പഠനാവശ്യത്തിന് നല്‍കുന്നതാണ്. ഇതുമായി ബന്ധപ്പെട്ട് നിക്ഷേപ തീരുമാനങ്ങള് എടുക്കും മുന്‍പ് സാമ്പത്തിക വിദഗ്ധന്റെ നിര്‍ദേശം തേടാം. ക്രിപ്റ്റോ വിപണിയിലെ നിക്ഷേപം നഷ്ട സാധ്യതകള്‍ക്ക് വിധേയമാണ്. സ്വന്തം റിസ്‌കില് മാത്രം നിക്ഷേപ തീരുമാനം കൈക്കൊള്ളുക. ലേഖനം വായിച്ചിട്ട് എടുക്കുന്ന തീരുമാനത്തിന്റെ അടിസ്ഥാനത്തില് സംഭവിക്കുന്ന ലാഭനഷ്ടങ്ങള്‍ക്ക് ഗ്രേനിയം ഇന്‍ഫര്‍മേഷന് ടെക്നോളജീസും ലേഖകനും ഉത്തരവാദികളല്ല.\nSTEPN's GMT Surges 31,000 Per Cent In A Month; What's Driving This Move-To-Earn Token, Full Details\nSTEPN's GMT Surges 31,000 Per Cent In A Month; What's Driving This Move-To-Earn Token, Full Details. Read in Malayalam.


ഗൂഗിള് തേസ് ആപ്പ്; ഇന്‍സ്റ്റാള് ചെയ്യുംമുന്‍പ് അറിയാം എട്ട് കാര്യങ്ങള്\nHome/Latest News/ഗൂഗിള് തേസ് ആപ്പ്; ഇന്‍സ്റ്റാള് ചെയ്യുംമുന്‍പ് അറിയാം എട്ട് കാര്യങ്ങള്\nSep 19, 2017, 10:16 am IST\nദില്ലി: ഇന്ത്യയിലെ ഡിജിറ്റല് പണമിടപാടിനെ വലിയൊരു വിപ്ലവ തലത്തേയ്ക്ക് ഉയര്‍ത്താന് ഒരുങ്ങുകയാണ് ഗൂഗിള് . ഡിജിറ്റൽ പണമിടപാട് സേവനങ്ങള് എളുപ്പത്തില് നടത്താനായി തേസ് എന്ന പേരിലാണ് കമ്പനി ആപ്പ് പുറത്തിറക്കിയിരിക്കുന്നത്. ഹിന്ദി വാക്കായ തേസിന്റെ അര്‍ഥം വേഗതയുള്ളത് എന്നാണ്.\nനാഷണല് പേയ്മെന്റ് കോര്‍പറേഷന്‍റെ യു.പി.ഐ (യുനൈറ്റഡ് പേയ്മെന്റ് ഇന്റര്‍ഫേസ്) അടിസ്ഥാനപ്പെടുത്തിയാണ് ഈ ആപ്പ് പ്രവര്‍ത്തിക്കുക. ഏത് ബാങ്ക് അക്കൗണ്ടിലുമുള്ള പണവും ആപ്പിലേക്ക് മാറ്റാനും അവിടെ നിന്ന് മറ്റൊരാളുടെ അക്കൗണ്ടിലേക്ക് അയയ്ക്കാനും ഇതുവഴി സാധിക്കും.\nഇന്‍സ്റ്റാള് ചെയ്യുംമുമ്ബ് അറിയാം എട്ട് കാര്യങ്ങള്:\n1. ആപ്പ് പ്രധാനമായും ഉപയോഗിക്കാവുന്നത് ആന്‍ഡ്രോയിഡിലും ഐഒഎസിലുമാണ്. ഹിന്ദി, ബംഗാളി, ഗുജറാത്തി, കന്നഡ, മറാത്തി, തമിഴ്, തെലുങ്ക് എന്നീ ഭാഷകളില് കസ്റ്റമൈസ് ചെയ്യാം. രജിസ്റ്റര് ചെയ്യുന്നതിന് ബാങ്ക് അക്കൗണ്ടുമായി ബന്ധിപ്പിച്ചിട്ടുള്ള മൊബൈല് നമ്ബര് ആപ്പില് നല്‍കണം.\n2. ഫോണ് നമ്പര് കൊടുക്കുന്നതോടെ നിങ്ങളുടെ നമ്ബറിലേയ്ക്ക് ആപ്പ് എസ്‌എംഎസ് അയയ്ക്കും. തുടര്‍ന്ന് യുപിഐ ഐഡി ലഭിക്കുകയും ഗൂഗിള് അക്കൗണ്ടുമായി ബന്ധിപ്പിക്കുകയും ചെയ്യും.\n3. യുപിഐ ഐഡി ഉണ്ടാക്കുന്നത് ജി മെയില് ഐഡിയില്‍നിന്ന് പെരെടുത്താണ്. ആക്സിസ് ബാങ്കിലെ അക്കൗണ്ടാണെങ്കില് @okaxis എന്നായിരിക്കും ഐഡി. ഐസിഐസിഐ അക്കൗണ്ടാണെങ്കില് @okicici എന്ന യുപിഐ അക്കൗണ്ടുമാകും ലഭിക്കുക.\n4. യുപിഐ പിന് ലഭിക്കുന്നതോടെ ആപ്പ് ഉപയോഗിച്ചു തുടങ്ങാം.\n5. ഫിംഗര് പ്രിന്റ് ഉപയോഗിച്ചോ പിന് ഉപയോഗിച്ചോ ആപ്പ് ലോക്ക് ചെയ്യാന് കഴിയും.\n6. ഈ ആപ്പിലൂടെ പണം വളരെ എളുപ്പത്തില് കൈമാറാന് സാധിക്കും. ഫോണ് ബുക്കിലെ കോണ്‍ടാക്‌ട് ഗൂഗിള് തേസ് ആപ്പിലും ലഭ്യമാകും. യുപിഐ ഐഡി, ക്യുആര് കോഡ്, തേസ് ഉപയോഗിക്കുന്ന ഫോണ് നമ്ബര് എന്നിവ ഉപയോഗിച്ചും പണം കൈമാറുകയോ സ്വീകരിക്കുകയോ ചെയ്യാം.\n7. ഫോണ് നമ്പര് ഇല്ലാതെയും ആപ്പ് വഴി പണം കൈമാറാന് കഴിയും. ഗൂഗിളിന്റെ ക്യുആര് ടെക്നോളജി ഉപയോഗിച്ച് നിങ്ങളുടെ അടുത്തുള്ള മൊറ്റൊരുഫോണിലേയ്ക്ക് ഓഡിയോ തരംഗങ്ങള് വഴിയാണ് ഇത് സാധ്യമാകുന്നത്.\n8. മറ്റൊരാള്‍ക്ക് ആപ്പ് പരിചയപ്പെടുത്തിയാല് 51 രൂപ ഗൂഗിള് തരും. റെഫര് ചെയ്ത് കഴിഞ്ഞാല് ബാങ്ക് അക്കൗണ്ടിലേയ്ക്ക് പണമെത്തും. പണം കൈമാറുന്നയാള്‍ക്ക് ആഴ്ചയില് ഒരു കാര്‍ഡാണ് ലഭിക്കുക. പത്ത് റിവാര്‍ഡുകളാണ് ഒരാഴ്ചയില് ആപ്പ് ഉപയോഗിക്കുന്നവര്‍ക്ക് ലഭിക്കുന്നത്. ഞായറാഴ്ചവരെ സ്ക്രാച്ച് കാര്‍ഡ് ലോക്ക് ആയിരിക്കും. ഒരു ലക്ഷം രൂപവരെ ഈ കാര്‍ഡുവഴി ലഭിക്കാമെന്ന് ഗൂഗിള് പറയുന്നു.


വെട്ടിക്കൂട്ടിയൊരു മെഡിക്കല് കോളജ് | Madhyamam\ndate_range 26 Aug 2015 7:34 AM GMT\nവെട്ടിക്കൂട്ടിയൊരു മെഡിക്കല് കോളജ്\nകോഴിക്കോട് മെഡിക്കല് കോളജില് എം.ബി.ബി.എസ് ബാച്ചില് പ്രതിവര്‍ഷം 250 വിദ്യാര്‍ഥികളാണ് പ്രവേശം നേടുന്നത്. എം.സി.ഐയുടെ ഏറ്റവും പുതിയ മാനദണ്ഡമനുസരിച്ച് ഇവരെ പഠിപ്പിക്കാന് ക്ളിനിക്കല് വിഭാഗങ്ങളില് 223ഉം നോണ് ക്ളിനിക്കല് വിഭാഗങ്ങളില് 96ഉം ഡോക്ടര്‍മാര് വേണം. (മാനദണ്ഡം ഇടക്കിടെ പുതുക്കുന്നതിന്‍െറ ഗുണഭോക്താക്കള് സ്വകാര്യ സ്വാശ്രയ മെഡിക്കല് കോളജുകളാണ്). മെഡിക്കല് കോളജില് ഇപ്പോഴുള്ളതാകട്ടെ ക്ളിനിക്കല് വിഭാഗങ്ങളില് 250ഉം നോണ് ക്ളിനിക്കല് വിഭാഗങ്ങളില് 87ഉം ഡോക്ടര്‍മാര്. അതായത് ക്ളിനിക്കല് വിഭാഗങ്ങളില് കണക്കനുസരിച്ച് 17 ഡോക്ടര്‍മാര് അധികവും നോണ് ക്ളിനിക്കല് വിഭാഗങ്ങളില് ഒമ്പത് ഡോക്ടര്‍മാര് കുറവും. ഡോക്ടര്‍മാരെ തസ്തിക സഹിതം സ്ഥലംമാറ്റുന്നതിന് സര്‍ക്കാര് ന്യായം നിരത്തുന്നത് ഈ കണക്ക് ചൂണ്ടിക്കാട്ടിയും.\nഇതിന്‍െറ മറുഭാഗത്ത് എം.സി.ഐയുടെതന്നെ മറ്റൊരു കണക്കുണ്ട്. അത് രോഗിപരിചരണവുമായി ബന്ധപ്പെട്ടതാണ്. ആ കണക്ക് പറയാന് സര്‍ക്കാറിന് ഒട്ടും താല്‍പര്യവുമില്ല. എന്നാല്, ഒരു ജനകീയ സര്‍ക്കാര് ഏറ്റവുമധികം പ്രാധാന്യത്തോടെ പരിഗണിക്കേണ്ടത് ആ കണക്കാണ്. അതിങ്ങനെ: 250 എം.ബി.ബി.എസ് സീറ്റുള്ള ഒരു മെഡിക്കല് കോളജ് ആശുപത്രിയില് എം.സി.ഐ നിബന്ധനയനുസരിച്ച് 1100 കിടക്കകളെങ്കിലും വേണം. ഇതിന്‍െറ 75 ശതമാനം അഥവാ 825 രോഗികള് കിടത്തി ചികിത്സയിലുണ്ടായാല് മതി. കൂടുതല് കിടക്കകളും രോഗികളുമുള്ള ആശുപത്രിയില് അതിനനുസരിച്ച് ഡോക്ടര്‍മാര് ഉണ്ടാവണമെന്നും എം.സി.ഐ നിഷ്കര്‍ഷിക്കുന്നു.\nകോഴിക്കോട് മെഡിക്കല് കോളജില് ആകെ കിടക്കകളുടെ എണ്ണം 2800. ഒരേസമയം കിടത്തി ചികിത്സയിലുള്ള രോഗികളുടെ എണ്ണമാകട്ടെ ശരാശരി 4000വും. എം.സി.ഐ മാനദണ്ഡം അടിസ്ഥാനമാക്കിയാല്‍തന്നെ ഇവിടെ ഇപ്പോഴുള്ളതിന്‍െറ മൂന്നിരട്ടിയെങ്കിലും ഡോക്ടര്‍മാര് ക്ളിനിക്കല് വിഭാഗങ്ങളില് വേണം. ഡോക്ടര് -ബെഡ് മാതൃകാ അനുപാതം 1:5 ആണെന്നിരിക്കെ അതനുസരിച്ച് കണക്കാക്കിയാല് ക്ളിനിക്കല് വിഭാഗങ്ങളില് വേണ്ടത് ചുരുങ്ങിയത് 800 ഡോക്ടര്‍മാരാണ്.\nഇനി മറ്റൊരു കണക്കുകൂടി നോക്കുക: മെഡിക്കല് കോളജില് 1991ല് ഒൗട്ട് പേഷ്യന്‍റ് (ഒ.പി) വിഭാഗത്തില് ചികിത്സ തേടിയവരുടെ എണ്ണം 1,47,851 ആയിരുന്നു. ഇതേവര്‍ഷം കിടത്തി ചികിത്സ (ഐ.പി) നടത്തിയവരാകട്ടെ 59,678ഉം. 1996ല് ഇത് യഥാക്രമം 1,64,238ഉം 67,420ഉം ആയി വര്‍ധിച്ചു. 2001ലാകട്ടെ ഒ.പിയിലത്തെിയവര് 3,49,861ഉം ഐ.പി 74,245ഉം ആയി വീണ്ടുംകൂടി. ഏറ്റവുമൊടുവിലത്തെ (2014ലെ) കണക്കനുസരിച്ച് പുതുതായി വന്നവരും നേരത്തേ കാണിച്ച് വീണ്ടും കാണിക്കാനത്തെിയവരുമടക്കം ഒ.പിയില് ചികിത്സതേടിയവര് 25,42,192 ആണ്. ഇതേവര്‍ഷം ഐ.പിയിലുണ്ടായിരുന്നത് 77,072 പേര്. (പട്ടിക രണ്ട് കാണുക).\nഒ.പിയില് 1.47 ലക്ഷത്തില്‍നിന്ന് 25.42 ലക്ഷമായും ഐ.പിയില് 59,678ല്‍നിന്ന് 77,072 ആയും രോഗികള് വര്‍ധിച്ചപ്പോഴും മെഡിക്കല് കോളജില് ഇപ്പോഴുമുള്ളത് 30 വര്‍ഷം മുമ്പുള്ള സ്റ്റാഫ് പാറ്റേണ് ആണ്. ഡോക്ടര്‍മാരുടെ കാര്യത്തില് മാത്രമല്ല, നഴ്സുമാര് മറ്റു പാരാമെഡിക്കല് സ്റ്റാഫ് എന്നിവരുടെയെല്ലാം എണ്ണത്തില് ഇതേ അന്തരം നിലനില്‍ക്കുന്നു. കാര്യങ്ങള് ഇങ്ങനെയിരിക്കെയാണ് ഇവിടെനിന്ന് 12 തസ്തികകള് പുതുതായി തുടങ്ങിയ സ്ഥാപനങ്ങളിലേക്ക് മാറ്റിയത്. എട്ട് തസ്തികകള് ഇവിടെ പുതുതായി തുടങ്ങിയ എമര്‍ജന്‍സി മെഡിസിന്, ഫാമിലി മെഡിസിന് എന്നീ ഡിപ്പാര്‍ട്ടുമെന്‍റുകളിലേക്ക് പുനര്‍വിന്യസിക്കുകയും ചെയ്തതോടെ ഫലത്തില് കോഴിക്കോട് മെഡിക്കല് കോളജില് നേരത്തെയുണ്ടായിരുന്ന 20 തസ്തികകളാണ് നഷ്ടമായത്.\nമറ്റു മെഡിക്കല് കോളജുകളും രോഗീ ബാഹുല്യംകൊണ്ട് വീര്‍പ്പുമുട്ടുന്നുവെന്നതില് സര്‍ക്കാറിനുപോലും തര്‍ക്കമുണ്ടാകില്ല. ആലപ്പുഴ മെഡിക്കല് കോളജില് എം.ബി.ബി.എസ് സീറ്റുകളുടെ എണ്ണം 150 ആക്കിയതിനുശേഷമുള്ള ആദ്യബാച്ച് ഈവര്‍ഷം പുറത്തിറങ്ങാനിരിക്കുകയാണ്. എന്നാല്, ഇവര്‍ക്ക് അംഗീകാരം കൊടുക്കാനാകില്ളെന്നാണ് എം.സി.ഐ നിലപാട്. സീറ്റ് വര്‍ധനക്ക് ആനുപാതികമായി ഫാക്കല്‍റ്റികളുടെ എണ്ണം വര്‍ധിപ്പിക്കാത്തതും അടിസ്ഥാനസൗകര്യങ്ങള് ഒരുക്കാത്തതുമാണ് കാരണം. ഇങ്ങനെയിരിക്കെയാണ് ഇവിടെനിന്ന് ഏഴുപേരെ സ്ഥലംമാറ്റിയത്. ഒരു അസോ. പ്രഫസറും ആറ് അസി. പ്രഫസര്‍മാരുമാണ് സ്ഥലംമാറ്റപ്പെട്ടത്. തിരുവനന്തപുരം മെഡിക്കല് കോളജിന് പുനര്‍വിന്യാസത്തിന്‍െറ ഭാഗമായി നഷ്ടമായ തസ്തികകള് ചിലത് തിരിച്ചുകിട്ടിയെങ്കിലും നാല് പ്രഫസര് തസ്തികയും രണ്ട് അസി. പ്രഫസര് തസ്തികയും ഇപ്പോഴും മറ്റു കോളജുകളിലാണ്.\nഇവിടെയാണ് കാര്യങ്ങളുടെ കാതല് കിടക്കുന്നത്. പുതിയ മെഡിക്കല് കോളജുകളിലെ വിദ്യാര്‍ഥികളുടെ പഠനത്തിന്‍െറ പേരിലുള്ള ഈ സ്ഥലംമാറ്റങ്ങള് ഫലത്തില് നിലവിലുള്ള മെഡിക്കല് കോളജുകളിലെ പഠനവും ചികിത്സയുമെല്ലാം താളംതെറ്റിക്കുന്നു. എന്നാല്, പുതിയ മെഡിക്കല് കോളജുകളിലെ വിദ്യാര്‍ഥികള്‍ക്കോ രോഗികള്‍ക്കോ ഇതിന്‍െറ ഗുണം ലഭിക്കുന്നില്ലതാനും. മഞ്ചേരിയിലെയും ഇടുക്കിയിലെയും അനുഭവങ്ങള് ഇതാണ് വ്യക്തമാക്കുന്നത്.\nനാളെ: സൗകര്യമോ ഇപ്പോ ശരിയാക്കിത്തരാം


Divasa Rashi Phalam: ഇന്നത്തെ രാശിഫലം, 7th October: വൃശ്ചികം രാശിക്കാർ ആരോഗ്യ കാര്യത്തില് ശ്രദ്ധവേണം - today horoscope in malayalam7october 2019 | Samayam Malayalam\ntoday horoscope in malayalam7october 2019\nഇന്നത്തെ രാശിഫലം, 7th October: വൃശ്ചികം രാശിക്കാർ ആരോഗ്യ കാര്യത്തില് ശ്രദ്ധവേണം\nSamayam Malayalam | Updated: 07 Oct 2019, 07:27:00 AM\nമേടം രാശിക്കാരുടെ സാമ്പത്തിക സ്ഥിതി മെച്ചപ്പെടും. ഇടവം രാശിക്കാരുടെ ആരോഗ്യം തൃപ്തികരമാകും. മിഥുനം രാശിക്കാർക്ക് മാതാപിതാക്കളുടെ ആരോഗ്യത്തില് ഉത്കണ്ഠയുണ്ടാകും.\nഇന്ന് ജോലി സമ്മര്‍ദ്ദം നിങ്ങളെ അസ്വസ്ഥനാക്കും. സാമ്പത്തിക അഭിവൃദ്ധിയുണ്ടാകും. പുതിയ വ്യവസായ പങ്കാളിയെ കണ്ടെത്തും. ബിസിനസ് മേഖലയിൽ പ്രവർത്തിക്കുമ്പോൾ ശ്രദ്ധിക്കണം. നിങ്ങൾക്ക് വിവിധ മേഖലകളിൽ നിന്ന് വരുമാനം ലഭിക്കും. ആരോഗ്യ പ്രശ്നങ്ങൾ നീങ്ങും.\nനിങ്ങൾക്ക് സാമ്പത്തിക നേട്ടമുണ്ടാകും. ഇന്ന് ആരോഗ്യം തൃപ്തികരമായിരിക്കും. കുടുംബവുമായി കൂടുതല് സമയം ചിലവിടും. മാതാപിതാക്കളുടെ ആരോഗ്യത്തിൽ ശ്രദ്ധിക്കണം. കുടുംബത്തിലെ അന്തരീക്ഷം അനുകൂലമാകും. ഉദ്യോഗത്തിൽ നേട്ടങ്ങൾ ഉണ്ടാകും.\nനിങ്ങൾ നിര്‍ബന്ധബുദ്ധി ഒഴിവാക്കണം. ഇന്ന് ആരോഗ്യം കൂടുതല് ശ്രദ്ധിക്കണം. മാതാപിതാക്കളുടെ ആരോഗ്യത്തില് ഉത്കണ്ഠയുണ്ടാകും. നിങ്ങളുടെ വരുമാന സ്രോതസുകൾ വർധിക്കും. ഉദ്യോഗത്തിൽ ഉയർച്ച ഉണ്ടാകും. സാമ്പത്തിക സ്ഥിതി മെച്ചപ്പെടും. ബിസിനസ് മേഖലയിൽ പ്രവർത്തിക്കുന്നവർക്ക് നേട്ടം ഉണ്ടാകും.\nഇന്ന് കുടുംബത്തില് കലഹമുണ്ടാകാന് ഇടയുണ്ട്. ചിലവുകള് വര്‍ദ്ധിക്കും. വ്യാപാരത്തില് ജാഗ്രത പുലര്‍ത്തണം. പങ്കാളിക്ക് പുതിയ ഉദ്യോഗം ലഭിക്കാൻ സാധ്യതയുണ്ട്. ഇന്ന് വാഹനം ഉപയോഗിക്കുമ്പോൾ ശ്രദ്ധിക്കണം. നിങ്ങളെ അലട്ടിക്കൊണ്ടിരുന്ന ആരോഗ്യ പ്രശ്നങ്ങൾ നീങ്ങും. വിദ്യാർത്ഥികൾ പഠനത്തിൽ നല്ലതുപോലെ ശ്രദ്ധിക്കണം.\nമാനസിക സമ്മർദ്ദങ്ങൾ നിരന്തരം അലട്ടുന്നുണ്ടോ? എന്നാൽ തുലാഭാരത്തെ കുറിച്ച് അറിഞ്ഞോളൂ!\nഇന്ന് ആരോഗ്യം തൃപ്തികരമായിരിക്കും. വരുമാനം ഉയരുമെങ്കിലും ചിലവ് വര്‍ദ്ധിക്കും. ദീര്‍ഘദൂര യാത്രക്ക് സാധ്യത കാണുന്നു. ഉദ്യോഗത്തിൽ അനുകൂല അന്തരീക്ഷം ഉണ്ടാകും. ഇന്ന് പണമിടപാടുകളിൽ ജാഗ്രത പുലർത്തുക.\nപ്രിയപ്പെട്ട ഒരാളെ കണ്ടുമുട്ടാന് സാധ്യതയുണ്ട്. മേലുദ്യോഗസ്ഥരില് നിന്നും അനുമോദനം ഏറ്റുവാങ്ങും. തിടുക്കപ്പെട്ട് തീരുമാനങ്ങള് എടുക്കരുത്. ഇന്ന് തിരക്കേറിയ ദിനമാണ്. ആരോഗ്യത്തിൽ ശ്രദ്ധിക്കുക. സാമ്പത്തിക നില മെച്ചപ്പെടുമെങ്കിലും ചെലവ് ഉയര്‍ന്നേക്കാം.\nഇന്ന് ആരോഗ്യം തൃപ്തികരമാവില്ല. നിക്ഷേപം ആദായകരമായിരിക്കും. മംഗള കര്‍മ്മങ്ങളില് പങ്കെടുക്കും. മാതാപിതാക്കളുടെ ആരോഗ്യത്തിലും ശ്രദ്ധിക്കുക. നിങ്ങളുടെ സാമ്പത്തിക നില മെച്ചപ്പെടും. പുതിയ പദ്ധതികള്, സംരഭങ്ങള് തുടങ്ങിയവ നടപ്പിലാക്കാൻ അനുകൂല ദിനം.\nഇന്ന് ആരോഗ്യ കാര്യത്തില് ശ്രദ്ധവേണം. ജോലിയില് മികവ് കാണിക്കും. പങ്കാളിയുമായി അഭിപ്രായ വ്യത്യാസത്തിനു സാധ്യത. കുടുംബത്തിൽ ചെലവ് ഉയര്‍ന്നേക്കാം. മാതാപിതാക്കളുമായുള്ള തര്‍ക്കങ്ങളിൽ നിന്ന് വിട്ടുനിൽക്കുക.\nഎങ്ങനെ ഭാഗ്യവാനാകാം? നിത്യേന ഭാഗ്യസൂക്തം ജപിച്ചാൽ മാറ്റങ്ങള് അവിശ്വസനീയമായിരിക്കും!\nഇന്ന് മികച്ച ദിവസമായിരിക്കും. സാമ്പത്തികമായി മെച്ചപ്പെടും. പുതിയ സംരംഭങ്ങള് തുടങ്ങും. ഉപരിപഠനത്തിനുള്ള സാധ്യത തെളിയും. പുതിയ തൊഴിൽ ആസൂത്രണം ചെയ്യും. സഹോദരങ്ങളുടെ സഹായം ലഭിക്കും.\nകുടുംബത്തോടൊപ്പം വിനോദയാത്ര നടത്തും. സാമ്പത്തിക കാര്യങ്ങളില് ആലോചിച്ച് തീരുമാനങ്ങള് എടുക്കുക. ഇന്ന് പൊതുവേ ഗുണ ദോഷ സമ്മിശ്രം. വിവിധ പരിപാടികളിൽ നിങ്ങള്‍ക്ക് പങ്കെടുക്കേണ്ടിവരും. ബിസിനസ് മേഖലയിൽ പ്രവര്‍ത്തിക്കുന്നവര്‍ക്ക് നേട്ടം.\nനിങ്ങൾ മുന്‍കോപം ഒഴിവാക്കണം. സാമ്പത്തിക പദ്ധതികളില് ചതി പറ്റാതെ ശ്രദ്ധിക്കണം. ഇഷ്ട ഭക്ഷണ സമൃദ്ധി. ദാമ്പത്യം സുഖകരമാകും. ചെലവുകള് കൂടാനുള്ള സാധ്യതയുണ്ട്. ഇന്ന് സുഹൃത്തുക്കളുമായി കൂടുതൽ സമയം ചെലവഴിക്കും.\nനിങ്ങൾ തോല്‍വികളില് തളരരുത്. കുടുംബവുമായി യാത്ര ചെയ്യും. ഇന്ന് ഗുണദോഷ സമ്മിശ്രം. ഇന്നത്തെ ജോലികള് വളരെ എളുപ്പമാകും. ആരോഗ്യത്തിൽ ശ്രദ്ധിക്കുക. നിങ്ങള്‍ക്ക് ഊര്‍ജസ്വലത അനുഭവപ്പെടും.\nഒക്ടോബർ മാസത്തിലെ സമ്പൂർണ രാശിഫലം അറിയാം\nഇവർക്ക് ഇന്ന് കഠിനാധ്വാനത്തിന്റെ ഫലം ലഭിക്കും...\nഇവർക്ക് ഇന്ന് ബിസ്സിനസില് വലിയ നേട്ടം ലഭിയ്ക്കും...\nഈ രാശിക്കാര്‍ക്ക് അനാവശ്യ ചെലവുകളിലൂടെ നഷ്ടം...\nDaily Horoscope, 20th October 2020; ഇന്ന്, കര്‍ക്കടക രാ...\nഇന്നത്തെ രാശിഫലം, 6th October: തുലാം രാശിക്കാർക്ക് ചുറുചുറുക്കാര്‍ന്ന ദിവസം! ആര്‍ട്ടിക്കിള് ഷോ\nWeb Title : today horoscope in malayalam7october 2019


ഇതു ഞാനാ...ഇട്ടിമാളൂ...: ആരുടേതുമല്ലാത്ത ആകാശകാഴ്ചകള്\nPosted by ഇട്ടിമാളു അഗ്നിമിത്ര at Tuesday, June 17, 2008\nഇത് മിതാലി.. ഒരു വെറും പെണ്ണ്.. അവകാശപ്പെടാന് കാഴ്ചയിലൊ കയ്യിലിരിപ്പിലൊ പ്രത്യേകതകള് ഒന്നുമില്ല..\nനമ്മുട ആകാശം... നമ്മുടെ മണ്ണ്... നമ്മുടെ പച്ച... അല്ല ഒന്നും നമ്മുടെതല്ല...ആരുടേതുമല്ല. ഓരോ നവനീതു മാരേയും പ്രലോഭിപ്പിച്ച് ഉന്നതങ്ങളിലേക്കുയരുന്ന നീല്‍മാര്, കണ്ടു നില്‍ക്കേണ്ടിവരുന്ന മിതാലിമാര് എല്ലാം നാം തന്നെ.\nവളരെ നാള് കൂടി ഒരു കഥ :) നന്നായി. പ്തിവു വിഷയങ്ങളില് നിന്ന് ഒരു മാറ്റം. പ്രസക്തമായ കഥാതന്തു. അഭിനന്ദനങ്ങള്.\n“ജനല്‍കള്ളിയിലൂടെയാണ് അവളുടെ കണ്ണുകള് ആകാശം തേടുന്നത്... പരസ്പരം മുഖം മറക്കുന്ന കെട്ടിടങ്ങള്‍ക്കിടയിലൂടെ അതങ്ങിനെ ഉയര്‍ന്നുപൊങ്ങിപ്പോയി...”\nആകാശം തേടുന്ന കണ്ണുകളെ മാത്രമല്ല...പരസ്പരവും മുഖം മറക്കുന്നു കെട്ടിടങ്ങള്! നല്ല ഒരു കൊച്ചു കഥ.\nവളരെ നന്നായിട്ടുണ്ട് നഷ്ടപ്പെടുന്ന ആകാശക്കാഴ്ചകള്.\nആകാശം തേടുന്ന കണ്ണുകള്... നന്നായിരിക്കുന്നു\nകിനാവ്, ഗുപ്തന്, അരീക്കോടന്, ശ്രീ,വാല്‍മീകി, പ്രിയ, പാമരന്, പ്രിയംവദ..\nവായിച്ചതില് അഭിപ്രായം പറഞ്ഞതില് സന്തോഷമുണ്ട്.. നന്ദിയും..\nഓ.ടോ. ലൈന് സ്പേസിംഗ് അല്പം കൂട്ടി നല്‍കിയിരുന്നെങ്കില് വായിക്കുവാന് കുറേക്കൂടി സുഖമുണ്ടായേനേ.\nകുഴൂരിന്റെ ആരുടേതുമല്ലാത്ത രാധ എന്ന തലക്കെട്ട് വളരെ സ്പര്‍ശിച്ചിരുന്നു. ഇപ്പോള് ആരുടേതുമല്ലാത്ത ആകാശവും.\nഒറ്റമുലച്ചി.. വന്നതില് വായിച്ചതില് നന്ദിയുണ്ട്\nkannukal parayunnathu mansinte vakkukal anenkil\nithoru ugran kadayaaaa


HomeBREAKING NEWSആളില്ലാത്ത വീട്ടില് കവര്‍ച്ചയ്‌ക്കെത്തിയ കള്ളനെ കിണര് ചതിച്ചു; കിണറ്റില് വീണ തസ്‌കര വിരുതനെ കരയ്ക്കു കയറ്റി...\nആളില്ലാത്ത വീട്ടില് കവര്‍ച്ചയ്‌ക്കെത്തിയ കള്ളനെ കിണര് ചതിച്ചു; കിണറ്റില് വീണ തസ്‌കര വിരുതനെ കരയ്ക്കു കയറ്റി ഫയര്‍ഫോഴ്‌സ്, കൈയാമം വച്ച് പൊലീസ്\nകണ്ണൂര്: ആളില്ലാത്ത വീട്ടില് കവര്‍ച്ചയ്‌ക്കെത്തിയ കള്ളനെ കിണര് ചതിച്ചു. കിണറ്റില് വീണ തസ്‌കര വിരുതനെ ഫയര്‍ഫോഴ്‌സ് എത്തി കരയ്ക്കു കയറ്റിയതിനു പിന്നാലെ പൊലീസ് പൊക്കുകയും ചെയ്തു.\nകഴിഞ്ഞ ദിവസം കണ്ണൂരിലാണ് സംഭവം. തുമ്പത്തടത്തെ കേളോത്ത് പവിത്രന് മാസ്റ്ററും ഭാര്യയും തിരുവനന്തപുരത്തെ ബന്ധു വീട്ടിലേക്ക് പോയിരിക്കുകയായിരുന്നു. ഇതു മനസിലാക്കിയ ഷെമീര് എന്ന കള്ളന് വീട്ടില് കയറി മോഷ്ടിക്കാന് തീരുമാനിച്ചു. ഇരുട്ട് വീണതോടെ ഷമീര് പവിത്രന് മാസ്റ്ററുടെ വീട്ടിലെത്തി. സ്‌കൂട്ടറില് സ്ഥലത്തെത്തിയ ഷെമീര് സമീപത്തെ കുറ്റിക്കാട്ടില് വാഹനം ഒളിപ്പിച്ചു. അതിനുശേഷം ആരും കാണാതെ വീട്ടുവളപ്പിലേക്ക്…\nവീടിന്റെ കിണറിന്റെ ആള്‍മറയില് ചവിട്ടി പാരപ്പറ്റിലേക്ക് കയറാന് ഷമീര് ശ്രമിച്ചു. എന്നാല് പാരപ്പറ്റിലെ ഇഷ്ടിക ഇടിഞ്ഞതോടെ 30 അടിയോളം ആഴമുള്ള കിണറ്റിലേക്ക് ഷമീര് പതിച്ചു. നാലടിയോളം വെള്ളമുണ്ടായിരുന്ന കിണറ്റില് കിടന്ന് കള്ളന് ഷെമീര് പ്രാണരക്ഷാര്‍ത്ഥം അലറിവിളിച്ചു. അതുകേട്ട അയല്‍വാസികള് ഓടിയെത്തി. അവര് അറിയിച്ചത് അനുസരിച്ച് എത്തിയ ഫയര്‍ഫോഴ്‌സ് ഷെമീറിനെ കരയ്ക്കു കയറ്റി. പിന്നാലെ പൊലീസ് എത്തി ഷെമീറിനെ പൊക്കി ജീപ്പിലിട്ടു. തളിപ്പറമ്പ് സ്വദേശിയായ ഷമീര് നിരവധി മോഷണ കേസുകളില് പ്രതിയാണ്. ജയില് ശിക്ഷയും അനുഭവിച്ചിട്ടുണ്ട്.


അദ്ദേഹം അന്ന് ഒരുപാട് ടെന്‍ഷനടിച്ചു : സന്തോഷവാര്‍ത്ത പങ്കുവച്ച് ശ്രീലക്ഷ്മി ശ്രീകുമാര് – Ginger Media\nഅദ്ദേഹം അന്ന് ഒരുപാട് ടെന്‍ഷനടിച്ചു : സന്തോഷവാര്‍ത്ത പങ്കുവച്ച് ശ്രീലക്ഷ്മി ശ്രീകുമാര്\nമലയാള സിനിമയുടെ പ്രിയപ്പെട്ട നടന് ജഗതിയുടെ മകളാണ് ശ്രീലക്ഷ്മി ശ്രീകുമാര്. അവതാരികയായും നടിയായും ശ്രീലക്ഷ്മിയെ പ്രേക്ഷകര്‍ക്ക് സുപരിചിതമാണ്. അഭിനയജീവിതം ശ്രീലക്ഷ്മിക്ക് അധികം വിജയമായിരുന്നില്ല. പക്ഷേ താരം പ്രേക്ഷകശ്രദ്ധ ഏറ്റവുമധികം നേടിയെടുത്തത് ബിഗ് ബോസ് റിയാലിറ്റി ഷോയുടെ മത്സരാര്‍ത്ഥി ആയിട്ടായിരുന്നു. ഷോയില് ഉടനീളം സജീവമായി പങ്കെടുക്കാന് സാധിച്ചില്ലെങ്കിലും ആരാധക ശ്രദ്ധ പിടിച്ചു പറ്റാന് ശ്രീലക്ഷ്മിക്ക് സാധിച്ചിരുന്നു. 2019സാണ് താരത്തിന്റെ വിവാഹം കഴിഞ്ഞത്.\nഇപ്പോഴിതാ ശ്രീലക്ഷ്മി സോഷ്യല് മീഡിയയിലൂടെ ഒരു സന്തോഷവാര്‍ത്ത അറിയിക്കുകയാണ്. താരം വിവാഹം ചെയ്തത് മലയാളിയല്ലാത്ത ജിജിന് ജഹാംഗീറിനെയാണ്. ജിജിനും ശ്രീലക്ഷ്മിയും തമ്മിലുള്ള വിവാഹവും തുടര്‍ന്നുള്ള വിശേഷങ്ങളും വീഡിയോയും ചിത്രങ്ങളുമെല്ലാം സോഷ്യല് മീഡിയയില് ശ്രദ്ധനേടിയിരുന്നു. അഞ്ചു വര്‍ഷം മുമ്പ് ഈ ദിവസം ആണ് അദ്ദേഹം തന്നോട് പ്രണയ അഭ്യര്‍ത്ഥന നടത്തിയതെന്നും തന്റെ ഭാര്യ ആയിരിക്കുമോ എന്നാണ് അദ്ദേഹം ചോദിച്ചത്. അന്നു മുതല് ഇന്നുവരെ അദ്ദേഹം എന്റെത് ആണെന്നും എന്നും അങ്ങനെ തന്നെ ആയിരിക്കുമെന്നും ശ്രീലക്ഷ്മി പോസ്റ്റിലൂടെ പറയുന്നു. ഞങ്ങളുടെ പ്രണയം ഒരിക്കലും അവസാനിക്കില്ലെന്നും താരം ചിത്രങ്ങള് പങ്കുവച്ചുകൊണ്ട് സോഷ്യല്‍മീഡിയയില് കുറിച്ചു.\nഹാപ്പി ആനിവേഴ്‌സറി ടു അസ് എന്ന ഹാഷ് ടാഗോടു കൂടിയാണ് താരം ചിത്രം പോസ്റ്റ് ചെയ്തിരിക്കുന്നത്.\nനാലുവര്‍ഷത്തെ പ്രണയമായിരുന്നു ഒടുവില് വിവാഹത്തിലെത്തിയത്. 2019 നവംബര് 17നാണ് ശ്രീലക്ഷ്മിയും ജിജിനും തമ്മിലുള്ള വിവാഹം നടന്നത്. ദുബായില് കൊമേഴ്‌സ്യല് പൈലറ്റായി ജോലി ചെയ്യുകയാണ് ജിജിന്. കൊച്ചിയില് താമസിച്ചപ്പോള് ജിജിനും ശ്രീലക്ഷ്മിയും അയല്‍ക്കാര് ആയിരുന്നു. ആദ്യം നല്ല സുഹൃത്തുക്കളായിരുന്നു പിന്നീടാണ് പ്രണയത്തിലാകുന്നത് എന്നും ആദ്യം പ്രണയാഭ്യര്‍ത്ഥന നടത്തിയതും അദ്ദേഹം തന്നെയായിരുന്നു എന്നും താന് സമ്മതം പറയാന് വൈകിയത് അദ്ദേഹത്തിന് വളരെ ടെന്‍ഷനാക്കിയെന്നും ശ്രീലക്ഷ്മി അഭിമുഖങ്ങളില് പറഞ്ഞിട്ടുണ്ട്. വിവാഹശേഷം ഇരുവരും ഇപ്പോള് ദുബായിലാണ് താമസം,ജിജിന്റെ ബന്ധുക്കളും മാതാപിതാക്കളും കേരളത്തിന് പുറത്താണ് താമസിക്കുന്നത്. ശ്രീലക്ഷ്മിയും ദുബായില് തന്നെയാണ് ജോലി ചെയ്യുന്നത്. ഇന്‍സ്റ്റഗ്രാമില് സജീവമായ ശ്രീലക്ഷ്മി ജിജിന് ജഹാംഗീറുമൊത്തുള്ള നിരവധി ചിത്രങ്ങളും പോസ്റ്റ് ചെയ്തിട്ടുണ്ട്.\nവിവാഹത്തോട് അനുബന്ധിച്ച് തങ്ങളുടെ പ്രണയത്തെ കുറിച്ച് ശ്രീലക്ഷ്മി പല അഭിമുഖങ്ങളിലും വെളിപ്പെടുത്തിയിരുന്നു. പ്രണയം പറഞ്ഞതിന്റെ പേരില് സൗഹൃദവും നഷ്ടമാവുമോയെന്ന ഭയമായിരുന്നു അദ്ദേഹത്തിന് ആദ്യം ഉണ്ടായിരുന്നത്. ജിജിനും ശ്രീലക്ഷ്മിയ്ക്കും ആശംസകള് അറിയിച്ച് എത്തിയിരിക്കുകയാണ് ആരാധകര് എല്ലാവരും. സോഷ്യല്‍മീഡിയയില് വളരെ ആക്ടീവമാണ് ശ്രീലക്ഷ്മി. വിവാഹത്തോട് അനുബന്ധിച്ച് നടത്തിയ ഫോട്ടോഷൂട്ടും ചിത്രങ്ങളുമെല്ലാം സോഷ്യല്‍മീഡിയയില് ശ്രദ്ധേയമായിരുന്നു.\nവിവാഹ ദിനത്തിലെ ശ്രീലക്ഷ്മിയുടെ ലുക്കും ഏറെ ശ്രദ്ധ നേടിയിരുന്നു. ജിജിന്റെ പരമ്പരാഗ വസ്ത്രധാരണത്തിലായിരുന്നു ആദ്യം ചടങ് നടത്തിയത്. പിന്നീടാണ് കേരളസ്റ്റൈല് വെഡ്ഡിങ് നടന്നത്. വിവാഹത്തില് പ്രമുഖരെല്ലാം പങ്കെടുത്തിരുന്നു. വളെര ഇമോഷണലായ പല മുഹൂര്‍ത്തങ്ങളും വിവാഹ ദിനത്തില് ഉണ്ടായിരുന്നു.\nബ്ലസ്ഡ് വിത്ത് എ ബേബി ഗേൾ, വീഡിയോയുമായി അലസാൻഡ്ര\nഈ പ്രണയം അവസാനിക്കാതിരിക്കട്ടെ : പൃഥ്വിയ്ക്ക് ആശംസകളുമായി സിനിമ ലോകം


ഓക്സിജൻ ലഭ്യതയുമായി ബന്ധപ്പെട്ട് നടപടികൾ എടുക്കുമെന്ന് മുഖ്യമന്ത്രി – Kairali News | Kairali News Live l Latest Malayalam News\nഓക്സിജൻ ലഭ്യതയുമായി ബന്ധപ്പെട്ട് നടപടികൾ എടുക്കുമെന്ന് മുഖ്യമന്ത്രി\nവിക് ടേഴ്സ് ചാനൽ വഴി കൊവിഡ് രോഗികൾക്ക് ഫോൺ ഇൻ കൺസൾട്ടേഷൻ നൽകും\nകിണര് നിര്‍മ്മാണത്തിനിടെ വിഷവാതകം ശ്വസിച്ച് മരണപ്പെട്ടവരുടെ കുടുംബങ്ങള്‍ക്ക് സര്‍ക്കാര് ധനസഹായം\nമലപ്പുറത്ത് പിടിവിടാതെ കൊവിഡ്; ഇന്ന് 3,691 പേര്‍ക്ക് രോഗം, ടെസ്റ്റ് പോസിറ്റിവിറ്റി 15.19 ശതമാനം\nസംസ്ഥാനത്ത് നിലവിൽ 2.4 ലക്ഷം ഡോസ് വാക്സിനാണ് സ്റ്റോക്കുള്ളതെന്ന് മുഖ്യമന്ത്രി പിണറായി വിജയൻ. പരമാവധി രണ്ടു ദിവസത്തേയ്ക്ക് മാത്രമേ അത് തികയുകയുള്ളൂ.4ലക്ഷം ഡോസ് കൊവിഷീൽഡും 75000 ഡോസ് കൊവാക്സിനും ഇന്ന് ലഭിക്കുമെന്നാണ് പ്രതീക്ഷിക്കുന്നത്.\nമെയ് മൂന്നിലെ കണക്കുകൾ പ്രകാരം കേരളത്തിൽ 270.2 മെട്രിക് ടൺ ലിക്വിഡ് ഓക്സിജൻ സ്റ്റോക്കിലുണ്ട്. 8.97 മെട്രിക് ടൺ മെഡിക്കൽ ഓക്സിജൻ സിലിണ്ടർ ആയും സ്റ്റോക്കുണ്ട്. 108.35 മെട്രിക് ടൺ ഓക്സിജനാണ് ഇപ്പോൾ ഒരു ദിവസം നമുക്ക് വേണ്ടി വരുന്നത്.\nടെസ്റ്റ് പോസിറ്റിവിറ്റി റേറ്റ് ഉയർന്നു തന്നെ നിൽക്കുകയാണ്. അത് നല്ല രീതിയിൽ കുറച്ച് കൊണ്ടു വരാനാകണം എന്നാണ് ഇന്ന് ചേർന്ന അവലോകനയോഗം കണ്ടത്. ഓക്സിജൻ ലഭ്യതയുമായി ബന്ധപ്പെട്ട് നടപടികൾ എടുക്കും. ജില്ലകളിൽ വിഷമം ഉണ്ടായാൽ ഇടപെടാൻ ബന്ധപ്പെട്ടവർക്ക് നിർദേശം നൽകി.\nവിക് ടേഴ്സ് ചാനൽ വഴി കൊവിഡ് രോഗികൾക്ക് ഫോൺ ഇൻ കൺസൾട്ടേഷൻ നൽകുമെന്നും മുഖ്യമന്ത്രി അറിയിച്ചു.\nTags: CMCovidOxygenPress Meetshortage\nലൈംഗിക ബന്ധത്തിലേര്‍പ്പെട്ടാല് അത്ഭുത സിദ്ധി ഉറപ്പ്; ആള്‍ദൈവം പിടിയില് August 5, 2021\nദേഹാസ്വാസ്ഥ്യത്തെ തുടര്‍ന്ന് മന്ത്രി വി എന് വാസവന് ആശുപത്രിയില് August 5, 2021


ഗൗരി ലങ്കേഷ് എന്തുകൊണ്ട് കൊല്ലപ്പെട്ടു? ഹരീഷ് ഖരെ എഴുതുന്നു – Azhimukham\nകുഴപ്പക്കാരനായ ഈ പുരോഹിതനില് നിന്ന് എന്നെ ആരും രക്ഷിക്കില്ലേ എന്നാണ് ഹെന്‍ട്രി രണ്ടാമന് പറഞ്ഞത്. ചില അനുചരന്മാര് ഈ ഉത്തരവാദിത്തം ഏറ്റെടുത്ത് കാന്റര്‍ബറി ആര്‍ച്ച് ബിഷപ്പ് ആയിരുന്ന ശല്യക്കാരനായ ആ പുരോഹിതനെ എന്നെന്നേക്കുമായി നിശബ്ദനാക്കി.\nSep 10 2017 11:24 AM\nഗൗരി ലങ്കേഷിനെ ആരാണ് കൊന്നത് എന്ന് ഒരുപക്ഷേ നമുക്ക് ഒരിക്കലും അറിയാന് കഴിയില്ലായിരിക്കും. എന്നാല് എന്തുകൊണ്ട് അവര് കൊല്ലപ്പെട്ടു എന്ന കാര്യം നമുക്ക് ഊഹിക്കാവുന്നതാണ്. ഇതില് യാതൊരു അദ്ഭുതവുമില്ല. സങ്കീര്‍ണമായി ഒന്നുമില്ല. അവര് കാണാന് ഇഷ്ടപ്പെടാത്ത ഒരാളായി ഈ സമൂഹത്തില് മാറിക്കഴിഞ്ഞിരുന്നു. പുതിയ ഇന്ത്യയില് ഇത്തരക്കാരെ വച്ചുപൊറുപ്പിക്കില്ല. തീര്‍ച്ചയായും പ്രാദേശികമായ സാഹചര്യങ്ങളുണ്ട്. എല്ലാ രാഷ്ട്രീയവും ഇത്തരത്തില് പ്രാദേശികമാണ്. മാധ്യമപ്രവര്‍ത്തകര്‍ക്കോ സാമൂഹ്യപ്രവര്‍ത്തകര്‍ക്കോ അപ്പുറം ഗൗരി ലങ്കേഷിനെക്കുറിച്ച് അധികമാര്‍ക്കും അറിയാമായിരുന്നില്ല. ദേശീയതലത്തിലും ഗൗരി ലങ്കേഷിന്റെ ശബ്ദം വളരെ ചെറുതായിരുന്നു. പക്ഷെ ആ ശബ്ദം കന്നഡ സമൂഹത്തില് കേള്‍ക്കുകയും വലതുപക്ഷത്തിനും അതിന്റെ രാഷ്ട്രീയ താല്‍പര്യങ്ങള്‍ക്കും അസ്വസ്ഥതയുണ്ടാക്കുകയും അവരുടെ വെറുപ്പ് പിടിച്ചുപറ്റുകയും ചെയ്തു. സന്ദേശം വ്യക്തമാണ് – ഒന്നുകില് മിണ്ടാതിരിക്കുക, അല്ലെങ്കില് നിശബ്ദരാക്കപ്പെടാന് തയ്യാറായിക്കൊള്ളുക. വിയോജിപ്പിന്റെ ശബ്ദങ്ങള് പുതിയ ഇന്ത്യയുടെ മേല്‍നോട്ടക്കാര്‍ക്ക് ഒരുതരത്തിലും സ്വീകാര്യമല്ല.\nദേശീയതലത്തില് നോക്കുമ്പോള് ഗൗരി ലങ്കേഷിന്റേത് പോലുള്ള ചെറിയ ശബ്ദങ്ങള് എന്തിന് ഹിന്ദുത്വ ഫാഷിസ്റ്റുകളെ അസ്വസ്ഥരാക്കണം എന്ന് ചോദിക്കാം. പക്ഷെ ഹിന്ദുത്വ ചിന്തിക്കുന്നത് അങ്ങനെയല്ല. അതൊരു അനുഗ്രഹിക്കപ്പെട്ട ‘വിശുദ്ധ’യുദ്ധ പദ്ധതിയാണ്. ഒരാള് പോലും ഈ ‘കപട മതേതരവാദി’കളായ എതിരാളികളാല് വഴി തെറ്റപ്പെടരുത് എന്ന് അതിന് നിര്‍ബന്ധമുണ്ട്. ഏതായാലും അവര് അവരുടെ ശ്വാസവും ഊര്‍ജ്ജവും പാഴാക്കട്ടെ. നമുക്ക് മുന്നോട്ട് പോകാം.\nഗൗരി ലങ്കേഷ് വളരെയധികം വെറുക്കപ്പെട്ടു. എല്ലായ്‌പ്പോഴും വ്യക്തികളുടെ അനിയന്ത്രിതമായ ശബ്ദമാണ് അസ്വസ്ഥതയും വെറുപ്പുമുണ്ടാക്കുന്നത്. സോഷ്യല് മീഡിയയിലും ഇതാണ് സംഭവിക്കുന്നത്. ഔദ്യോഗിക ഭാഷ്യത്തെ, ഭരണകൂടത്തിന്റെ നിലപാടിനെ ചോദ്യം ചെയ്യാന് അങ്ങനെയാണ് ഈ വ്യക്തികള്‍ക്ക് ധൈര്യം കിട്ടുന്നത്. കോര്‍പ്പറേറ്റ് മാധ്യമങ്ങളെ മെരുക്കുക എന്നത് ഏകാധിപതിയുടെ ഭരണകൂടത്തിന് എളുപ്പമാകുമ്പോള് ഈ വ്യക്തിഗത ശബ്ദങ്ങള്‍ക്ക് കരുത്ത് കൂടും. എന്നാല് ഇന്ത്യയിലെ പുതിയ സുല്‍ത്താന്‍മാരെ അസ്വസ്ഥപ്പെടുത്താതിരിക്കാനുള്ള ബുദ്ധിയാണ് പത്ര, ദൃശ്യ മാധ്യമങ്ങളെല്ലാം പിന്തുടരുന്നത്. കോര്‍പ്പറേറ്റ് മാധ്യമങ്ങള്‍ക്ക് വളരാനുള്ള വഴിയറിയാം. പുതിയ ഇന്ത്യയില് വരുതിയില് നില്‍ക്കാത്തവരെ ഭരണകൂടം ഭീഷണിപ്പെടുത്തി വരുതിയില് കൊണ്ടുവരുന്നതില് എതിര്‍പ്പുകള് ഉയരുന്നില്ല. അത് രാഷ്ട്രീയ എതിരാളികളായിരിക്കാം, ബിസിനസുകാരായിരിക്കാം, മാധ്യമപ്രവര്‍ത്തകരായിരിക്കാം.\nഒരു രാജ്യം, ഒരു നികുതി, ഒരു നേതാവ്, ഒരു ശബ്ദം എന്നതിനോട് വളരെ താത്പര്യത്തോടെയാണ് കോര്‍പ്പറേറ്റ് മാധ്യമങ്ങള് ഇഴുകിച്ചേര്‍ന്നിരിക്കുന്നത്. ഇത് ദേശഭക്തിയില് പൊതിഞ്ഞാണ് കൊണ്ടുവരുന്നത്. പാകിസ്ഥാനും ചൈനയുമായുള്ള നമ്മുടെ പരമ്പരാഗത സംഘര്‍ഷങ്ങളും ഇതില് വരും. ഇത്തരത്തില് നമ്മുടെ പതാക വീശാനുള്ള സന്ദര്‍ഭങ്ങള്‍ക്കും പ്രകോപനങ്ങള്‍ക്കും യാതൊരു കുറവുമുണ്ടാവാറില്ല. ജനജീവിതത്തില് ദുരിതം വിതച്ച നോട്ട് നിരോധനത്തിന് ശേഷം കൂലി വേണ്ടാതെ തന്നെ സര്‍ക്കാരിന് വേണ്ടി എഴുതുന്നവരായി കോര്‍പ്പറേറ്റ് മാധ്യമങ്ങള് ചുരുങ്ങി. പുതിയ ഇന്ത്യയുടെ പ്രതീക്ഷകള്‍ക്കനുസൃതമായി പുതിയ മാധ്യമങ്ങളായിരിക്കുന്നു ഇവ. മുമ്പൊരിക്കലുമില്ലാത്ത വിധമാണ് ഇന്ത്യന് മാധ്യമങ്ങള് അതിന്റെ പങ്കിനെ പുനര്‍നിര്‍വചിക്കുന്നത്. പ്രതിപക്ഷത്ത് നില്‍ക്കുന്നതിന് പകരം ഭരണപക്ഷത്ത് നിന്ന് പ്രതിപക്ഷത്തെ വിചാരണ ചെയ്യുന്ന തരത്തിലേയ്ക്ക് അത് മാറി. നോട്ട് നിരോധനത്തിലായാലും ഡോക്ലാമിലെ അതിര്‍ത്തി പ്രശ്‌നം സംബന്ധിച്ചായാലും സര്‍ക്കാര് മുന്നോട്ട് വയ്ക്കുന്ന അവകാശവാദങ്ങള് ചോദ്യം ചെയ്യാനല്ല, മറിച്ച് ചോദ്യം ചെയ്യുന്നവരുടേയും വിമര്‍ശിക്കുന്നവരുടേയും വായ അടപ്പിക്കാനാണ് മാധ്യമങ്ങള് ശ്രമിക്കുന്നത്.\nതലസ്ഥാന നഗരം അല്ലെങ്കില് ആസ്ഥാനം പിടിച്ചാല് ഗ്രാമങ്ങള് അടക്കമുള്ള മറ്റ് പ്രദേശങ്ങള് എളുപ്പം കീഴടങ്ങുമെന്നാണ് ജനറല് സാം മനേക് ഷായെ പോലെ ഇപ്പോഴത്തെ ഇന്ത്യന് ഭരണകൂടവും കരുതുന്നത്. പക്ഷെ ഗ്രാമങ്ങളില് ചെറുത്തുനില്‍പ്പ് തുടരുകയാണ്. ഈ സ്വേച്ഛാധിപത്യത്തെ പരിഹസിച്ച് ഗൗരി ലങ്കേഷുമാര് കറങ്ങിനടപ്പുണ്ട്. തുരുത്തുകളിലെ ഇത്തരം ചെറുത്തുനില്‍പ്പുകളേയും അവസാനിപ്പിക്കേണ്ടതുണ്ട് ഭരണകൂടത്തിന്. ഈ ഗൗരി ലങ്കേഷുമാരെ എന്ത് വേണമെങ്കിലും ചെയ്യാനുള്ള ലൈസന്‍സ് പ്രാദേശിക സുബേദാറുമാര്‍ക്ക് സുല്‍ത്താന് നല്‍കിയിട്ടുണ്ട്.\nമരണത്തിലൂടെ ഗൗരി ലങ്കേഷ് ഒരു രൂപകമായി മാറിയിരിക്കുകയാണ് – അനവധി ക്രൂരതകളുടെ, അനവധി കലാപങ്ങളുടെ – ഈ വലിയ രാജ്യത്ത് എല്ലാ ദിവസവും നടക്കുന്ന സംഭവങ്ങളുടെ. പ്രതിരോധ കലാപങ്ങളും ചെറുത്തുനില്‍പ്പുകളും ചെറുതും ദേശീയതലത്തില് പ്രസക്തി കുറവായതുമായിരിക്കാം. പ്രാദേശിക പത്രങ്ങളുടെ പോലും ഒന്നാം പേജില് ഇടം പിടിക്കാത്ത വാര്‍ത്തകളുമായിരിക്കാം അവ. എന്നാല് അടിച്ചമര്‍ത്തലുകള്‍ക്കെതിരായ രോഷവും പ്രതിഷേധങ്ങളും തുടരുക തന്നെയാണ്.\nപഴയ ഇന്ത്യയുടെ, പഴയ നെഹ്രുവിയന് മൂല്യങ്ങളില് വിശ്വസിക്കുന്നവര്‍ക്ക് അവരുടെ വികാരങ്ങളും നിലപാടുകളും ടെലിവിഷന് സ്റ്റുഡിയോകളിലെ ചര്‍ച്ചകളിലും തര്‍ക്കങ്ങളിലും ഒച്ചയുണ്ടാക്കി അവതരിപ്പിക്കാന് കഴിയുന്നുണ്ടാവില്ല. എന്നാല് ഗ്രാമങ്ങളില് നിന്ന് ഗ്രാമങ്ങളിലേയ്ക്കും വീടുകളില് വീടുകളിലേയ്ക്കും മതനിരപേക്ഷതയും ബഹുസ്വരതയും അവര് പ്രചരിപ്പിക്കുന്നുണ്ട്. ഗൗരി ലങ്കേഷിനെ പോലുള്ളവര് വിയോജിപ്പിന്റേയും എതിര്‍പ്പിന്റേയും പാരമ്പര്യത്തിന് കൂടുതല് അംഗീകാരം നേടിക്കൊടുക്കുകയേ ഉള്ളൂ. അതുകൊണ്ടാണ് അതിനെ നേരിടേണ്ടതുണ്ടെന്നും തകര്‍ക്കേണ്ടതുണ്ടെന്നും അവര് കരുതുന്നത്. ടിവി സ്‌ക്രീനില് കാണുന്ന പ്രശസ്തരായ ഗ്ലാമര് താരങ്ങള് തങ്ങളുടെ വരുതിക്ക് വരുമ്പോള് ഒരിക്കലും വഴിപ്പെടാതെ എതിര്‍ത്ത് നില്‍ക്കുന്ന ഈ സ്ത്രീയെ അങ്ങനെ വിട്ടാല് പറ്റില്ലല്ലോ. പുതിയ ഇന്ത്യയുടെ ഈ മഹത്തായ ‘ദേശീയ പുനരുത്ഥാന’ത്തെ അംഗീകരിക്കുന്നില്ലെങ്കില് പിന്നെ ഇവരെ നിശബ്ദരാക്കുക തന്നെ.\nനിശബ്ദരാക്കാനും നിയന്ത്രിച്ച് നിര്‍ത്താനുമുള്ള മധ്യകാല സ്വേച്ഛാധികാര പ്രവണതയാണ് ഇപ്പോള് നിലനില്‍ക്കുന്നത്. കുഴപ്പക്കാരനായ ഈ പുരോഹിതനില് നിന്ന് എന്നെ ആരും രക്ഷിക്കില്ലേ എന്നാണ് ഹെന്‍ട്രി രണ്ടാമന് പറഞ്ഞത്. ചില അനുചരന്മാര് ഈ ഉത്തരവാദിത്തം ഏറ്റെടുത്ത് കാന്റര്‍ബറി ആര്‍ച്ച് ബിഷപ്പ് ആയിരുന്ന ശല്യക്കാരനായ ആ പുരോഹിതനെ എന്നെന്നേക്കുമായി നിശബ്ദനാക്കി. അത് 1170-ലായിരുന്നു. ഇത്തരത്തില് പല ശല്യക്കാരില് നിന്നും രക്ഷപ്പെടുന്ന പരിപാടി തുടര്‍ന്നുകൊണ്ടേയിരിക്കുന്നു. ജനശത്രു എന്ന ലേബല് ചാര്‍ത്തിക്കൊടുക്കുക. പുരോഗതിക്ക് തടസം നില്‍ക്കുന്നവരെന്ന് മുദ്ര കുത്തുക. ജനങ്ങളുടെ അംഗീകാരം നേടുക. ജനശത്രുവിനെ ഉന്മൂലനം ചെയ്യുക. ഇതാണ് ലൈന്. ഡിജിറ്റല് കാലത്തെ പുതിയ സാങ്കേതികവിദ്യകളും സങ്കേതങ്ങളും എതിര്‍പ്പുകളെ ഇല്ലാതാക്കാന് അവര് ശക്തമായി ഉപയോഗിക്കുന്നു. ചെറിയ ശബ്ദങ്ങള് പോലും അസ്വസ്ഥതയുണ്ടാക്കാതെ അവര് അടിച്ചമര്‍ത്തുന്നു. അതുകൊണ്ടാണ് ഗൗരി ലങ്കേഷ് കൊല്ലപ്പെട്ടത്.\nഗൗരി ലങ്കേഷ്; എന്റെ സുഹൃത്ത്, ആദ്യ പ്രണയിനി…


ബെര്‍ലിന്: ജര്‍മനിയിലുണ്ടായ മഹാ പ്രളയം രാജ്യത്തെ വിവിധ ഭാഗങ്ങളില് കനത്ത നാശനഷ്ടമാണ് രേഖപ്പെടുത്തിയതെന്ന് ജര്‍മന് ചാന്‍സലര് ആഞ്ജല മെര്‍ക്കല്. നിലവിലെ കണക്ക് പ്രകാരം 180 പേരാണ് പ്രളയത്തില് മരിച്ചത്. നൂറുകണക്കിന് പേരെ കാണാതാവുകയും ചെയ്തിട്ടുണ്ട്. പ്രളയബാധിത പ്രദേശങ്ങള് ഉടന് തന്നെ സന്ദര്‍ശിക്കുമെന്നും ജനങ്ങള്‍ക്ക് വേണ്ട ധനസഹായം എത്തിക്കാനുള്ള നടപടികള് സ്വീകരിക്കുമെന്നും മെര്‍ക്കല് അറിയിച്ചിട്ടുണ്ട്.\n'ഈ സ്ഥിതി ഭയപ്പെടുത്തുന്നതാണ്. നിലവിലെ രാജ്യത്തിന്റെ അവസ്ഥയെ വാക്കുകളിലൂടെ വിവരിക്കാന് കഴിയുന്നില്ല. ശക്തമായ രാജ്യമാണ് ജര്‍മനി. ഈ പ്രകൃതി ദുരന്തത്തെ ഞങ്ങള് ധൈര്യമായി തന്നെ നേരിടും,' മെര്‍ക്കല് പറഞ്ഞു.\nഎഴുപത് വര്‍ഷത്തിനിടയില് ജര്‍മനിയിലുണ്ടായ ഏറ്റവും വലിയ പ്രളയമാണിത്. തെക്കേ കൊളോണിലെ അഹര്‍വീലര് ജില്ലയില് മാത്രം 93 പേര്‍ക്കാണ് ജീവന് നഷ്ടമായത്.\nകൊളോണിലെ വാസന്‍ബര്‍ഗ് പ്രവിശ്യയില് നിന്നും 700ലധികം പേരെ ഒഴിപ്പിച്ചു കഴിഞ്ഞതായി ജര്‍മന് സര്‍ക്കാര് അറിയിച്ചു. ജര്‍മനിയിലെ പ്രധാന ഡാമുകളിലൊന്നായ സ്റ്റീന്‍ബാച്ചല് തകരുമെന്ന ഭീഷണി നിലനില്‍ക്കുന്നതിനാല് പരിസരപ്രദേശത്ത് നിന്നും 4500 പേരെ ഒഴിപ്പിച്ചതായും അധികൃതര് അറിയിച്ചു.\nപ്രിയപ്പെട്ടവരെ നഷ്ടപ്പെട്ടവരുടെ വേദന ഹൃദയം നുറുങ്ങുന്നതാണെന്നും എല്ലാവരുടെയും ദുഖത്തില് പങ്കുചേരുന്നുവെന്നും പ്രളയബാധിത പ്രദേശങ്ങളില് സന്ദര്‍ശനം നടത്തിയ ജര്‍മന് പ്രസിഡന്റ് ഫ്രാങ്ക് വാള്‍ട്ടര് സ്റ്റീന്‍മീയര് പറഞ്ഞു.\nഒരാഴ്ചക്ക് ശേഷം മാത്രമേ വെള്ളപ്പൊക്കത്തിലുണ്ടായ നാശനഷ്ടത്തെ കുറിച്ച് കൃത്യമായ കണക്കുകള് ശേഖരിക്കാന് സാധിക്കുകയുള്ളുവെന്നും അതിനുശേഷമായിരിക്കും ദുരിതാശ്വാസ പദ്ധതികളും സാമ്പത്തിക പാക്കേജുകളും പ്രഖ്യാപിക്കുകയെന്നും ജര്‍മന് സര്‍ക്കാര് അറിയിച്ചു.\nഅതേസമയം, നിലവില് വെള്ളത്തിന്റെ നില ഉയരാതെ തുടരുന്നതിനാല് ഒരുപക്ഷെ കൂടുതല് നാശനഷ്ടങ്ങള് സംഭവിക്കില്ലെന്ന പ്രതീക്ഷയും വാസന്‍ബര്‍ഗ് പ്രവിശ്യയിലെ അധികൃതര് പങ്കുവെക്കുന്നുണ്ട്.


15 സീറ്റുകള് ആവശ്യപ്പെട്ട് കേരള കോണ്‍ഗ്രസ് എം | Malayali Manasu\nHome Kerala 15 സീറ്റുകള് ആവശ്യപ്പെട്ട് കേരള കോണ്‍ഗ്രസ് എം\n15 സീറ്റുകള് ആവശ്യപ്പെട്ട് കേരള കോണ്‍ഗ്രസ് എം\nനിയമസഭ തിരഞ്ഞെടുപ്പില് ഇടതുമുന്നണിയില് 15 സീറ്റുകള് ആവശ്യപ്പെട്ട് കേരള കോണ്‍ഗ്രസ് ( എം). സി.പി.എമ്മുമായി തിരുവനന്തപുരത്ത് നടന്ന ഉഭയകക്ഷി ചര്‍ച്ചയിലാണ് ആവശ്യം ഉന്നയിച്ചത്. പരമ്പരാഗത ശക്തികേന്ദ്രങ്ങളില് മല്‍സരിക്കണമെന്ന് കേരള കോണ്‍ഗ്രസ് അറിയിച്ചു. പാര്‍ട്ടിയുടെ ജനപിന്തുണയും ശക്തിയും അനുസരിച്ചുളള പരിഗണന ആവശ്യപ്പെട്ടെന്ന് ജോസ് കെ. മാണി പറഞ്ഞു. പൊസിറ്റീവായ പ്രതികരണമാണ് മുന്നണിയില് നിന്ന് ലഭിക്കുന്നത്. തുടര് ചര്‍ച്ചകള് വരുംദിവസങ്ങളില് ഉണ്ടാകുമെന്ന് ജോസ് കെ.മാണി പറഞ്ഞു. കാഞ്ഞിരപ്പളളിയും ആലത്തൂരും കേരള കോണ്‍ഗ്രസ് എമ്മിന് വിട്ടുനല്‍കാമെന്ന് സി.പി.എം അറിയിച്ചിട്ടുണ്ട്.\nPrevious articleലോക ഭാഷാദിനം-(ലേഖനം)\nNext articleനെടുംങ്കണ്ടത്ത് വീട് കയറി അക്രമം\nരക്ഷിതാക്കള്‍ക്ക് സൈബർ സുരക്ഷ അവബോധ പരിപാടി; കൈറ്റ് വിക്ടേഴ്സിൽ ജൂലൈ 8 മുതൽ.\nNidheesh Karthikeyan - July 7, 2022 0\nതിരുവനന്തപുരം: രക്ഷിതാക്കൾക്ക് സൈബർ സുരക്ഷയെക്കുറിച്ച് അവബോധം നൽകുന്നതിനായി അമ്മ അറിയാൻ എന്ന പ്രത്യേക പരിപാടി കൈറ്റ് വിക്ടേഴ്സിൽ ജൂലൈ 8 മുതൽ സംപ്രേഷണം ചെയ്ത് തുടങ്ങും. നാലു ഭാഗങ്ങളിലായി വെള്ളി മുതൽ തിങ്കൾ വരെ...\nപശവെച്ച് ഒട്ടിച്ചാണോ റോഡ് നിർമ്മിച്ചത്; കൊച്ചി കോർപ്പറേഷനും പൊതുമരാമത്ത് വകുപ്പിനും ഹൈക്കോടതിയുടെ രൂക്ഷ വിമർശനം.\nറോഡുകളുടെ ശോചനീയാവസ്ഥയിൽ കൊച്ചി കോർപ്പറേഷനും പൊതുമരാമത്ത് വകുപ്പിനും ഹൈക്കോടതിയുടെ രൂക്ഷ വിമർശനം. നഗരത്തിലെ ഭൂരിഭാഗം റോഡുകളും നടപ്പാതകളും തകര്‍ന്നിരിക്കുകയാണ്. പശവെച്ച് ഒട്ടിച്ചാണോ റോഡ് നിർമ്മിച്ചതെന്നായിരുന്നു കോടതിയുടെ പരിഹാസം. റോഡ് തകർന്നതിന്‍റെ പ്രാഥമിക ഉത്തരവാദിത്തം...\nകെ.എസ്.ആർ.ടി.സി.യുടെ ജില്ലാ ഓഫീസുകൾ 18 മുതൽ പ്രവർത്തനം ആരംഭിക്കും.\nകെ.എസ്.ആർ.ടി.സിയുടെ ഭരണം, അക്കൗണ്ട്‌സ് സംബന്ധമായ നടപടികൾ കാര്യക്ഷമമാകുന്നതിന് വേണ്ടി ആരംഭിക്കുന്ന 15 ജില്ലാ ഓഫീസുകളിൽ 11 എണ്ണത്തിന്റെ പ്രവർത്തണം ജൂലൈ 18 മുതൽ ആരംഭിക്കും. കാസർകോട്, കണ്ണൂർ, വയനാട്, പാലക്കാട് ജില്ലകളിൽ ജൂൺ...\nമുഴുപ്പുകൾ (കവിത) ✍ ജെസ്റ്റിൻ ജെബിൻ\nLiterature Malayalimanasu - July 7, 2022 0\nഒളിപ്പിക്കാനാവാത്ത മുഴുപ്പുകളാണ് ചില്ലകളിലെന്ന് പ്ലാവ് . പ്ലാവിൽമാത്രമല്ല മുഴുപ്പുകളെന്ന് അമ്മമാരും . അരികഴുകുമ്പോഴും കറിക്കരിയുമ്പോഴും തുണിയാറാനിടുമ്പോഴുമൊക്കെ ചില്ലകളിലേക്ക്കണ്ണയച്ച് അവർ പറയും ഒളിപ്പിക്കാനാവാത്ത മുഴുപ്പുകൾതന്നെയാണ് പെൺമക്കളെന്ന്. ✍ജെസ്റ്റിൻ ജെബിൻ\nനീയും ഞാനും (കവിത) ✍ ഉഷ സി. നമ്പ്യാർ\nമഴയായ് പെയ്തു നീ എൻ മനസിൻ കോണിലും മരമായ് തീർന്നു ഞാൻ നിൻ സ്നേഹതണലിലും കാറ്റിൻ മർമ്മരം കാതിൽ കേൾക്കവേ പൊഴിയുന്നു പൂക്കൾ ചിരിതൂകും നിലാവിലും രാവിൻ മാറിലായ് നിദ്രപൂകും പാരിലായ് നീയും ഞാനുമീ സ്വപ്നരഥത്തിലും മഴയായ് പെയ്തു നീ... മരമായ് മാറി ഞാൻ ഇളകും കാറ്റിലായ് ഇലകൾ പൊഴിയവേ വിടരും പൂക്കളിൽ ശലഭമായി...\nസ്വാർത്ഥവലയങ്ങൾ (ചെറുകഥ) ✍വിദ്യാ രാജീവ്\nരാഹുൽ രാവിലെ ഭാര്യയും മോളുമായ് വീട്ടിൽ നിന്നും ഇറങ്ങിയതാണ്. മോൾക്ക് സ്കൂൾബാഗും പുസ്തകവും കുടയും യൂണിഫോമുമൊക്കെ വാങ്ങിച്ചു. നല്ല വെയിൽ. 'മതി നീന, നമുക്ക് പോകാ'മെന്നു പറഞ്ഞ് രാഹുൽ ദേഷ്യപ്പെട്ടു. അല്പസമയത്തിനുള്ളിൽ തന്നെ മൂന്നു...\nമോചിത (കവിത). ✍ ശ്രീജ വിധു\nപൂവായി വിരിഞ്ഞ് ഇതളടർന്ന് പോകേണ്ടിയിരുന്ന സുഗന്ധമേറുന്ന വാടിയ പൂമൊട്ട്.. ഉപേക്ഷിച്ച താളിലെ അപൂർണ ജീവിത കാവ്യം... വേളി കഴിച്ചതിനാൽ ശരശയ്യയിലമർന്നവൾ.. ഭ്രാന്തിയാക്കപ്പെട്ട സന്യാസിനി...... കാലചക്ര ഭ്രമണത്തിനായി സ്വയം ആടുന്ന പെന്റുലം.... കുടുക്കയിലിട്ടലടച്ച ചിരി പൊട്ടിച്ച് പുറത്തെടുത്തവൾ.... ഇവൾ മോചിത... ഇന്നിന്റെ പ്രതീകമായ തന്റേടി.... കാറ്റിന്റെ ദിശക്കെതിരെ കറങ്ങും കാറ്റാടി... മൗനമായ് അസ്തിത്വം കീഴടക്കിയ യുദ്ധപോരാളി... കാമനകൾ കല്ലറയിൽ അടച്ചുതക ക്രിയ ചെയ്ത കാമിനി... ഓർമയുടെ ഓട്ടോഗ്രാഫ് വലിച്ചെറിഞ്ഞ സെൽഫി പ്രൊഫൈൽ... താളം...


ഇവര് വെടിക്കെട്ട് വീരന്മാര് | Malayalam News\nചെന്നൈ - ഐ.പി.എല്ലിന്റെ ഹരം കിടിലന് ഷോട്ടുകളാണ്. പവര് ഹിറ്റര്‍മാരെ ടീമില് കുത്തിനിറക്കാനാണ് എല്ലാ ടീമുകളും താല്‍പര്യപ്പെടുക. എങ്കിലും ഈ അഞ്ച് വെടിക്കെട്ടുകാര് വേറിട്ടു നില്‍ക്കുന്നു.\nധോണിയുടെ രക്തത്തില് ഐസ് കട്ടയാണ്. ഏതു കളിയും അവസാന ഓവര് വരെ നീട്ടാനും അവസാന ഘട്ടത്തില് വിജയം തട്ടിയെടുക്കാനും മിടുക്കനായിരുന്നു ധോണി. വിജയലക്ഷ്യം എത്ര അകലെയാണെങ്കിലും ധോണിക്ക് ആശങ്കയില്ല. ധോണിയുടെ ബിഗ് ഹിറ്റിംഗിനുള്ള കഴിവ് സമീപകാലത്ത് ക്ഷയിച്ചിട്ടുണ്ടെങ്കിലും ചെന്നൈ സൂപ്പര് കിംഗ്‌സ് നായകനെ ആരും എഴുതിത്തള്ളാന് ധൈര്യം കാട്ടില്ല.\nനൂറ്റമ്പതിനു മുകളിലാണ് എബിയുടെ സ്‌ട്രൈക്ക് റൈറ്റ്. 360 ഡിഗ്രി ബാറ്റ്‌സ്മാന് എന്നാണ് ബാംഗ്ലൂര് റോയല് ചലഞ്ചേഴ്‌സ് താരം അറിയപ്പെടുന്നത്. വെടിക്കെട്ട് ബാറ്റ്‌സ്മാന്, മികച്ച വിക്കറ്റ്കീപ്പര്, ഒന്നാന്തരം ഫീല്‍ഡര്... ഏതു ടീമും എബിയെ കിട്ടാന് മോഹിക്കും. തന്റേതായ ദിനത്തില് ഒറ്റക്ക് കളി ജയിപ്പിക്കാന് എബിക്കു സാധിക്കും.\nമുംബൈ ഇന്ത്യന്‍സിനു വേണ്ടി പലതവണ രക്ഷക വേഷമണിഞ്ഞിട്ടുണ്ട് കരീബിയന് ബിഗ് മാന്. ഏത്ര വലിയ ഗ്രൗണ്ടും ആ കൈക്കരുത്തിനു കീഴടങ്ങും. നൂറ്റിനാല്‍പത്തഞ്ചിനു മുകളിലാണ് പോളാഡിന്റെ സ്‌ട്രൈക്ക് റൈറ്റ്.\n2018 ല് തുടക്കത്തില് പരുങ്ങിയ രാജസ്ഥാന് റോയല്‍സിനെ ഒറ്റക്കാണ് ജോസ് ബട്‌ലര് കൈപിടിച്ചുയര്‍ത്തിയത്. ബട്‌ലറെ ഓപണറാക്കിയത് രാജസ്ഥാന്റെ ഗതി തന്നെ മാറ്റി. ഇത്തവണ തുടക്കം മുതല് ബട്‌ലറില് നിന്ന് വെടിക്കെട്ട് പ്രതീക്ഷിക്കും രാജസ്ഥാന് നായകന് അജിന്‍ക്യ രഹാനെ. ട്വന്റി20 യില് നാലായിരത്തിലേറെ റണ്‍സിന് ഉടമയാണ് ബട്‌ലര്.\nപ്രതിസന്ധി സാഹചര്യത്തില്, അവസാന ഓവറുകളില് മോറിസ് ക്രീസിലുണ്ടെങ്കില് തീപ്പൊരി പ്രതീക്ഷിക്കാം. ദല്‍ഹി കാപിറ്റല്‍സിന്റെ അവസാന രണ്ട് സീസണിലും തലയുയര്‍ത്തി നിന്ന അപൂര്‍വം കളിക്കാരിലൊരാളാണ് മോറിസ്. 166.66 ആണ് സ്‌ട്രൈക്ക് റൈറ്റ്. ചെന്നൈ സൂപ്പര് കിംഗ്‌സ്, രാജസ്ഥാന് റോയല്‍സ് ടീമുകള്‍ക്കും മോറിസ് കളിച്ചിരുന്നു


പുതിയ വോട്ടുബാങ്കുണ്ടാക്കാന് മുന്നാക്ക സംവരണം ഇടതിനെ സഹായിക്കില്ല:സണ്ണി.എം.കപിക്കാട്sunny m kapikad interview\nസവര്‍ണ വോട്ട് കൊഴിയുന്നത് തടയാം; പുതിയ വോട്ടുബാങ്കുണ്ടാക്കാന് മുന്നാക്ക സംവരണം ഇടതിനെ സഹായിക്കില്ല: സണ്ണി.എം.കപിക്കാട്\nPublished on : 28 Oct, 2020 , 7:11 am\nനിലവില് ആനുകൂല്യം ലഭിക്കുന്ന വിഭാഗങ്ങള് മുന്നാക്ക സംവരണത്തിലൂടെ നഷ്ടം സംഭവിക്കില്ലെന്നാണ് മുഖ്യമന്ത്രി പിണറായി വിജയന് പറഞ്ഞിട്ടുള്ളത്. പുറത്ത് വരുന്ന കണക്കുകള് പ്രകാരം മുന്നാക്ക സംവരണത്തിലൂടെ പ്ലസ്ടു, മെഡിക്കല് വിദ്യാഭ്യാസ മേഖലയില് തിരിച്ചടി നേരിടുന്നത് എങ്ങനെയെന്ന് വ്യക്തമാകുന്നുണ്ട്. സര്‍ക്കാരിന്റെ ഉറപ്പ് വിശ്വസിക്കുന്നുണ്ടോ?\nപുറത്ത് വന്ന കണക്കുകള് പ്രകാരം നേരത്തെ സംവരണീയരാവരുടെ അവകാശങ്ങള് കവര്‍ന്നെടുക്കപ്പെടുന്നുണ്ടെന്ന വസ്തുതാപരമായ കാര്യങ്ങള് പുറത്ത് വന്നിട്ടുണ്ട്. കവര്‍ന്നെടുക്കപ്പെടുമോ ഇല്ലയോ എന്നത് മാത്രമല്ല പ്രശ്‌നം. കേന്ദ്ര സര്‍ക്കാരിന്റെ നിയമത്തില് പറയുന്നത് സവര്‍ണരിലെ സാമ്പത്തികമായി പിന്നാക്കം നില്‍ക്കുന്നവര്‍ക്ക് പത്ത് ശതമാനം സംവരണം നല്‍കാമെന്നാണ്. അത് പൂര്‍ണമായും സ്റ്റേറ്റിന്റെ തീരുമാനമാണ്. പഠിച്ച് വേണമെങ്കില് നടപ്പാക്കാവുന്ന ഒന്നാണ്. ആ നിയമം തന്നെ ദുര്‍വ്യാഖ്യാനം ചെയ്ത് കണക്കുകളുടെ പിന്‍ബലമില്ലാതെ പത്ത് ശതമാനം പ്രഖ്യാപിക്കുകയാണ് ചെയ്തത്. സംവരണത്തിന് പുറത്തുള്ള അമ്പത് ശതമാനത്തിന്റെ പത്ത് ശതമാനം നല്‍കണമെന്നിരിക്കേ മൊത്തത്തിലുള്ളതിന്റെ പത്ത് ശതമാനമാണ് കണക്കുകൂട്ടുന്നത്. അവിടെയാണ് അട്ടിമറി സംഭവിക്കുന്നത്. പിണറായി വിജയന് പറയുന്നത് പോലെ നിലവിലുള്ളവര്‍ക്ക് സംവരണം നഷ്ടപ്പെടുമോയെന്നത് മാത്രമല്ല കാര്യം പത്ത് ശതമാനം കൊടുക്കാന് വസ്തുനിഷ്ഠമായ എന്തുകണക്കാണ് സര്‍ക്കാര് സ്വീകരിച്ചതെന്നത് വെളിപ്പെടുത്തണം. അത് സര്‍ക്കാരിന് മുന്നിലില്ല. അനധികൃതമായി നടപ്പിലാക്കുന്ന പദ്ധതിയാണെന്നതാണ് പ്രശ്‌നം.\nസവര്‍ണ സാമ്പത്തിക സംവരണത്തിന് വേണ്ടി നില്‍ക്കുന്ന എന്.എസ്.എസിന് കുറെ വിദ്യാഭ്യാസ സ്ഥാപനങ്ങളുണ്ടല്ലോ. അവിടെ മുന്നാക്കക്കാരിലെ പാവപ്പെട്ടവര്‍ക്ക് ജോലി കൊടുത്തിട്ടുണ്ടോ? ഇല്ലല്ലോ.. ഈ പാവപ്പെട്ടവരോടുള്ള സ്‌നേഹം തട്ടിപ്പാണ്. ഉദ്യോഗതലത്തില് നടക്കുന്ന സവര്‍ണ ഗൂഢാലോചനയാണ് ഇതിന് പിന്നില്.\nഈഴവ- മുസ്ലിം വിഭാഗങ്ങള്‍ക്ക് ആവശ്യത്തിലധികം പ്രാതിനിധ്യം ലഭിച്ചു കഴിഞ്ഞുവെന്ന വാദം മുന്നാക്ക സംവരണത്തെ അനുകൂലിക്കുന്നവര് മുന്നോട്ട് വെയ്ക്കുന്നു. അത്തരമൊരു പ്രാതിനിധ്യം ഉണ്ടായെന്ന് വിലയിരുത്താന് പറ്റുമോ?\nവസ്തുതാപരമായി അത് തെളിയിക്കട്ടെ. ഈഴവരാണ് കേരളത്തിലെ ഏറ്റവും സംഘടിതരായ സമൂഹം. അവര്‍ക്ക് പോലും ക്ലാസ് വണ് തസ്തികകളില് മതിയായ പ്രാതിനിധ്യം ഇല്ലെന്ന കണക്കുകള് നിലവിലുണ്ട്. മുസ്ലിംങ്ങള്‍ക്കും ഇല്ല. കേരളത്തിലെ ഉദ്യോഗസ്ഥരുടെ ജാതി തിരിച്ചുള്ള പട്ടിക പുറത്ത് വിടട്ടെ. 1932ലെ നിവര്‍ത്തന പ്രക്ഷോഭകാലത്ത് ഉന്നയിക്കപ്പെട്ട ആവശ്യമാണിത്. ഇതുവരെ അത് പുറത്ത് വിട്ടിട്ടില്ല. പുറത്ത് വിട്ടാല് മനസിലാകും കേരളത്തിലെ ഉദ്യോഗം ആരുടെ കൈയ്യിലാണ് ഇരിക്കുന്നതെന്ന്. സെക്രട്ടറിയേറ്റിലെ ലിസ്റ്റ് മാത്രം പുറത്ത് വിട്ടാലും അതിലെ സവര്‍ണ പ്രാതിനിധ്യം എത്ര ഭീമമാണെന്ന് മനസിലാകും. മുസ്ലിങ്ങളും പട്ടികജാതിക്കാരും തട്ടിയെടുത്തു എന്ന് പറയാതെ, കണക്ക് പുറത്ത് വിട്ട് മതിയായ പ്രാതിനിധ്യം കിട്ടിയോ എന്ന് വ്യക്തമാക്കണം. മുസ്ലിങ്ങള്‍ക്ക് പ്രാതിനിധ്യം കൂടിയാല് വേണ്ടെന്ന് വെയ്ക്കാമെന്നാണല്ലോ ഭരണഘടന പറയുന്നത്. ഭരണഘടനയുടെ 16ാം വകുപ്പ് പറയുന്നത് ഏതെങ്കിലും വിഭാഗത്തിന് മതിയായ പ്രാതിനിധ്യം ഇല്ലെങ്കില് സംവരണം കൊടുക്കാനാണ് പറയുന്നത്. ഇതുവരെ പുറത്ത് വന്ന കണക്കുകളില് ഈഴവ, മുസ്ലിം-പട്ടികജാതി-പട്ടിക വര്‍ഗ വിഭാഗങ്ങള്‍ക്ക് മതിയായ പ്രാതിനിധ്യം ഇല്ലെന്നാണ് വ്യക്തമാക്കുന്നത്. പട്ടികജാതി വിഭാഗത്തിനാണ് കുറച്ചെങ്കിലും പ്രാതിനിധ്യം ഉള്ളത്. പുതിയ കണക്ക് പിണറായി വിജയന്റെ കൈയ്യിലുണ്ടെങ്കില് പുറത്ത് വിടട്ടെ.\nസംവരണീയ വിഭാഗങ്ങളുടെ യോഗം വിളിച്ച് ചേര്‍ത്തത് മുസ്ലിംലീഗാണ്. ലീഗ് വിളിച്ചത് കൊണ്ട് വര്‍ഗ്ഗീയമാണെന്ന് പ്രചരിപ്പിക്കുന്നു. ആര്.എസ്.എസുമായി എന്ത് വ്യത്യാസമാണ് കേരളത്തിലെ സി.പി.എമ്മിനുള്ളത്. ഞങ്ങള് സംവരണീയ സമുദായങ്ങള് ഒന്നിച്ച് നില്‍ക്കേണ്ട സമയമാണിത്. ലീഗും അതില് ഉള്‍പ്പെടുന്നതാണ്.\nസാമ്പത്തിക സംവരണത്തിലേക്കെത്താനുള്ള സാമൂഹ്യ സാഹചര്യം കേരളത്തിലുണ്ടായിട്ടുണ്ടോ? സാമൂഹികമായ പിന്നാക്കാവസ്ഥ മാറാത്ത സമൂഹത്തില് സാമ്പത്തിക സംവരണം ആരെയാണ് സഹായിക്കുക എന്ന ചോദ്യം ഉയരേണ്ടതല്ലേ?\nഅത് വളരെ വ്യക്തമാണ്. സംവരണം സമൂഹത്തിലെ ദുര്‍ബല വിഭാഗങ്ങളെ രക്ഷിക്കാനുള്ളതല്ല. മറിച്ച് സമൂഹത്തില് സ്വാഭാവികമായും നീതിയോ അവസരസമത്വമോ തുല്യതയോ ലഭിക്കാതെ പോയ സമൂഹത്തില് ഇന്നും എത്രയോ അധികമാണ്. വാളയാറിലെയും ഹത്രാസിലെയും പെണ്‍കുട്ടികള് ഇതിന്റെ ഏറ്റവും ഷാര്‍പ്പായ ഉദാഹരണങ്ങളാണ്. സാമൂഹികമായ വിവേചനം പൈസയുടെ കുറവല്ല. നമ്മള് പിന്തുടരുന്ന മൂല്യമാണ് ഇവരോട് വിവേചനം കാണിക്കാന് പ്രേരിപ്പിക്കുന്നത്. അതിന് പരിഹാരമുണ്ടാക്കുക കൂടിയാണ് സംവരണം കൊണ്ട് ഉദ്ദേശിക്കുന്നത് അങ്ങനെയുള്ള വിഭാഗത്തിന്റെ പ്രാതിനിധ്യം ഉറപ്പാക്കുകയാണത്. സാമ്പത്തിക സംവരണത്തിലൂടെ ആരുടെ പ്രാതിനിധ്യമാണ് ഉറപ്പ് വരുത്താന് പോകുന്നത്. രണ്ടര ഏക്കര് ഭൂമി ഗ്രാമപ്രദേശത്തും 75 സെന്റ് ഭൂമി മുനിസിപ്പാലിറ്റിയിലും 50 സെന്റ് ഭൂമി കോര്‍പ്പറേഷനിലുള്ളവരെയുമാണ് സവര്‍ണരിലെ പാവപ്പെട്ടവരെന്ന് വിളിക്കുന്നത്. അതിന് അപ്പുറത്തുള്ളവര് മാത്രമാണ് സംവരണാനുകൂല്യത്തിന് പുറത്ത് പോകുകയുള്ളു. തിരുവനന്തപുരം നഗരത്തില് അമ്പത് സെന്റുള്ള കുടുംബത്തിന് പത്ത് സെന്റ് വിറ്റാല് നാല് തലമുറയ്ക്ക് ജീവിക്കാനുള്ള കാശ് കിട്ടും. ഇവര് എന്ത് ദാരിദ്യത്തെക്കുറിച്ചാണ് പറയുന്നത്. ഇത് ദാരിദ്ര്യമല്ല. വളരെ ആസൂത്രിതമായി സവര്‍ണസമൂഹത്തെ പ്രീണിപ്പിക്കാനുള്ള ഇടപാട് മാത്രമാണിത്.\nസവര്‍ണരിലെ പാവപ്പെട്ടവരെ സഹായിക്കാനാണെന്ന് സര്‍ക്കാര് പറയുന്നു. പാവപ്പെട്ടവരുടെ കണക്കുണ്ടോ ഇവരുടെ കൈയ്യില്. ദേവസ്വം ബോര്‍ഡ് എന്ന് പറയുന്നത് സര്‍ക്കാര് ഏജന്‍സിയാണ്. അതിന് കീഴില് നാല് കോളേജുകളുണ്ട്. 182 അധ്യാപകരില് 136 പേരും നായന്‍മാരാണ്. എങ്ങനെയാണ് അങ്ങനെ വന്നത്? അതൊരു പൊതുസ്ഥലമല്ലേ. അവിടെ എല്ലാവര്‍ക്കും ജോലി ലഭിക്കാത്തത് എന്തുകൊണ്ടാണ്. സംവരണ നിയമം ഇല്ലായിരുന്നെങ്കില് എല്ലാം ഈ വിഭാഗം അടിച്ച് കൊണ്ട് പോകുമായിരുന്നു. ഇത് പോരാഞ്ഞിട്ടാണ് ഇപ്പോള് പത്ത് ശതമാനം സംവരണം കൂടി നല്‍കുന്നത്. സവര്‍ണ സാമ്പത്തിക സംവരണത്തിന് വേണ്ടി നില്‍ക്കുന്ന എന്.എസ്.എസിന് കുറെ വിദ്യാഭ്യാസ സ്ഥാപനങ്ങളുണ്ടല്ലോ. അവിടെ മുന്നാക്കക്കാരിലെ പാവപ്പെട്ടവര്‍ക്ക് ജോലി കൊടുത്തിട്ടുണ്ടോ? ഇല്ലല്ലോ.. ഈ പാവപ്പെട്ടവരോടുള്ള സ്‌നേഹം തട്ടിപ്പാണ്. ഉദ്യോഗതലത്തില് നടക്കുന്ന സവര്‍ണ ഗൂഢാലോചനയാണ് ഇതിന് പിന്നില്.\nഎസ്.ബി.ഐയുടെ ക്ലറിക്കല് പ്രിലിമിനറി പരീക്ഷയില് സാമ്പത്തികമായ പിന്നാക്കം നില്‍ക്കുന്നവര്‍ക്ക് 29.25 മാര്‍ക്ക് മതി യോഗ്യത നേടാന്. പട്ടിക ജാതി വിഭാഗത്തിന് 55ഉം ഈഴവര് 69 നേടണം.മെറിറ്റില്ലാത്തവര്‍ക്ക് നല്‍കുന്നുവെന്നല്ലേ പറഞ്ഞുകൊണ്ടിരുന്നത്. ഇതിനെതിരെ ആരും രംഗത്ത് വരാതിരുന്നത് എന്തുകൊണ്ടാണ്?\nകോണ്‍ഗ്രസും ബി.ജെ.പിയും സാമ്പത്തിക സംവരണത്തിനൊപ്പമാണ്. ഇടതുപക്ഷം അത് നടപ്പാക്കിയിരിക്കുന്നു. ദളിത് വിഭാഗങ്ങള് കേരളത്തില് സമ്മര്‍ദ്ദ ശക്തിയായി മാറിയിട്ടുമില്ല. ദളിതര്‍ക്കൊപ്പം ആരുമില്ലാത്ത അവസ്ഥയില്ലേ.\nതീര്‍ച്ചയായിട്ടും. ദളിതരെ പ്രതിനിധീകരിക്കുന്ന, അവരുടെ ആവശ്യങ്ങള്‍ക്കൊപ്പം നില്‍ക്കുന്ന, ഉന്നയിക്കുന്ന രാഷ്ട്രീയ പാര്‍ട്ടികളില്ല എന്നതില് ഒരു തര്‍ക്കവും വേണ്ട. 326 എം.പിമാരാണ് ബില്ല് ചര്‍ച്ച ചെയ്യുമ്പോള് ഉണ്ടായിരുന്നത്. അതില് 323 എം.പിമാരും പിന്തുണച്ചു. ബഹുഭൂരിപക്ഷവും പിന്തുണച്ചു, രാജ്യത്തിന്റെ ആവശ്യമാണ് എന്നാണ് ഇടതുപക്ഷത്തിന്റെ വാദം. ഏറ്റവും കൂടുതല് എം.പിമാരുള്ളത് ബി.ജെ.പിക്കാണ്. രാഷ്ട്രത്തിന്റെ അഭിലാഷമായി കാണുകയാണെങ്കില് ഇവരൊന്നും എന്താ ബി.ജെ.പിയില് ചേരാതിരുന്നത്. ഭൂരിപക്ഷമുണ്ടോ ഇല്ലയോ എന്നതല്ല പ്രശ്‌നം. ഭരണഘടനതത്ത്വത്തിന്റെയും സാമൂഹിക ജീവിതത്തിന്റെയും അടിസ്ഥാനത്തില് പരിശോധിക്കുമ്പോഴാണ് തെറ്റായ തീരുമാനമാണെന്ന് വ്യക്തമാകുന്നത്. സംവരണ നിയമം പട്ടികജാതി-പട്ടിക വര്‍ഗ്ഗക്കാര്‍ക്ക് മാത്രമല്ല, ഈഴവര്‍ക്കും മുസ്ലിങ്ങള്‍ക്കും തിരിച്ചടിയായി മാറി.\nവെള്ളാപ്പള്ളി നടേശന് ഇതേ കാര്യം ഉന്നയിച്ചാണ് ഈ കൂട്ടത്തില് നിന്നും വിട്ട് നില്‍ക്കുന്നതും.\nവെള്ളാപ്പള്ളി ബി.ജെ.പിയുടെ ആളാണ്. അയാള് വിട്ട് നിന്നില്ലെങ്കിലേ അത്ഭുതമുള്ളു. എന്.ഡി.എയുടെ ഭാഗമാണ് വെള്ളാപ്പള്ളി. വിട്ടുനില്‍ക്കുന്നുവെന്നത് അവരുടെ രാഷ്ട്രീയ തീരുമാനമാണ്. വെള്ളാപ്പള്ളി നടശേന് നടത്തിയ യാത്രയില് മുസ്ലിം-ക്രിസ്ത്യന് വിരുദ്ധതയാണ് കേരളത്തിലുടനീളം പ്രചരിപ്പിച്ചത്.\nമുന്നാക്ക സംവരണത്തിനെതിരെ ഒരുമിച്ച് നില്‍ക്കുന്ന പ്ലാറ്റ്‌ഫോം രാഷ്ട്രീയ തീരുമാനം എടുക്കാന് പ്രാപ്തമായതല്ല. എല്.ഡി.എഫിനെ പരാജയപ്പെടുത്താനും അങ്ങനെയൊരു മനോഭാവം ഉണ്ടാക്കിയെടുക്കാന് മുസ്ലിം ലീഗിന് താല്‍പര്യമുണ്ടാകും. എന്നാല് ഏത് മുന്നണിക്ക് വോട്ട് ചെയ്യണമെന്ന് പറയാന് പറ്റില്ല.\nശബരിമലയിലൂടെ നഷ്ടപ്പെട്ട സവര്‍ണ വോട്ടുകളാണ് സി.പി.എം ലക്ഷ്യമിടുന്നതെന്ന വിമര്‍ശനം ഉയര്‍ന്നിട്ടുണ്ട്. അതോടൊപ്പം മുസ്ലിം സമുദായ സംഘടനകളും പാര്‍ട്ടികളും യു.ഡി.എഫിനൊപ്പം നില്‍ക്കുന്ന രാഷ്ട്രീയ സാഹചര്യം.വെള്ളാപ്പള്ളി ബി.ജെ.പി അനുകൂല നിലപാടിലേക്ക് മാറുന്നു. ഇതിനെയെല്ലാം നേരിടാന് സാമ്പത്തിക സംവരണത്തിലൂടെ സവര്‍ണ വോട്ട് ഇടതുപക്ഷത്തിന് ലഭിക്കുമോ?\nഇല്ലെന്നാണ് ഞാന് മനസിലാക്കുന്നത്. സവര്‍ണര്‍ക്ക് സുരക്ഷിതമായ രാഷ്ട്രീയ മണ്ഡലങ്ങള് പണ്ടെത്തേതില് നിന്നും വ്യത്യസ്തമായി കേരളത്തിലുണ്ട്. കോണ്‍ഗ്രസും ബി.ജെ.പിയുമാണത്. ബി.ജെ.പി വളരെ ദുര്‍ബലമായിരുന്നപ്പോള് നായന്‍മാരുള്‍പ്പെടെയുള്ള സവര്‍ണ വിഭാഗം അഭയം പ്രാപിച്ച സ്ഥലമാണ് സി.പി.എം. കാരണം സി.പി.എമ്മിന് ഹിന്ദുഛായ ഉണ്ട്. നേരത്തെ ഇവര്‍ക്ക് വോട്ട് ചെയ്തവരില് വലിയ കൊഴിഞ്ഞ് പോക്കില്ലാതെയാക്കാന് ഇതിലൂടെ കഴിഞ്ഞേക്കാം. പുതിയൊരു വോട്ട് ബാങ്ക് ഉണ്ടാക്കാന് കഴിയില്ല. സവര്‍ണ സംവരണം ഏര്‍പ്പെടുത്തിയില്ലായിരുന്നുവെങ്കില് ആ വോട്ട് കൂടെ സി.പി.എമ്മിന് നഷ്ടപ്പെടുമായിരുന്നു. സവര്‍ണ സംവരണം ഏര്‍പ്പെടുത്തിയത് കേന്ദ്രത്തിലെ ബി.ജെ.പിയുടെ തീരുമാനപ്രകാരമാണ്. മുമ്പ് തന്നെയുള്ള നിലപാടാണെന്ന് പിണറായി വിജയന് പറഞ്ഞ് നടക്കാന് കഴിയും. ബി.ജെ.പിയുടെ തീരുമാനം നടപ്പാക്കിയ ഇവര്‍ക്ക് വോട്ട് കൊടുക്കേണ്ട കാര്യമില്ലല്ലോ? അതുകൊണ്ട് പുതിയ വോട്ട് ബാങ്ക് സൃഷ്ടിക്കപ്പെടില്ല.\nഇടത് അനുകൂലമായി നിന്നിരുന്ന ദളിത്- ഈഴവ വിഭാഗങ്ങള് വരുന്ന തെരഞ്ഞെടുപ്പുകളില് ആര്‍ക്കൊപ്പമായിരിക്കും നില്‍ക്കുക. കോണ്‍ഗ്രസ് സംവരണത്തെ അനുകൂലിക്കുന്ന സാഹചര്യമാണല്ലോ.\nമുന്നാക്ക സംവരണത്തിന്റെ പേരില് തെരഞ്ഞെടുക്കാവുന്ന മുന്നണി കേരളത്തിലില്ല. യു.ഡി.എഫും എല്.ഡി.എഫും ബി.ജെ.പിയും അനുകൂലിക്കുന്നു. വോട്ട് ചെയ്യുന്നവരുടെ മുന്നില് ഇത് പ്രധാനപ്പെട്ട കാര്യമായി വരാനുള്ള സാധ്യത കുറവാണ്. മുന്നാക്ക സംവരണത്തിനെതിരെ ഒരുമിച്ച് നില്‍ക്കുന്ന പ്ലാറ്റ്‌ഫോം രാഷ്ട്രീയ തീരുമാനം എടുക്കാന് പ്രാപ്തമായതല്ല. എല്.ഡി.എഫിനെ പരാജയപ്പെടുത്താനും അങ്ങനെയൊരു മനോഭാവം ഉണ്ടാക്കിയെടുക്കാന് മുസ്ലിം ലീഗിന് താല്‍പര്യമുണ്ടാകും. എന്നാല് ഏത് മുന്നണിക്ക് വോട്ട് ചെയ്യണമെന്ന് പറയാന് പറ്റില്ല. അല്ലെങ്കില് മുന്നാക്ക സംവരണത്തെ യു.ഡി.എഫ് തള്ളിപ്പറയണം. കോണ്‍ഗ്രസ് കൂടിയുള്ള മുന്നണിക്ക് അത് പറ്റില്ല. ലീഗ് മാത്രമാണ് പാര്‍ലമെന്റിലും എതിര്‍ത്തത്. കേസ് കൊടുക്കാനുള്ള തീരുമാനത്തിലേക്ക് അവര് പോയേക്കാം. അതിനപ്പുറം എന്തെങ്കിലും ഉണ്ടാകുമെന്ന കാര്യത്തില് എനിക്ക് സംശയമുണ്ട്.


ചാരുകേശി /chaarukESi: ബാക്കിവെച്ച സ്വകാര്യങ്ങള്\n(ഓര്‍ത്തു പോവുകയാണ്... വെറുതെ,\nചുട്ട രോദനങ്ങളില് തീമഞ്ഞു പുകയവെ!)\nചുവന്ന അടിവരയാല് തെളിയിച്ചത്.\nജനാലക്കാറ്റിലെ ചിലന്തിവല പോലെ\nനെടുകെയും കുറുകെയുംകണ്ണുകളാല് നെയ്തത്.\nജീവിത ചക്രവ്യൂഹം പ്രവേശിച്ച\nഭാഷാംഗരാഗമായി അവന് പിറന്നത്.\nവിരല് മുറിഞ്ഞ കൈയൊപ്പാല്\nസ്വന്തം ചൂണ്ട തന്നെ വിഴുങ്ങിയ മീനായി\nഇരുവശം കിടന്ന് പൊരിഞ്ഞത്.\nഉറങ്ങാത്ത രാത്രികളുടെ കടലില്\nകരകാണാതെ നീന്താതെ അലഞ്ഞത്.\nകരുതിവച്ച വാക്കുകള് പിടിവിട്ടോടിയത്.\nമറന്നുവച്ച ഡയറിയുടെ ഉള്‍പ്പേജില്\nനിന്റെ സ്‌നേഹയൌവനം തിരികെത്തന്നത്.\nനിന്റെ നെഞ്ചിടിപ്പ് ഗുണിതങ്ങളായി\nഏത് അച്ചുകൂടത്തിനും പിഴയ്‌ക്കാവുന്ന\nഞാന് കാത്തിരിപ്പുണ്ടെന്ന് മറക്കരുത്.\nതിരിച്ചെത്തുവോളം എനിക്കു ജപിക്കാന്\nപഴയൊരീ റാട്ടുചക്രങ്ങളില് കുരുങ്ങിയ\nനിന്റെ ഇടറാത്ത ഒച്ചയോര്‍മ്മകള് മാത്രം.\nഅവയില്‍നിന്ന് ഒരിഴ ഈരിഴയായി\nപുതിയൊരു കയര് നീര്‍ത്തുകയാണ് ഞാന്...\nനമ്മുടെ ദുഃസ്വപ്നങ്ങളെ തൂക്കിലിടാന്.\nPosted by പി. ശിവപ്രസാദ് / മൈനാഗന് at 6:19 AM\nബാക്കിവെച്ച സ്വകാര്യങ്ങള് (കവിത)\n(ഓര്‍ത്തു പോവുകയാണ്... വെറുതെ\nWednesday, November 08, 2006 6:38:00 AM\nകവിത ആസ്വദിച്ചു. :)\nWednesday, November 08, 2006 11:43:00 AM\nI must say something, but what?\nകവിത വായിച്ചു. ഈ വരികള് ഒരു ശരാശരി\nപ്രവാസിയുടെ ചിന്തകള് തന്നെയല്ലേ?\nകരുതിവച്ച വാക്കുകള് പിടിവിട്ടോടിയത്“.\n“പ്രയാസി“ എന്ന കവിതയും വാ‍യിച്ചു.\nനമ്മുടെ ചുറ്റുപാടും നിന്ന് ഗള്‍ഫിലെത്തി ധാരാളം കാശുണ്ടാക്കി (നേരായും അല്ലാതെയും) നാട്ടില് സുഖലോലുപരായി അവര് കഴിയുന്നതു കാണുമ്പോള് ഏതു ഭാര്യയും ചോദിച്ചൂപോകും “നിങ്ങള്‍ക്കെന്തു പറ്റി” എന്നു.\nSaturday, November 11, 2006 9:10:00 AM\nനല്ല കൃതികള് ശ്രദ്ധിക്കപ്പെടാതെ പോകുന്നതു കഷ്ടമാണ്. യു.എ.യിലെയും ദില്ലിയിലെയും തീറ്റക്കഥകള് പറഞു മടുക്കുമ്പോള് ദയവായി ഇതുപോലുള്ള സൃഷ്ടികള് കൂടെ ഒന്നു ശ്രദ്ധിക്കുകയും വിലയിരുത്തുകയും വേണമെന്നു അഭ്യര്‍ഥിക്കുന്നു.\nSaturday, November 11, 2006 9:18:00 AM\nപൊതുജനം പലവിധമല്ലേ നന്ദൂ? ബ്ലോഗുകളെ തമാശ മാത്രമായി കരുതുന്നവരും ഒരുതരം ആത്മാവിഷ്കാരമാണല്ലോ നടത്തുന്നത്! വിഷയമില്ലാത്ത എത്രയെത്ര ചര്‍ച്ചകളും 'ചാര്‍ച്ച'കളുമാണ് ഇവിടെ നടക്കുന്നത്. ഒരു കവിത 72 പേര് വായിച്ചതില്5കമന്റുകള് ഉണ്ടായാല്... നമ്മള് തൃപ്തിപ്പെട്ടു. അത്യാഗ്രഹമൊന്നും പാടില്ലല്ലോ. ചില 'ഇ-മെയിലുകള്' ഒരുപാട് സന്തോഷം തരാറുണ്ട്. അത്രയൊക്കെ ധാരാളം.\nഹൃദയപൂര്‍വമുള്ള അഭിപ്രായത്തിന് 'വളരെ വളരെ നന്ദി...' എന്ന് വാക്കാല് പറയുന്നില്ല.\nSaturday, November 11, 2006 9:37:00 AM\nപോസ്റ്റില് വരുന്ന കമന്റുകളുടെ എണ്ണം നോക്കി അതിനെ വിലയിരുത്താ‍ന് വേണ്ടിയല്ല. വെറുതെ ഉണ്ടപ്പൊരിയുടെയൂം പൊട്ടിച്ച്തീര്‍ത്ത കാലിക്കുപ്പിയുടെയും കണക്കുകള് പറഞു കമന്റിന്റെ എണ്ണം 200 ഉം 400 ഒക്കെ ആയെന്ന് വീമ്പിളക്കുന്നതു കണ്ടു പറഞുപോയത്ണ്. അതൊന്നുംവേണ്ട എന്നല്ല. ഇടയ്ക്കു ഇതുപോലുള്ളതു കൂടെ ബൂലോകര് പ്ര്രോത്സാഹിപ്പിക്കട്ടെ.\nSaturday, November 11, 2006 9:49:00 AM\nഅയ്യോ ഓടി വരണേ ദേ ഇവിടെ തീ പിടിക്കുന്നേയ്.\nSaturday, November 11, 2006 9:55:00 AM\n:) വായിച്ചിരുന്നു. കമന്റ് ടൈപ്പ് ചെയ്ത് പബ്ലിഷ് ചെയ്യാന് പോയപ്പോള് കറന്റ് പോയി.\nവായിക്കുന്നവര് മുഴുവന് കമന്റിടാറില്ല. അതുകൊണ്ട് ആരും വായിക്കുന്നില്ല എന്ന് കരുതരുത്. എല്ലാവരും വായിക്കും. :)\nമീറ്റ് ആഘോഷിക്കുന്നപോലെയുള്ള കമന്റ് ഇവിടെ, നല്ല കവിതകള്‍ക്ക് വേണോ?\nSaturday, November 11, 2006 10:05:00 AM\nഈ കവിത നാലുദിവസമായി അപ്രത്യക്ഷമായ ഉറക്കത്തില് നിന്ന് പൊട്ടിവീണതാ. എന്റെ മനസ്സിനെ സമധാനിപ്പിക്കാന് ഞാന് കണ്ടെത്തിയ ഉപായം എന്ന് വേണമെങ്കില് പറയാം. കാരണം വെളിപ്പെടുത്തേണ്ടതില്ലെന്നാണ് ആദ്യം കരുതിയത്. കവിത സ്വയം സംസാരിക്കുമല്ലോ! ഇത്രയുമായ സ്ഥിതിക്ക് പറയുന്നതാവും നല്ലത്.\nഎന്റെ ജീവിതപങ്കാളി ഒരു മേജര് സര്‍ജറിക്കുശേഷമുള്ള ബോധാബോധങ്ങളുടെ പാലത്തിലൂടെ, വേദനയിലൂടെ സഞ്ചരിക്കുകയാണ്. ഇത് അവള്‍ക്കുള്ള സമര്‍പ്പണമാണ്. അതുകൊണ്ടുതന്നെ ഇതിന് ഒരു കമന്റ് പോലും ഇല്ലെങ്കിലും ദുഃഖം തോന്നില്ല. ഇതൊക്കെത്തന്നെ ധാരാളം. പിന്നെ ഈ സന്ദര്‍ഭം പലര്‍ക്കും പരിചിതമാണ്. പലര്‍ക്കു വേണ്ടിയും കാലം കാത്തുവയ്ക്കുന്ന സന്ദര്‍ഭവുമാണ്.\nവീണ വിളിച്ചറിയിച്ച പോലെ ഇവിടെ തീയും പുകയും ഒന്നുമില്ല. സര്‍വം ശാന്തം. സംവാദം വിവാദമാക്കല്ലേ കൂട്ടരേ.\nSaturday, November 11, 2006 10:52:00 AM\nശരിയാണ് എന്തൊക്കെയൊ ഇടക്ക് എനിക്കും തോന്നാറുണ്‍ദ്...\nSaturday, November 11, 2006 10:57:00 AM\nശിവാ, ഏതച്ചുകൂടത്തിനും പിഴക്കുന്ന കൂട്ടക്ഷരങ്ങള്.... എല്ലാ ജീവിതങ്ങളിലും അതു മാത്രമാണ്. തിരുത്തി വായിക്കാന് കഴിയാത്തതിണ്റ്റെ നോവില് നിന്നുകൊണ്ട് അത് കാണുമ്പോള് വല്ലാതെ നൊന്തു. നന്ദി... ഈ വരികള്‍ക്ക് മാത്രമായെങ്കിലും...\nകവിത അതിന്റെ പൂര്‍ണ്ണതയോടെ ആസ്വദിക്കാനുള്ള കഴിവെനിക്ക് വളര്‍ത്തിയെടുക്കാനുണ്ട്. ചില വരികള് ചങ്കിലൊരു പിടുത്തം പിടിച്ചെന്ന് പറയട്ടെ.\nതാങ്കളുടെ ജീവിത പങ്കാളിക്ക് വേദനകളില് നിന്ന് സമാധാനം നേരുന്നു.\nSunday, November 12, 2006 1:08:00 AM\nഇതിനു ഇങിനെയൊരു പശ്ചാ‍ത്തലം ഉണ്ടായിരുന്നതയി അറിഞ്ഞിരുന്നില്ല. ഒരു ശരാശരി പ്രവാസിയുടെ വിരഹത്തിന്റെ മാറ്റൊലിയായി മാത്രമേ കരുതിയുള്ളു. കമന്റു കണ്ട ശേഷം ഒരാവര്‍ത്തി കൂടെ വായിച്ചു. വരികള്‍ക്കിടയിലെ അണപൊട്ടിയ ദുഖം ഞാനറിയുന്നു.\n“അനസ്തീഷ്യയുടെ.........” ഈ വരികള് എന്റെ കണ്ണുകളെ ഈറനണിയിച്ചു.\nപിന്നെ ഒരു കുസൃതിക്കു വേണ്ടി വിളിച്ചു കൂവിയതാണു. സോറി.\nSunday, November 12, 2006 2:36:00 AM\nക്ഷമാപണത്തിന്റെ ആവശ്യമൊന്നുമില്ല, വീണേ. ഇപ്പോള് കവിതയുടെ ധര്‍മ്മം നിറവേറ്റപ്പെട്ടു. വിശദീകരണമില്ലാതെ ആസ്വാദ്യത നല്‍കുന്നതാണ് നല്ല കവിത. ചില വിഷയങ്ങളില് വിശദീകരണം വേണ്ടിവന്നാല് അത് കവിത അല്ലാതാകുന്നുമില്ല.\n(ബാക്കി: നാട്ടില്, അവള് ഇപ്പോള് ബോധത്തിലാണ്. കുറെ ദിവസത്തേക്ക് വേദന ഉണ്ടാകുമെന്ന് ഡോക്റ്റര് പറയുന്നു. ഏഴു ദിവസം അമൃതയില്‍ത്തന്നെ കഴിയണം. പിന്നെ മൂന്നു മാസത്തോലം ബെഡ്‌റസ്റ്റ് വേണ്ടിവരും. അല്‌പം മുന്‍പ് ഞാന് ഫോണില് സംസാരിച്ചു, ചില വാക്കുകള് മാത്രം. അധികം വേണ്ടെന്ന് നിര്‍ദ്ദേശമുണ്ട്. പ്രാര്‍ഥനയുടെ ഫലം എനിക്കിതുവരെ അനുഭവമല്ല. എങ്കിലും, പല സുഹൃത്തുക്കളും കുടുംബങ്ങളും അവള്‍ക്കായി പ്രാര്‍ഥിച്ചിരുന്നു. എല്ലാവരോടും നന്ദിയുണ്ട്.)\nSunday, November 12, 2006 6:52:00 AM\nവൈകിയതിനു ക്ഷമിക്കുക. വാക്കുകള് കനലുകളാകുമ്പോള് പലപ്പോഴും കമന്റുകള്‍ക്കതീതമാകുന്നു. കല്ലേച്ചി കോട്ടുചെയ്ത വരികള് ഉള്ളില് തീകോരിയിടുന്നു. രോദനങ്ങളുടെ തീമഞ്ഞ് അണയാനായുള്ള പ്രാര്‍ത്ഥനയോടെ...\nMonday, November 13, 2006 5:35:00 AM\nമാഷെ:) കാണാന് വൈകിപ്പോയി, (മീറ്റുകള്‍ക്ക് പിന്നാലെ ആയിരുന്നില്ല, എന്നിട്ടും..?)\nനല്ല പ്രയോഗങ്ങള്, വാക്കുകള്, പറയാന് ശ്രമിച്ചതിത്രയും തുടിച്ചു നില്‍ക്കുന്ന വരികള്,\n(ഓ.ടൊ) പ്രിയതമക്കിപ്പോഴെങ്ങനെ? സുഖം പ്രാപിച്ചോ?\nMonday, November 13, 2006 6:07:00 AM\nമുകളിലത്തെ കമന്റില് (വീണയ്ക്കുള്ള മറുപടിയില് വിശദാംശമുണ്ട്). പ്രിയതമ സ്സ്ധാരണ ജീവിതത്തെ ഇപ്പോഴും സ്വപ്നം കാണുന്നു. മെല്ലെ റിക്കവറിയാകും. വൈകിയെന്ന ക്ഷമാപണമെന്തിന്? താങ്കള് വായിച്ചുവല്ലോ. അതുമതി. ഇന്ന് പുതിയൊരു കവിത പോസ്റ്റ് ചെയ്തിട്ടുണ്ട്. നന്ദി.\nMonday, November 13, 2006 6:30:00 AM\nപലതവണ കമന്റിടാന് വന്നതാണ് .ഓരോരോ കാരണങ്ങളാല് മുടങ്ങിപ്പോയി.താങ്കളുടെ ജീവിതപങ്കാളി വേഗം സുഖം പ്രാപിക്കട്ടെ .\nMonday, November 13, 2006 6:42:00 AM


"ഫുട്ബോൾ ഇതിഹാസം ഡീഗോ മറഡോണയുടെ മോഷ്ടിച്ച വാച്ച് അസമിൽ നിന്നും കണ്ടെത്തി" - Goal Malayalam Sports\nദുബായിൽ മോഷണം പോയ ഫുട്ബോൾ ഇതിഹാസം ഡീഗോ മറഡോണയുടെ വാച്ച് ശനിയാഴ്ച രാവിലെ അസമിലെ ശിവസാഗർ ജില്ലയിൽ നിന്ന് കണ്ടെടുത്തു, തുടർന്ന് ഒരാളെ അറസ്റ്റ് ചെയ്തതായി പോലീസ് അറിയിച്ചു. അന്തരിച്ച അർജന്റീനിയൻ ഫുട്ബോൾ താരത്തിന്റെ സാധനങ്ങൾ സൂക്ഷിക്കുന്ന യുഎഇയിലെ ദുബായിലെ ഒരു കമ്പനിയിൽ സെക്യൂരിറ്റി ഗാർഡായി ജോലി ചെയ്യുകയായിരുന്നു പ്രതിയെന്ന് അവർ പറഞ്ഞു.\nലിമിറ്റഡ് എഡിഷൻ ഹബ്ലോട്ട് വാച്ചും സൂക്ഷിച്ചിരുന്ന സേഫ് മോഷണത്തിൽ പ്രതിക്ക് പങ്കുണ്ടെന്ന് സംശയിക്കുന്നതായി പോലീസ് ഡയറക്ടർ ജനറൽ ഭാസ്‌കർ ജ്യോതി മഹന്ത പറഞ്ഞു. കമ്പനിയിൽ കുറച്ച് ദിവസം ജോലി ചെയ്ത ശേഷം, പിതാവിന് സുഖമില്ലെന്ന് പറഞ്ഞ് അവധിയെടുത്ത് ഓഗസ്റ്റിൽ പ്രതി അസമിലേക്ക് മടങ്ങുകയായിരുന്നു.\nപ്രതികളെക്കുറിച്ചുള്ള വിവരങ്ങളുമായി ദുബായ് പോലീസ് ഇന്ത്യയിലെത്തിയതിനെ തുടർന്നാണ് അസം പോലീസ് നടപടി സ്വീകരിച്ചതെന്ന് ഉദ്യോഗസ്ഥൻ പറഞ്ഞു. തുടർന്ന്, പ്രതിയെ പുലർച്ചെ നാല് മണിക്ക് വീട്ടിൽ നിന്ന് അറസ്റ്റ് ചെയ്യുകയും വാച്ച് കണ്ടെടുക്കുകയും ചെയ്തു.\nഇരു രാജ്യങ്ങളിലെയും പോലീസ് സേനകൾ തമ്മിലുള്ള അന്താരാഷ്ട്ര ഏകോപനം ഉൾപ്പെടുന്ന ഓപ്പറേഷനാണിതെന്ന് മുഖ്യമന്ത്രി ഹിമന്ത ബിശ്വ ശർമ്മ പറഞ്ഞു. പ്രതികൾക്കെതിരെ കൂടുതൽ നിയമനടപടികൾ സ്വീകരിച്ചുവരികയാണെന്നും അദ്ദേഹം കൂട്ടിച്ചേർത്തു.\n“റയൽ മാഡ്രിഡിലേക്ക് ഒരു ഞെട്ടിക്കുന്ന തിരിച്ചു വരവ് നടത്താനൊരുങ്ങി ക്രിസ്റ്റ്യാനോ റൊണാൾഡോ”


നിഷ്‌നിയില് നരകത്തിലെ രണ്ട് പകുതികള് | VygaNews\nനിഷ്‌നിയില് നരകത്തിലെ രണ്ട് പകുതികള്\nജോര്‍ജ് മാത്യു ചില നൊമ്പരങ്ങള് സ്വയംകൃതാനര്‍ത്ഥങ്ങളാണ്. മികച്ച ഉദാഹരണം, നാം വീണ്ടും വീണ്ടും കാണുന്ന ചില സിനിമകളാണ്. ഉദാഹരണം 'കിര...\nചില നൊമ്പരങ്ങള് സ്വയംകൃതാനര്‍ത്ഥങ്ങളാണ്. മികച്ച ഉദാഹരണം, നാം വീണ്ടും വീണ്ടും കാണുന്ന ചില സിനിമകളാണ്. ഉദാഹരണം 'കിരീടം'. മലയാളികള്‍ക്ക് ആ സിനിമ മനപ്പാഠമാണ്. അത് ആനന്ദം ഓഫര് ചെയ്യുന്നില്ല. വേദനയാകട്ടെ ആവോളവും!\nഎന്റെ ജീവിതത്തില് ആവോളം നൊമ്പരം തന്നിട്ടുള്ള നിരവധി സിനിമകളുണ്ട്. 1929 ലെ 'ജോവന് ഒഫ് ആര്‍ക്ക്' (Joan of Arc) മുതല് നീണ്ട നിര. അതില് തന്നെ മുന്നില് നില്‍ക്കുന്ന സിനിമയാണ് ലോക ക്ലാസിക്കായ നരകത്തിലെ രണ്ട് പകുതികള്. (Two Half Times in Hell-Hungary-1961-Zoltán Fábri). ആ ചിത്രത്തെക്കുറിച്ച് ആലോചിക്കാന് ഞാന് മടിക്കും. കാരണം അതിന്റെ ആഘാതത്തില് നിന്നു മുക്തനാകാന് ദിവസങ്ങള് തന്നെ വേണ്ടിവരും. ജീവിതം ലുബ്ധമായ കാലയളവാണല്ലോ!\nഎന്നാലും ഒന്നുരണ്ടു വാചകങ്ങളില് ഉള്ളടക്കം പറയാം. രണ്ടാംലോക മഹായുദ്ധ കാലഘട്ടമാണ് പശ്ചാത്തലം. അറിയാമല്ലോ, പോളണ്ടും ഹങ്കറിയും ചെക്കോസ്ലോവാക്യയുമൊക്കെയാണ് നാസി - ഓഷ്‌വിറ്റ്-ഗസ്റ്റപ്പോ-ഗട്ടോ ഭരണത്തിന്റെ മൃഗീയ ഇരകള്. കോണ്‍സെന്‍ട്രേഷന് ക്യാമ്പുകള് കുപ്രസിദ്ധം. അങ്ങനെയൊരു ക്യാമ്പാണ് സിനിമയുടെ പശ്ചാത്തലം.\nഹിറ്റ്‌ലറുടെ ജന്മദിനം അടുത്തുവരികയാണ്. ക്യാമ്പിന്റെ ജനറലിന് ഒരു പൂതി. ഒരു ഫുട്‌ബോള് മത്സരത്തിലൂടെ ഹിറ്റ്‌ലറുടെ ജന്മദിനം ആഘോഷിക്കുക. അങ്ങനെ മെലിഞ്ഞുണങ്ങിയ പേക്കോലങ്ങളില് നിന്ന് കുറെപ്പേരെ തിരഞ്ഞെടുത്ത് പാലും മുട്ടയുമൊക്കെ നല്‍കി ജോലിഭാരം കുറച്ച് ഒരു ടീമിനെ വാര്‍ത്തെടുക്കുകയാണ്. ഈ അസുലഭഭാഗ്യം ലഭിക്കാത്തവര് അസ്വസ്ഥരാകുന്നു. അവര്‍ക്കിടയില് ഒരു ഫുട്‌ബോള് താരവുമുണ്ട്. ഒരു ഭാഗ്യപരീക്ഷണത്തിന് അവര് മുതിരുന്നു. ജീവിതം എന്നും എപ്പോഴും ഭാഗ്യപരീക്ഷണങ്ങളാണല്ലോ! ഒന്നുകില് അഭിമാനത്തോടെ മരിക്കാം, അല്ലെങ്കിലും മരിക്കും എന്ന അവസ്ഥ.\nജന്മദിനമായി. ജനറലാണ് മുഖ്യാതിഥി. മത്സരം കടുത്തു. പ്രതിപക്ഷ ടീം ജയിക്കുമെന്നുറപ്പായപ്പോള് ജനറല് ബേജാറായി. പിന്നെ ഒരു പൊരിഞ്ഞ യുദ്ധമായിരുന്നു ഗ്രൗണ്ടില്. ഫലം? ഇരുകൂട്ടരും ചത്തൊടുങ്ങി. മൊത്തം സിനിമയും ഒരു യാതനയാണ്. പക്ഷേ, നിര്‍വ്വാഹമില്ല.\nഇക്കുറി ഫുട്‌ബോളില് എന്റെ ഔട്ടിങ്ങുകള് വൈകുന്നേരം അഞ്ചരയ്ക്കും എട്ടരയ്ക്കുമുള്ള കളികളില് ഒതുക്കി. വാര്‍ദ്ധക്യത്തിന്റെ അസ്‌കിതകള് ആഡംബരങ്ങള് അനുവദിക്കുന്നില്ല. അങ്ങനെ വിജയപൂര്‍വ്വം മുന്നേറവേ, ഇന്നലെ രാത്രി 11.30 ന് അര്‍ജന്റീനയും ക്രൊയേഷ്യയും ഏറ്റുമുട്ടുന്നു.\nഅര്‍ജന്റീന എന്നു പറഞ്ഞാല് അറിയാമല്ലോ, എന്നും രാവിലെ നടക്കാനിറങ്ങുമ്പോള്, അടുത്തുള്ള തട്ടുകടയില് ചായകുടിക്കാനെത്തുന്ന മെസ്സിയും ഡി മാരിയോയും മസ്‌ക്കിരാനോയും ഒക്കെ അടങ്ങുന്ന നമ്മുടെ സ്വന്തം ടീം. (മുഷിഞ്ഞ ജഴ്‌സികള് സ്‌നേഹപൂര്‍വ്വം അവര് തരുന്നത് നമ്മള് മലയാളികള്‍ക്കാണല്ലോ!) അടുത്ത ദിവസം രാവിലെ കാണുമ്പോള് കളി എങ്ങനെ ഉണ്ടായിരുന്നു എന്ന് ആരായുമ്പോള്, 'ക്ഷമിക്കണം കണ്ടില്ലാശാനേ...' എന്നു പറയുന്നത് നാണക്കേടാണല്ലോ എന്നു കരുതി ഉറക്കമിളയ്ക്കാന് തന്നെ തീരുമാനിച്ചു.\nനരകത്തിലെ ഒന്നാം പകുതി തട്ടിയും മുട്ടിയും നീങ്ങി. കമന്റേറ്ററുടെ ഭാഷയില് ഗോള് രഹിതം!\nഇക്കുറി വേള്‍ഡ് കപ്പിന് മലയാളം കമന്ററി ഉണ്ട്. ഷൈജു ദാമോദരനും മറ്റ് രണ്ട് കമന്റേറ്റര്‍മാരും. ഷൈജുവിനെക്കുറിച്ച് എനിക്ക് വലിയ പരാതിയാണ്. അയാള് കളി കാണാന് സമ്മതിക്കില്ല. വഴിമുടക്കും; എണ്ണിയാലൊടുങ്ങാത്ത ചരിത്ര വായ്‌നോട്ടങ്ങള് വിളമ്പിക്കൊണ്ട്. എന്നാല് ഇന്നലെ ഷൈജു തുടക്കത്തിലേ വേവലാതിപ്പെട്ടു, അര്‍ജന്റീനയുടെ ലൈനപ്പിനെ ചൊല്ലി. മൂന്ന് (പ്രതിരോധം), നാല് (മദ്ധ്യനിര), മൂന്ന് (മുന്നേറ്റം) എന്ന സാമ്പ വോളിയുടെ ഫോര്‍മുല ഷൈജു അംഗീകരിച്ചില്ല. ക്രൊയേഷ്യ അപകടകാരികള് ആണെന്നും ഒരു മിഡ് ഫീല്‍ഡറെ എങ്കിലും ഡിഫന്‍സില് ഇറക്കണമെന്നും അയാള് വിളിച്ചുകൂവി. കാര്യം, രാവിലെ ചായ കുടിക്കുമ്പോള് കുശലമൊക്കെ പറയുമെങ്കിലും, സാമ്പ വോളിക്ക് (ഹോര്‍ജെ സാമ്പവോളി-കോച്ച്) മലയാളം തീരെ പോരാ. അതിനാല് ബധിരന്റെ കാതില് വീണതുപോലെയായി ഷൈജുവിന്റെയും കൂട്ടുകാരുടെയും അലമുറകള്.\nഫാബ്രിയെ എനിക്ക് ഭയമാണ്. രണ്ടാം പകുതിയിലാണല്ലോ കളി കാര്യമായത്. ഇനിയൊരു ദുരന്തം ഏറ്റുവാങ്ങാന് വേണ്ടി ഉറക്കമൊഴിയേണ്ട എന്നു കരുതി ഞാന് തന്ത്രപൂര്‍വ്വം പിന്‍വാങ്ങി.\nദാ ഇപ്പോള് രാവിലെ പത്രം (ജൂണ് 22) പറയുന്നു : ആ ദുരന്തം നടന്നിരിക്കുന്നു. അര്‍ജന്റീന മരിച്ചു; മെസ്സി മരിച്ചു; സാമ്പ വോളി വീണു.\nസോള്‍ത്താന് ഫാബ്രി നീണാല് വാഴട്ടെ!\nഅടിക്കുറിപ്പ്: നാളെ (ജൂണ് 23) മെസ്സിയുടെ ജന്മദിനമാണ്. 31 വയസ്സ്. ഇനിയൊരു ലോകകപ്പ് ആ മനുഷ്യന്റെ മുന്നിലില്ല. ഇന്നലെ തന്നെയാണ് സ്‌പെയിനിന്റെ ക്യാപ്റ്റന് സെര്‍ജിയോ റാമോസ് പറഞ്ഞത്, മെസ്സിയാണ് മറഡോണയെക്കാള് കേമന് എന്ന്. ഡേവിഡ് ബെക്കാം സ്വപ്‌നം കണ്ടതും മറ്റൊന്നല്ല: ഇംഗ്ലണ്ട് - അര്‍ജന്റീന ഫൈനല്. എല്ലാം അസ്ഥാനത്താവുകയാണോ! ഈശ്വരാ!\nകല്‍ബുര്‍ഗി മുതല് ഗൗരി ലങ്കേഷ് വരെയെത്തി, ഇനിയാര്...?\nBy Hadron Media23:48 Newsspecial , Opinion , Slider\nജോര്‍ജ് മാത്യു ചരിത്രത്തിന്റെ രീതിശാസ്ത്രം പിന്നിലൂടെ സഞ്ചരിച്ച് ഒപ്പമെത്തുക എന്നതാണോ, അതോ ഈ നിമിഷത്തില് നിന്ന് പിന്നാക്കം സഞ്ചരിച്ച് പ്രഭവസ്ഥാനത്ത് എത്തുക എന്നതാണോ? തീരെ നിശ്ചയമില്ല. എന്റെ മുന്നില് വളരെ ആശ്വാസം തരുന്ന ഒരു വാര്‍ത്തയുണ്ട്. അതെന്നെ വളരെ പിന്നാക്കം നടത്തുന്നു. ആ യാത്രകൂടി കുറിച്ചുവയ്ക്കണമെന്നത്\nBy Hadron Media06:48 Newsspecial , Opinion\nജോര്‍ജ് മാത്യു പൊതുതാത്പര്യഹര്‍ജി (PIL) എന്നൊരു ഏര്‍പ്പാടുണ്ടല്ലോ! താത്പര്യമുള്ള ആര്‍ക്കും നിയമവ്യവസ്ഥയിലൂടെ പരാതി സമര്‍പ്പിക്കുവാനുള്ള സംവിധാനം! അതിനെക്കുറിച്ചല്ല പറയാന് താത്പര്യപ്പെടുന്നത്. ലോകത്തിന്റെ ഏതെങ്കിലും ഒരു കോണില് സംഭവിക്കുന്ന ചില കാര്യങ്ങള് എങ്ങനെ പൊതുവില് മാനവരാശിയുടെ കൂടി താത്പര്യവും വിഷയവും പ്രശ്‌നവുമായി മാറുന്നു എന്നതാണ്. ഇക്കുറി വാര്‍ത്ത\nKeywords: Argentina, Leonel Messi, Football, Two Half Times in Hell, Hungary, Zoltán Fábri\nopinion Slider Sports\n',1,11,1,a,1,Accident,1,Ambulance,1,Army,1,Arrest,2,Aruvikkara,2,Assembly,1,Atlas Jwellery,2,Bar licence,2,Blog,1,Bomb,1,Bribe,1,Budgte,1,Business,90,Cinema,1245,co,1,cocaine,1,Copa America,1,Corporate,1,court,1,cpm,1,cricket,14,Crime,14,cu,1,cultural,81,culture,2,Dam,1,Deseeyam,1,Dr. Haridas,2,election,4,Film,2,Football,3,Gold,1,Gulf,2,guruvayur,1,hartal,1,India,2204,Indonesia,1,Jayalalithaa,1,K M Mani,2,Karthikeyan,2,Kerala,4291,Kochi.,2,Latest News,3,lifestyle,102,Literature,2,love,2,Maggi,1,Major Ravi,1,Mammootty,1,Manmohan Singh,1,Marriage,1,Metro,1,molest,1,Movie,311,Mullaperiyar,1,Murder,1,Muslim,1,Narayan Desai,1,National,6,newsspecial,194,Nokia,1,Obituary,2,Okowe Chigozie Collins,1,Oommen chandy,2,opinion,152,Phone,1,Pillai,2,pinarayi vijayan,1,Politics,1,Pope,1,pravasi,133,Prithwiraj,1,Ranjini Haridas,1,Russia,1,Samskarikam,4,Saritha S Nair,2,Scandal,1,School,1,sex,3,sl,1,sli,2,Slider,6254,Solar Case,1,speaker,1,Sports,481,Tamil Nadu,2,Tax,1,temple,1,Tennis,1,Video,2,Vladimir Putin,1,World,495,\nVygaNews: നിഷ്‌നിയില് നരകത്തിലെ രണ്ട് പകുതികള്


ക്ലബ് ഹൗസ് സ്വന്തം ഹൗസ് അല്ല; കൈവിട്ടുപോകാതെ സൂക്ഷിക്കണം | Wayanad Vision\nസമൂഹമാധ്യമങ്ങളില് എന്തൊക്കെ പറയാം പങ്കുവയ്ക്കാം എന്നതറിയാതെ വിവേചനബുദ്ധിയില്ലാതെ യാതൊരു പരിചയവുമില്ലാത്ത ജനക്കൂട്ടത്തിന് മുന്നില് സ്വകാര്യവിവരങ്ങള് പരസ്യമായി വിളിച്ചുപറയുന്ന കുട്ടികള് പല വോയിസ് ഗ്രൂപ്പുകളിലും സജീവമാണ്.സോഷ്യല് മീഡിയ പ്ലാറ്റ്ഫോമായ ക്ലബ് ഹൗസിലെ ചതിക്കുഴികള് തിരിച്ചറിയണമെന്ന മുന്നറിയിപ്പുമായി പൊലീസ്. ക്ലബ് ഹൗസ് സ്വകാര്യ ഇടമല്ലെന്ന് ഓര്‍ക്കണമെന്ന് പൊലീസ് മുന്നറിയിപ്പ് നല്‍കുന്നു.\nചെറുപ്പക്കാരെയും വിദ്യാര്‍ത്ഥികളെയും ആകര്‍ഷിക്കാന് വ്യത്യസ്തമായ പേരുകള് നല്‍കി നിരവധി ഗ്രൂപ്പുകളാണ് ദിവസേന സൃഷ്ടിക്കപ്പെടുന്നത്. സിംഗിള് ആയി വരൂ കമ്മിറ്റഡ് ആയി പോകാം, ഡിസ്പ്ലേ പിക്ച്ചര് കണ്ട് പ്രണയം തുറന്ന് പറയാം, സിംഗിള് ആയി വന്നു മിംഗിള് ആയി പോകാം, പ്രൊപ്പോസല് ചലഞ്ച്ഗെയിം എന്നിവ അവയില് ചിലത് മാത്രം. ഇവയില് പലതിലെയും അംഗങ്ങള് പതിനൊന്നും പന്ത്രണ്ടും ക്ലാസുകളില് പഠിക്കുന്നവരും 18 വയസ് തികയാത്തവരുമായ കുഞ്ഞുങ്ങളാണ്. ഇവര്‍ക്കായി ചുറ്റും വലവിരിച്ചു കാത്തിരിക്കുന്ന ചതിക്കുഴികളെ കുറിച്ച് ജാഗ്രത പുലര്‍ത്തണമെന്നും കേരള പൊലീസിന്റെ ഔദ്യോഗിക ഫെയ്സ്ബുക്ക് കുറിപ്പില് പറയുന്നു.\nഫെയ്സ്ബുക്ക് പോസ്റ്റിന്റെ പൂര്‍ണരൂപം: ക്ലബ്ഹൗസ് അടുത്തകാലത്ത് ഏറെ ചര്‍ച്ച ചെയ്യപ്പെട്ട സമൂഹമാധ്യമ കൂട്ടായ്മയാണ് ക്ലബ് ഹൗസ്. ഇതൊരു ഓഡിയോ ചാറ്റ് ആപ്ലിക്കേഷനാണ്. ശബ്ദമാണ് മാധ്യമം. ഇഷ്ടമുളള വിഷയങ്ങള് ചര്‍ച്ച ചെയ്യാം, അനീതിക്കെതിരെ ശബ്ദമുയര്‍ത്താം, തമാശകള് പറയാം, മറ്റുളളവരെ കേള്‍ക്കാം, ഉളളുതുറന്ന് ചിരിക്കാം, സൗഹൃദങ്ങള് പങ്കിടാം. എല്ലാം തത്സമയം. ഇങ്ങനെ വിജ്ഞാനപ്രദമായ രീതിയില് ഉപയോഗിക്കുന്നവര്‍ക്ക് ഒരു കോണ്‍ഫറന്‍സ് ഹാളിന് സമാനമായ അന്തരീക്ഷം ക്ലബ് ഹൗസ് ഒരുക്കി നല്‍കും. പക്ഷേ മറ്റ് സമൂഹമാധ്യമങ്ങള് പോലെ തന്നെ സൂക്ഷിച്ച് ഉപയോഗിച്ചില്ലെങ്കില് ക്ലബ് ഹൗസും അപകടകാരി തന്നെ.\nസമൂഹമാധ്യമം എന്ന പേര് അന്വര്‍ത്ഥമാക്കുന്ന തരത്തിലാണ് ക്ലബ് ഹൗസിന്റെ പ്രവര്‍ത്തനം. ഇവിടെ രഹസ്യങ്ങളില്ല എന്ന് പ്രത്യേകം ഓര്‍ക്കുക. പറയുന്നതെന്തും പരസ്യമാണ്. നിങ്ങള് പറയുന്നതും കേള്‍ക്കുന്നതും പരസ്യമായി തത്സമയം ആ ചാറ്റ് റൂമില് മുഴങ്ങും. അതുണ്ടാക്കുന്ന പൊല്ലാപ്പുകളും ചെറുതാവില്ല. ചെറുപ്പക്കാരെയും വിദ്യാര്‍ത്ഥികളെയും ആകര്‍ഷിക്കാന് വ്യത്യസ്തമായ പേരുകള് നല്‍കി നിരവധി ഗ്രൂപ്പുകളാണ് ദിവസേന സൃഷ്ടിക്കപ്പെടുന്നത്. സിംഗിള് ആയി വരൂ കമ്മിറ്റഡ് ആയി പോകാം, ഡിസ്‌പ്ലേ പിക്ച്ചര് കണ്ട് പ്രണയം തുറന്ന് പറയാം, സിംഗിള് ആയി വന്നു മിംഗിള് ആയി പോകാം, പ്രൊപ്പോസല് ചലഞ്ച്‌ഗെയിം എന്നിവ അവയില് ചിലത് മാത്രം. ഇവയില് പലതിലെയും അംഗങ്ങള് പതിനൊന്നും പന്ത്രണ്ടും ക്ലാസുകളില് പഠിക്കുന്നവരും 18 വയസ് തികയാത്തവരുമായ കുഞ്ഞുങ്ങളാണ്.\nസമൂഹമാധ്യമങ്ങളില് എന്തൊക്കെ പറയാം പങ്കുവയ്ക്കാം എന്നതറിയാതെ വിവേചനബുദ്ധിയില്ലാതെ യാതൊരു പരിചയവുമില്ലാത്ത ജനക്കൂട്ടത്തിന് മുന്നില് സ്വകാര്യവിവരങ്ങള് പരസ്യമായി വിളിച്ചുപറയുന്ന കുട്ടികള് പല വോയിസ് ഗ്രൂപ്പുകളിലും സജീവമാണ്. ഇത്തരക്കാര്‍ക്കായി വലവിരിച്ച് കാത്തിരിക്കുന്ന വലിയൊരു തട്ടിപ്പുസംഘമുണ്ട്. സ്വന്തം വ്യക്തിസ്വാതന്ത്ര്യവും സ്വകാര്യതയും മറ്റുളളവരുടെ മുന്നില് തുറന്നു കാണിക്കുന്നതിന്റെ ആപത്തും സ്വകാര്യ വിവരങ്ങള് ദുരുപയോഗം ചെയ്യപ്പെടുന്നതിന്റെ അപകടവുമൊന്നും മനസിലാക്കാതെയാണ് കുട്ടികള് ഉള്‍പ്പെടെ ഈ ചതിക്കുഴിയിലേയ്ക്ക് ചാടുന്നത്.\nസ്വയം ന്യായീകരിക്കാന് പലരും പറയുന്ന വാദം ക്ലബ്ബ് ഹൗസില് വോയിസ് വീഡിയോ റെക്കോര്‍ഡ് ചെയ്യാന് കഴിയില്ല എന്നതാണ്. എന്നാല് മറ്റൊരു ഫോണ് ഉപയോഗിച്ചോ മറ്റ് റെക്കോര്‍ഡിംഗ് സംവിധാനങ്ങള് വഴിയോ സ്‌ക്രീന് റെക്കോര്‍ഡര് ഉപയോഗിച്ചോ ഇതെല്ലാം റെക്കോര്‍ഡ് ചെയ്യാന് കഴിയും. വിദ്യാലയങ്ങളിലും മറ്റും ഓണ്‍ലൈന് ക്ലാസ് നടക്കുന്ന സമയങ്ങളില് പോലും കുട്ടികള് പല ഗ്രൂപ്പുകളിലും സജീവമായി ചര്‍ച്ചകളില് പങ്കെടുക്കുന്നു എന്നതാണ് മറ്റൊരു അപകടം. മാതാപിതാക്കളില് പലരും ക്ലാസ് സമയത്ത് കുട്ടികളെ ശല്യം ചെയ്യണ്ട എന്ന് കരുതുന്നതും പല കുട്ടികളും മുതലെടുക്കും. പക്വതയില്ലാത്ത പ്രായത്തില് വിവിധ ഗ്രൂപ്പുകളുടെ ആകര്‍ഷണത്തില് പെട്ടുപോകുന്നവര് അവരുടെ ജീവിതം തന്നെ മാറ്റിമറിക്കുന്ന അനാവശ്യ കൂട്ടുകെട്ടുകളില് എത്തിപ്പെടുകയാണ് ചെയ്യുന്നത്.\n‘തേങ്ങുമീ വീണയിയില്’ അനിയത്തിപ്രാവിലെ ആരും കേള്‍ക്കാത്ത ഗാനം 24 വര്‍ഷത്തിന് ശേഷം റിലീസ് ചെയ്തു.\nകട കേന്ദ്രീകരിച്ച് മദ്യവില്‍പ്പന യുവാവ് അറസ്റ്റില്


'അതെ, ഞങ്ങള് ക്ഷേത്രങ്ങളുടെയും മഠങ്ങളുടെയും അവിടെയുള്ള പുരോഹിതന്മാരുടെയും കണക്കുകള് എടുത്തു: മധ്യപ്രദേശ് ബി.ജെ.പി വക്താവ് - themediasyndicate\n‘അതെ, ഞങ്ങള് ക്ഷേത്രങ്ങളുടെയും മഠങ്ങളുടെയും അവിടെയുള്ള പുരോഹിതന്മാരുടെയും കണക്കുകള് എടുത്തു: മധ്യപ്രദേശ് ബി.ജെ.പി വക്താവ്\nഭോപ്പാല്: മധ്യപ്രദേശില് നിയമസഭാ തെരഞ്ഞെടുപ്പു അടുത്തിരിക്കെ ബിജെപി അവിടുത്തെ ഹിന്ദുക്ഷേത്രങ്ങളുടെ കണക്കെടുക്കുന്നു. ഹിന്ദുക്ഷേത്രങ്ങള്, മഠങ്ങള്, പുരോഹിതന്മാര് എന്നിവരുടെ കണക്കാണ് എടുക്കുന്നത്. എന്തിനുവേണ്ടിയാണ് കണക്കെടുപ്പെന്ന് പാര്‍ട്ടി വ്യക്തമാക്കിയിട്ടില്ല.\nമധ്യപ്രദേശില് ബിജെപിക്ക് കാര്യങ്ങള് അത്ര എളുപ്പമല്ലെന്ന അഭിപ്രായ സര്‍വ്വേ റിപ്പോര്‍ട്ട് ആഗസ്റ്റില് പുറത്തുവന്നിരുന്നു. ഇതിനുശേഷമാണ് ഇത്തരമൊരു കണക്കെടുപ്പ് ആരംഭിച്ചതെന്നാണ് റിപ്പോര്‍ട്ട്.\n‘അതെ, ഞങ്ങള് ക്ഷേത്രങ്ങളുടെയും മഠങ്ങളുടെയും അവിടെയുള്ള പുരോഹിതന്മാരുടെയും കണക്കുകള് എടുത്തു.’ മധ്യപ്രദേശ് ബി.ജെ.പി വക്താവ് രജനീഷ് അഗര്‍വാള് പറഞ്ഞു.\nഅവിടുത്തെ ആക്ടിവിസ്റ്റുകള്, സാമൂഹ്യ സംഘടനകള് സ്വാധീനമുള്ള ആളുകള് എന്നിവരുടെ കണക്കെടുക്കാന് ബൂത്ത് തലത്തിലുള്ള സംഘത്തെ ചുമതലപ്പെടുത്തിയെന്നും അദ്ദേഹം പറയുന്നു.’ഇവരുമായി എപ്പോള് ബന്ധപ്പെടുമെന്നോ ഇതിനു പിന്നിലെ തന്ത്രമെന്തെന്നോ ഞങ്ങള് വെളിപ്പെടുത്തില്ല.’ അഗര്‍വാള് പറഞ്ഞു.\nഉത്തര്‍പ്രദേശിലും പാര്‍ട്ടി സമനമായ കണക്കെടുപ്പ് നടത്തിയതായി ആഗസ്റ്റ് ആറിന് ടൈംസ് ഓഫ് ഇന്ത്യ റിപ്പോര്‍ട്ടു ചെയ്തിരുന്നു. സ്ഥാപനത്തിന്റെ പേര് പുരോഹിതന്മാര്, അവരെ ബന്ധപ്പെടാനുള്ള നമ്പറുകള് എന്നിവയാണ് ആവശ്യപ്പെട്ടിട്ടുള്ളത്.\nപ്രദേശത്തെ പട്ടികജാതി വിഭാഗങ്ങളുടെയും മറ്റു പിന്നോക്കവിഭാഗങ്ങളുടെയും വിശദാംശങ്ങള് ശേഖരിക്കാനും പാര്‍ട്ടി ആവശ്യപ്പെട്ടിരുന്നു. വരുത്ത ലോക്സഭാ തെരഞ്ഞെടുപ്പു ലക്ഷ്യമിട്ടാണ് യു.പിയിലെ ഈ കണക്കെടുപ്പെന്നാണ് റിപ്പോര്‍ട്ട്.\nTags: ബിജെപി അവിടുത്തെ ഹിന്ദുക്ഷേത്രങ്ങളുടെ കണക്കെടുക്കുന്നു.മധ്യപ്രദേശില്


എം.പി കോണ്‍ഫറന്‍സ് – Official Website of Kerala Chief Minister\nഅതുകൊണ്ടുതന്നെ ഐക്യകേരളത്തിന്‍റെ പിറവിക്കുവേണ്ടി പൊരുതിയവരുടെ മനസ്സിലെ സ്വപ്നങ്ങള് സാക്ഷാല്‍കരിക്കാന് ഇനി ഏതൊക്കെ വഴിക്കു നീങ്ങണമെന്ന ആലോചന പ്രസക്തമാണെന്നു തോന്നുന്നു.\n3. ഏതായാലും ഈ ഘട്ടത്തില് സര്‍ക്കാര് ആവിഷ്കരിച്ചു നടപ്പാക്കുന്ന സുപ്രധാനങ്ങളായ രണ്ടുമൂന്ന് പദ്ധതികളെക്കുറിച്ച് നിങ്ങളുടെ ശ്രദ്ധയില്‍പ്പെടുത്തുവാന് ആഗ്രഹിക്കുന്നു. ഒന്നിന്‍റെയും വിശദാംശങ്ങളിലേക്കു പോകുന്നില്ല.\nഒന്ന്: ലൈഫ് എന്ന സമ്പൂര്‍ണ ഭവനപദ്ധതിയാണ്. ഭവനരഹിതരില്ലാത്ത കേരളം രൂപപ്പെടുത്തുക, അത്തരം കുടുംബങ്ങളെ സാമൂഹ്യ ജീവിത മുഖ്യധാരയിലേക്കു കൊണ്ടുവരിക, ജീവനോപാധികള് നല്‍കി ശാക്തീകരിക്കുക എന്നിവയൊക്കെ ഉള്‍പ്പെട്ട സമഗ്രമായ ഒരു പദ്ധതിയാണത്.\nരണ്ടാമത്തേത് കായലുകള്, കുളങ്ങള് തുടങ്ങിയ ജലശ്രോതസ്സുകളും ജലസംഭരണികളും സമഗ്രമായി മലിനവിമുക്തമാക്കി ശുദ്ധീകരിക്കുന്ന പദ്ധതിയാണ്. വെറുതേ ശുദ്ധീകരിക്കല് മാത്രമല്ല, ശുദ്ധിയാവുന്ന ഇടങ്ങളെ ജൈവകൃഷിയിലൂടെയും മറ്റും ഹരിതാഭമാക്കിയെടുക്കുന്ന ‘ക്ലീന് ത്രൂ ഗ്രീന്’ എന്ന പരിപാടി കൂടി ഇതിന്‍റെ ഭാഗമാണ്. ശുദ്ധജലവും ശുദ്ധവായുവും ശുദ്ധ പച്ചക്കറിയും ധാരാളമായി ലഭ്യമാകുന്ന നാടാക്കി കേരളത്തെ മാറ്റലാണിതുകൊണ്ടുദ്ദേശിക്കുന്നത്.\nകേരളം വെളിയിട വിസര്‍ജനമുക്ത സംസ്ഥാനമാവുകയാണ് ഈ ഘട്ടത്തില് എന്നതു നിങ്ങള്‍ക്കേവര്‍ക്കും അറിയുന്ന കാര്യമാകയാല് ഞാന് അതും വിശദീകരിക്കുന്നില്ല.\nനിങ്ങളുടെ അടിയന്തരശ്രദ്ധയില് വരേണ്ടതും നിങ്ങളുടെ അടിയന്തര ഇടപെടല് ആവശ്യമുള്ളതുമായ രംഗം കേരളത്തിന് ഭക്ഷ്യധാന്യം നിഷേധിക്കുന്ന കേന്ദ്ര നിലപാട് തിരുത്തിക്കലാണ്. ഭക്ഷ്യസുരക്ഷാ നിയമം നടപ്പാക്കാന് നമ്മള് പ്രതിജ്ഞാബദ്ധമാണ്. അതില് വിട്ടുവീഴ്ചയില്ല. നടപടിക്രമങ്ങളിലെ കാലതാമസത്താലോ മറ്റോ അതിലല്‍പം കാലതാമസം വന്നാല് ഉടന് അരി നിഷേധിക്കും എന്നു പറയുന്നതു നീതിയല്ല.\nകേരളത്തിന് ആവശ്യമായത്ര അരി നല്‍കാന് കേന്ദ്രത്തിനു ചുമതലയുണ്ട്. സുഗന്ധവ്യഞ്ജനങ്ങള് വിദേശനാണ്യം നേടിത്തരുമെന്നും അതുകൊണ്ട് ഉല്‍പാദനമേഖലയിലെ ഊന്നല് അതിലാകണമെന്നും അതുകൊണ്ട് ഭക്ഷ്യധാന്യ രംഗത്തുണ്ടാവുന്ന കുറവ് നികത്തിത്തന്നുക്കൊള്ളാമെന്നും പതിറ്റാണ്ടുകള്‍ക്കു മുമ്പ് തന്നെ കേന്ദ്രം ഉറപ്പുനല്‍കിയിരുന്നു, അതു പ്രകാരമാണ് കേരളം സുഗന്ധവ്യഞ്ജനങ്ങളില് കേന്ദ്രീകരിച്ചത്. അതുകൊണ്ട് കേന്ദ്ര വിദേശനാണ്യ ഖജനാവ് കനത്തു. എന്നാല്, അതിന്‍റെ തുച്ഛഭാഗമെങ്കിലും നല്‍കി ഭക്ഷ്യരംഗത്തെ കേരളത്തിന്‍റെ പോരായ്മ നികത്താന് നടപടിയൊന്നും കേന്ദ്രത്തിന്‍റെ ഭാഗത്തുനിന്നുണ്ടായില്ല. ഇപ്പോള് നിയമസാങ്കേതികത്വം പറയുന്ന കേന്ദ്രത്തെ, അവരുടെതന്നെ പഴയ ഉറപ്പും അതിന്‍റെ ലംഘനവും ഓര്‍മിപ്പിക്കണം. കേരളത്തില് സ്റ്റാറ്റ്യൂട്ടറി റേഷനിങ് വന്ന പ്രത്യേക പശ്ചാത്തലം മനസ്സിലാക്കണം. ആ ഒരു പശ്ചാത്തലത്തില് നിര്‍ത്തിവേണം, ഭക്ഷ്യസുരക്ഷാ നിയമം നടപ്പാക്കുംവരെ നിര്‍ബാധം അരി ലഭിക്കണമെന്ന ആവശ്യത്തില് ഊന്നേണ്ടത്.\nകേരളത്തിലെ കേന്ദ്ര പൊതുമേഖലാ വ്യവസായങ്ങളുടെ സ്ഥിതി ഞാന് വിശദീകരിക്കേണ്ടതില്ല. മൊത്തം കേന്ദ്ര നിക്ഷേപത്തില്‍നിന്ന് മഹാരാഷ്ട്ര പോലുള്ള സംസ്ഥാനങ്ങള്‍ക്ക് 16.92 ശതമാനം ലഭിക്കുമ്പോള് കേരളത്തിനു ലഭിക്കുന്നത് 2.2 ശതമാനവും 1.43 ശതമാനവും മറ്റുമാണ്. ഒരുവശത്ത് നിക്ഷേപം ഇങ്ങനെ ഇടിയുന്നു, മറുവശത്ത് കേന്ദ്ര വ്യവസായ സ്ഥാപനങ്ങള് പ്രതിസന്ധിയിലാവുകയും ചെയ്യുന്നു. ഇറക്കുമതി ഉദാരവല്‍ക്കരണം, ഓഹരി വിറ്റഴിക്കല് തുടങ്ങി പല കാര്യങ്ങളാണ് പൊതുമേഖലയെ തകര്‍ക്കുന്നത്. ഇക്കാര്യത്തില് തിരുത്തല് ഉണ്ടാകും വിധമുള്ള ഇടപെടല് നിങ്ങളില് നിന്നുണ്ടാവണം.\nപാമോലിന് ഇറക്കുമതി കേര കര്‍ഷകരെയും റബ്ബര് ഇറക്കുമതി റബ്ബര് കര്‍ഷകരെയും ഒക്കെ ബാധിക്കുന്നത് എത്ര രൂക്ഷതരമായാണെന്നു ഞാന് നിങ്ങളോടു വിശദീകരിക്കേണ്ടതില്ല. അത്തരം പ്രശ്നങ്ങളില് രാഷ്ട്രീയ നിരപേക്ഷമായ ഒറ്റക്കെട്ടായ സമീപനം ഉണ്ടാവണമെന്നു മാത്രം പറയട്ടെ.\nകേരളത്തിന്‍റെ പദ്ധതി നിര്‍ദേശങ്ങള്‍ക്ക് കാലവിളംബരം കൂടാതെ അനുമതി കിട്ടുന്നതടക്കമുള്ള കാര്യങ്ങളില് നിങ്ങള്‍ക്കോരോരുത്തര്‍ക്കും കാര്യമായി ഇടപെടാനാവും. അത്തരം ഇടപെടലുകള് ഉണ്ടാവുന്നുണ്ടുതാനും. എങ്കിലും പുതിയ രാഷ്ട്രീയ സാഹചര്യത്തില് കൂടുതല് ജാഗ്രത ഉണ്ടാവണമെന്ന് അറിയിക്കട്ടെ. പല മേഖലകളിലും കേരളത്തിന് അര്‍ഹതപ്പെട്ടത് ലഭിക്കാതെ പോകുന്നുണ്ട്. രാഷ്ട്രീയ കൃഷി വികാസ് യോജനയില് നേരത്തെ 300 കോടി കിട്ടിയിടത്ത് കഴിഞ്ഞ സാമ്പത്തികവര്‍ഷത്തില് 180 കോടി മാത്രമാണ് ലഭിച്ചത്. നെല്‍കൃഷിക്കായി അനുവദിച്ച 81 കോടിയില് 57 കോടി മാത്രമേ സംസ്ഥാനത്ത് എത്തിയുള്ളു. ബാള് കൊപ്രയുടെ വില കിന്‍റലിന് 9200 രൂപയും മില്ലിങ് കൊപ്രയുടെ വില 8300 രൂപയും ആക്കി നിശ്ചയിക്കണമെന്ന് ആവശ്യപ്പെട്ടുവെങ്കിലും യഥാക്രമം 6785, 6500 എന്നീ നിരക്കിലേ കേന്ദ്രം നിശ്ചയിച്ചുള്ളു. താങ്ങുവില ഉയര്‍ത്താന് കേന്ദ്രത്തില് സമ്മര്‍ദം ചെലുത്തേണ്ടതുണ്ട്.\nറബ്ബറിനെ വിലത്തകര്‍ച്ചയില്‍നിന്ന് രക്ഷിക്കാന് കേന്ദ്ര സഹായം കിട്ടേണ്ടതുണ്ട്. റബ്ബറിന്‍റെ ഇറക്കുമതി ചുങ്കം കാര്യമായി ഉയര്‍ത്തുകയും റബ്ബര് ഇറക്കുമതി ചില തുറമുഖങ്ങളിലേക്കു മാത്രമായിട്ടെങ്കിലും പരിമിതപ്പെടുത്തുകയും ചെയ്യണം കേന്ദ്രം. ഇറക്കുമതി ചുങ്കം കൂട്ടുന്ന കാര്യത്തില് ഒന്നും ചെയ്യാനില്ല എന്നതാണ് കേന്ദ്രനിലപാടെങ്കില് സേഫ് ഗാര്‍ഡ് ഡ്യൂട്ടി എന്നൊന്നുണ്ട്. അത് ചുമത്തിയെങ്കിലും റബ്ബര് ഇറക്കുമതി നിയന്ത്രിക്കാന് കേന്ദ്രത്തോട് ആവശ്യപ്പെടണം. 2016-17ലേക്ക് റബ്ബര് കര്‍ഷകസംരക്ഷണ കാര്യത്തില് 500 കോടിയുടെ കേന്ദ്രസഹായം ചോദിച്ചിട്ടുണ്ട്. ഇതിനായി ശബ്ദമുയര്‍ത്തണമെന്ന് അഭ്യര്‍ഥിക്കുന്നു.ബയോഗ്യാസ് പ്ലാന്‍റ് നിര്‍മാണത്തിനുള്ള സബ്സിഡി വര്‍ധിപ്പിക്കുക, ആത്മ പദ്ധതിക്ക് 90:10 അനുപാതത്തില് ആനുകൂല്യം അനുവദിക്കുക, ദേശീയ ഭക്ഷ്യസുരക്ഷാ പദ്ധതിയില് കേരളത്തെ ഉള്‍പ്പെടുത്തുക എന്നിവയും നമ്മുടെ ആവശ്യങ്ങളാണ്.2014-15 സാമ്പത്തികവര്‍ഷം വരെ കേന്ദ്ര പദ്ധതികളായ ഞഗഢഥ, ചഎടങ, ഞഅഉ എന്നീ പദ്ധതികള്‍ക്ക് 100 ശതമാനം കേന്ദ്രസഹായം അനുവദിച്ചിരുന്നു. ആത്മ, കാര്‍ഷിക യന്ത്രവല്‍ക്കരണം എന്നീ പദ്ധതികള് 90:10 എന്ന അനുപാതത്തിലും ചഒങ പദ്ധതി 85:15 എന്ന അനുപാതത്തിലുമാണ് നടപ്പിലാക്കിവരുന്നത്. എന്നാല്, 2015-16 മുതല് എല്ലാ പദ്ധതികളും 60:40 അനുപാതം നടപ്പാക്കി. ഇതുമൂലം സംസ്ഥാനത്തിന് 40 ശതമാനം തുകയുടെ അധികബാധ്യത വന്നു. ഈ അവസ്ഥ മാറ്റി പഴയ നില പുനഃസ്ഥാപിക്കാന് സംഘടിതമായ ശ്രമം ഉണ്ടാവണം.\nറെയില്‍വേ രംഗത്തെ നമ്മുടെ ആവശ്യങ്ങള് കാര്യമായി പരിഗണിക്കപ്പെടാത്ത നിലയാണുള്ളത്. പ്രത്യേക സോണ്, ഇലക്ട്രിഫിക്കേഷന്, പാത ഇരട്ടിപ്പിക്കല്, സൗകര്യങ്ങള് ഒരുക്കല്, പുതിയ പാതകളുടെ സര്‍വ്വേ, ശബരിപാത തുടങ്ങി ആവശ്യങ്ങളെല്ലാം നിങ്ങള്‍ക്കറിയാവുന്നതാണ്. അവ നേടിയെടുക്കുന്നതിനുവേണ്ടിയുള്ള ശ്രമങ്ങള് ഉണ്ടാവണം.സര്‍ക്കുലേറ്റ് ചെയ്തിട്ടുള്ള നോട്ടില് വിശദമായി എല്ലാ കാര്യങ്ങളും പ്രതിപാദിച്ചിട്ടുള്ള സാഹചര്യത്തില് ഞാന് വിശദാംശങ്ങളിലേക്കു കടക്കുന്നില്ല. പാര്‍ലമെന്‍റില് കേരളത്തിന്‍റെ ശബ്ദം ഒന്നായിരിക്കണം. അത് നിങ്ങള് മുമ്പത്തെപ്പോലെ തുടര്‍ന്നും ഉറപ്പുവരുത്തുമെന്ന കാര്യത്തില് എനിക്ക് നിശ്ചയമുണ്ട്. ഇത്രമാത്രമേ ആമുഖമായി പറയുന്നുള്ളു.


രേഖകളില്ലാത്ത സ്വർണ്ണാഭരണങ്ങൾ പിടികൂടി…. : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nരേഖകളില്ലാത്ത സ്വർണ്ണാഭരണങ്ങൾ പിടികൂടി….\nകരുനാഗപ്പള്ളി : ജി.എസ്.ടി. നിയമപ്രകാരം മതിയായ രേഖകൾ ഇല്ലാതെ തൃശ്ശൂരിൽ നിന്നും കൊല്ലത്തേക്ക് കൊണ്ടുവന്ന 13.5 ലക്ഷം രൂപ വില വരുന്ന 385 ഗ്രാം സ്വർണ്ണാഭരങ്ങൾ കരുനാഗപ്പള്ളി മൊബൈൽ സ്‌ക്വാഡ് പിടികൂടി. ഇവർക്ക് ജി.എസ്.ടി. നിയമം സെക്ഷൻ 130 പ്രകാരം നോട്ടീസ് നൽകി നികുതി, പിഴ, പെനാൽറ്റി എന്നീ ഇനങ്ങളിലായി 13.5 ലക്ഷം രൂപ ഈടാക്കി.\nസ്റ്റേറ്റ് ടാക്സ് ഓഫീസർ (ഇന്റലിജൻസ് ) എസ് രാജീവിൻ്റെ നേതൃത്വത്തിൽ അസിസ്റ്റന്റ് സ്റ്റേറ്റ് ടാക്സ് ഓഫീസർമാരായ ബി. രാജേഷ്, എസ് രാജേഷ്‌കുമാർ, ബി. രാജീവ്, ടി. രതീഷ്, സോനാജി. ഷൈല, ജീവനക്കാരനായ ശ്രീകുമാർ പി എന്നിവർ അടങ്ങിയ സംഘമാണ് പരിശോധന നടത്തിയത്.\nഈ സാമ്പത്തികവർഷം ഇതുവരെ ജി എസ് ടി നിയമപ്രകാരമുള്ള യാതൊരു രേഖകളും ഇല്ലാതെ കടത്തിക്കൊണ്ടുവന്ന 67 ലക്ഷം രൂപ വിലവരുന്ന ഒന്നരക്കിലോ സ്വർണാഭരണങ്ങളും ഉരുക്കിയ സ്വർണവും അഞ്ച് വ്യത്യസ്ത കേസുകളിലായി കൊല്ലം, കുണ്ടറ, കരുനാഗപ്പള്ളി, കായംകുളം എന്നീ സ്ഥലങ്ങളിൽ നിന്നും കരുനാഗപ്പള്ളി മൊബൈൽ സ്ക്വാഡ് പിടികൂടിയതായും ഇതിൻ്റെ പിഴ, ഫൈൻ, നികുതി എന്നീ ഇനങ്ങളിൽ 54 ലക്ഷം രൂപ ഈടാക്കിയതായും അധികൃതർ അറിയിച്ചു.\nമതിയായ രേഖകളില്ലാതെ കടത്തിക്കൊണ്ടുവന്ന 5.22 കോടി രൂപ വിലവരുന്ന സ്വർണ്ണവും സ്ക്വാഡ് പിടികൂടി. ഇതുമായി ബന്ധപ്പെട്ട 8 കേസുകളിലായി 31. 20 ലക്ഷം രൂപ പിഴയും ഈടാക്കി. കഴിഞ്ഞവർഷം പിടികൂടിയ ഒരു കോടി നാല് ലക്ഷം രൂപ വിലവരുന്ന 1.500 കിലോഗ്രാം സ്വർണാഭരണങ്ങൾ നികുതിയും പിഴയും അടക്കാത്തതിനാൽ സർക്കാരിലേക്ക് കണ്ടു കെട്ടി. ഇവ കടത്താൻ ശ്രമിച്ച രണ്ട് കാറുകളും കണ്ടുകെട്ടിയതായും ജി എസ് ടി വിഭാഗം അറിയിച്ചു.\nചിത്രം: കരുനാഗപ്പള്ളിയിൽ ജി എസ് ടി മൊബൈൽ സ്ക്വാഡ് പിടികൂടിയ സ്വർണ്ണാഭരണങ്ങൾ.\n← കരുനാഗപ്പള്ളിയിൽ കോവിഡ് പ്രതിരോധ സാമഗ്രികൾ വിതരണം ചെയ്തു….\nപാസഞ്ചർ സർവ്വീസുകൾ അടിയന്തരമായി പുനരാരംഭിക്കണം: എ.എം. ആരിഫ് എം.പി. →


ആലുവയിൽ നാണയം വിഴുങ്ങിയ മൂന്ന് വയസ്സുകാരൻ മരിച്ചു; ചികിത്സ ലഭിച്ചില്ലെന്ന് മാതാപിതാക്കൾ | Metro Journal Online\nആലുവയിൽ നാണയം വിഴുങ്ങിയ മൂന്ന് വയസ്സുകാരൻ മരിച്ചു; ചികിത്സ ലഭിച്ചില്ലെന്ന് മാതാപിതാക്കൾ\nആലുവയിൽ അബദ്ധത്തിൽ നാണയം വിഴുങ്ങിയ മൂന്ന് വയസ്സുകാരന് ദാരുണാന്ത്യം. കടങ്ങല്ലൂർ സ്വദേശികളായ രാജു-നന്ദിനി ദമ്പതികളുടെ മകൻ പൃഥ്വിരാജാണ് മരിച്ചത്. ആലുവ ജനറൽ ആശുപത്രിയിൽ ഉൾപ്പെടെ പോയെങ്കിലും ചികിത്സ നൽകാതെ മടക്കി അയക്കുകയായിരുന്നുവെന്ന് മാതാപിതാക്കൾ ആരോപിക്കുന്നു\n← കുടുംബാംഗങ്ങളെല്ലാം രോഗബാധിതർ; കൊവിഡ് ബാധിച്ച് മരിച്ച പട്ടാമ്പി സ്വദേശിയുടെ മൃതദേഹം ഏറ്റെടുക്കാനാളില്ല\nപ്രിയനുരാഗം – ഭാഗം 22 →


ഗ്രാമീണ യുവതയ്ക്ക് നൈപുണ്യ പരിശീലനം നൽകാൻ പോപ്പീസ് ബേബികെയർ - Janayugom Online\nJanuary 23, 2020, 5:34 pm\nഗ്രാമീണ യുവതയ്ക്ക് നൈപുണ്യ പരിശീലനം നൽകാൻ പോപ്പീസ് ബേബികെയർ\nകേരളത്തിലെ ഗ്രാമീണ യുവതയ്ക്ക് നൈപുണ്യ വികസന പരിശീലനം നൽകാനുള്ള പദ്ധതിയുമായി പ്രമുഖ വസ്ത്രവ്യാപാര ബ്രാൻഡായ പോപ്പീസ് ബേബികെയർ. കേന്ദ്ര സർക്കാരിന്റെ നൈപുണ്യ വികസന പദ്ധതിയായ ദീനദയാൽ ഉപാധ്യായ ഗ്രാമീണ കൗശല്യ യോജന (ഡി.ഡി.യു — ജി.കെ.വൈ) വഴിയാണ് പോപ്പീസ് ബേബി കെയർ സംസ്‌ഥാനത്തു പദ്ധതി നടപ്പാക്കുന്നത്. കേന്ദ്ര ഗ്രാമവികസന മന്ത്രാലയത്തിന്റെ മേൽനോട്ടത്തിൽ ഗ്രാമീണ യുവതയ്ക്ക് തൊഴിലധിഷ്ഠിത നൈപുണ്യ വികസന പരിശീലനം നൽകുകയും അത് വഴി തൊഴിലവസരങ്ങൾ സൃഷ്ടിക്കുകയുമാണ് പദ്ധതിയുടെ ലക്‌ഷ്യം.\nവസ്ത്ര നിർമ്മാണം, ഹോം ഫർണിഷിംഗ് തുടങ്ങിയ മേഖലകളിൽ വിദഗ്ദ്ധ പരിശീലനം നൽകുന്നതിനായി മലപ്പുറത്ത് പരിശീലന കേന്ദ്രവും പോപ്പീസ് ബേബി കെയർ ആരംഭിച്ചിട്ടുണ്ട്. വീട്ടമ്മമാരെ സ്വയംപര്യാപ്തരാക്കാനുള്ള പദ്ധതികളും പരിശീലനത്തിന്റെ ഭാഗമായി പോപ്പീസ് ബേബി കെയർ നടപ്പാക്കുന്നുണ്ട്. സ്വന്തമായി തയ്യൽ യൂണിറ്റുകൾ സ്‌ഥാപിക്കാൻ ഇവരെ പ്രാപ്തരാക്കുകയാണ് പോപ്പീസ് ബേബി കെയർ ലക്ഷ്യമിടുന്നത്.\nസാമൂഹ്യ പ്രതിബദ്ധതയുടെ ഭാഗമായാണ് ഇത്തരം നൈപുണ്യ വികസന പരിപാടികൾ സംഘടിപ്പിക്കുന്നതെന്ന് പോപ്പീസ് ബേബി കെയർ പ്രോഡക്ട്സ് പ്രൈവറ്റ് ലിമിറ്റഡ് മാനേജിംഗ് ഡയറക്ടർ ഷാജു തോമസ് പറഞ്ഞു. വനിതാ ശാക്തീകരണത്തിലൂടെ അവരെ സ്വാശ്രയശീലമുള്ളവരാക്കുക മഹത്തായ ലക്ഷ്യവും പോപ്പീസിനുണ്ടെന്ന് ഷാജു തോമസ് പറഞ്ഞു. നൈപുണ്യ വികസനത്തിനൊപ്പം ആശയവിനിമയ പാടവവും ഭാഷാ പ്രാവീണ്യവും ഉറപ്പാക്കുന്ന തരത്തിലാണ് പരിശീലനം നൽകുക. മഹത്തായ പദ്ധതിയിലൂടെ സാധാരണക്കാരായ ഗ്രാമീണ ജനതയുടെ ജീവിത നിലവാരം മെച്ചപ്പെടുത്തണം എന്ന് ഞങ്ങൾ ആഗ്രഹിക്കുന്നു. പദ്ധതി നടപ്പാക്കുന്ന ഏജൻസി എന്ന നിലയ്ക്ക് പരമാവധി ഗുണഭോക്താക്കളെ സൃഷ്ടിക്കാനും വ്യക്തിത്വ വികസനത്തിനും മുൻഗണന നൽകുമെന്നും അദ്ദേഹം കൂട്ടിച്ചേർത്തു.\nഫാഷൻ ഡിസൈനിംഗ്, മെഷീൻ ഓപ്പറേഷൻ മേഖലകളിൽ പരിശീലനത്തിനായുള്ള ആദ്യ ബാച്ചിന് ഇതിനകം തുടക്കം കുറിച്ച് കഴിഞ്ഞു. മെഷീൻ മെയിന്റനൻസ് മെക്കാനിക്, തയ്യൽ മെഷീൻ ഓപ്പറേറ്റർ, എംബ്രോയിഡറി മെഷീൻ ഓപ്പറേറ്റർ, സ്റ്റിച്ചിങ്, വെയർഹൗസ് പായ്ക്കർ, ഗാർമെന്റ്‌സ് കട്ടർ എന്നീ മേഖലകളിലാണ് വിദഗ്ദ്ധ പരിശീലനം നൽകുന്നത്. നൈപുണ്യ വികസന പരിശീലനത്തിനൊപ്പം ഇംഗ്ലീഷ് ഭാഷയിൽ പ്രാവീണ്യവും കമ്പ്യൂട്ടർ സാക്ഷരതയും ഉറപ്പ് വരുത്തുന്ന തരത്തിലാണ് കോഴ്‌സുകൾ .തയാറാക്കിയിരിക്കുന്നത്\nEnglish summary: Skill Development Project connected by baby care\nSkill Development Project baby care\nനുണ പ്രചരണങ്ങളെ ഡിജിറ്റലായി പൊളിച്ചടക്കി എല്‍ഡിഎഫ്\nകുടുംബശ്രീ വഴി ലഭിച്ച പ്രളയ ഫണ്ട് കോവിഡ് കാലത്ത് അംഗങ്ങളുടെ നടുവൊടിക്കുന്നു


Monday May 25th, 2020 - 7:26:pm\nPublished: Sunday 23 June 2019 03:01:45 PM\nഭൂരിപക്ഷം ആളുകളുടെയും, പ്രത്യേകിച്ച് സ്ത്രീകളുടെ ഏറ്റവും വലിയ പേടിസ്വപ്നമാണ് മുടി നരയ്ക്കുകയെന്നത്.തലമുടിയില് സ്വഭാവികമായ ഹൈഡ്രജന് പെറോക്സൈഡ് ഉത്പാദിപ്പിക്കപ്പെടുന്നതിനാലാണ് മുടി വെളുക്കുന്നത് എന്നാണ് കണക്കാക്കപ്പെടുന്നത്. മുടി നരയ്ക്കുന്നത് തടയാനുള്ള ചില പ്രതിവിധികൾ നമുക്കുനോക്കാം...\nനെല്ലിക്ക :അകാല നരയ്ക്ക് മികച്ച പരിഹാരമാണ് നെല്ലിക്ക. വെളിച്ചെണ്ണയില് ഏതാനും കഷ്ണം നെല്ലിക്കയിട്ട് തിളപ്പിക്കുക. എണ്ണക്ക് കറുപ്പ് നിറമായി മാറും. ഇത് മുടിയില് മസാജ് ചെയ്യുന്നത് നരയകറ്റും. നെല്ലിക്ക എണ്ണയുടെ രൂപത്തിലോ, പേസ്റ്റ് രൂപത്തിലോ ഉപയോഗിക്കാം. നെല്ലിക്ക കഷായം പതിനഞ്ച് ദിവസത്തിനുള്ളില് ഫലം നല്കും. ഇത് തയ്യാറാക്കാന് ഏതാനും നെല്ലിക്ക കഷ്ണങ്ങള് വെള്ളത്തില് കുതിര്‍ത്ത് വെയ്ക്കുക. ഇതില് ഒരു സ്പൂണ് യൂക്കാലിപ്റ്റസ് ഓയില് ചേര്‍ക്കുക. ഇത് ഒരു ഇരുമ്പ് പാത്രത്തില് ശേഖരിച്ച് ഒരു രാത്രി വെച്ച് മുട്ടയും, നാരങ്ങ നീരും, തൈരും ചേര്‍ത്ത് രാവിലെ ഉപയോഗിക്കുക. നെല്ലിക്ക മുടിയുടെ പിഗ്മെന്‍റേഷന് വീണ്ടും ശക്തിപ്പെടുത്തും. നെല്ലിക്ക ജ്യൂസ് നേരിട്ട് കഴിക്കാനും സാധിക്കും. അത് നിങ്ങളുടെ തലമുടി സംബന്ധമായ പ്രശ്നം മാത്രമല്ല മറ്റ് ആരോഗ്യ പ്രശ്നങ്ങളെയും അകറ്റും.\nഇഞ്ചി: അരിഞ്ഞ ഇഞ്ചിയില് ഒരു സ്പൂണ് തേന് ചേര്‍ത്ത് ദിവസവും കഴിക്കുന്നത് മുടി നരയ്ക്കുന്നത് തടയും.\nവെളിച്ചെണ്ണ: പലവിധ ചര്‍മ്മ പ്രശ്നങ്ങള്‍ക്കും പരിഹാരമായ വെളിച്ചെണ്ണ മുടി നരയ്ക്കുന്നത് തടയാനും സഹായിക്കും. തലയോട്ടിയില് വെളിച്ചെണ്ണയും, നാരങ്ങ നീരും ചേര്‍ത്ത് മസാജ് ചെയ്യുന്നത് മുടിക്ക് നിറവും തിളക്കവും നല്കും\nനെയ്യ്: ശുദ്ധമായ നെയ്യ് ഉപയോഗിച്ച് ആഴ്ചയില് രണ്ട് തവണ മസാജ് ചെയ്യുന്നത് നര തടയാന് സഹായിക്കും.\nകറിവേപ്പില: വെളിച്ചെണ്ണയില് കുറച്ച് കറിവേപ്പിലയിട്ട് കറുത്ത നിറമാകുന്നത് വരെ ചൂടാക്കുക. ഇത് ഹെയര്‍ടോണിക്കായി തലയില് തേക്കുന്നത് പിഗ്മെന്‍റേഷനും മുടികൊഴിച്ചിലും തടയും. കറിവേപ്പില തൈര്, മോര് എന്നിവയുമായി ചേര്‍ത്തും ഉപയോഗിക്കാം.\nമൈലാഞ്ചി: രണ്ട് സ്പൂണ് മൈലാഞ്ചി പൊടി, ഒരു സ്പൂണ് ഉലുവ പൊടി, രണ്ട് സ്പൂണ് തുളസിയില അരച്ചത്, മൂന്ന് സ്പൂണ് കാപ്പി, മൂന്ന് സ്പൂണ് പുതിന നീര്, ഒരു സ്പൂണ് തൈര് എന്നിവ ചേര്‍ത്ത് ഉപയോഗിക്കുന്നത് മുടി നരയ്ക്കുന്നതിന് ഫലപ്രദമാണ്. ഇത് പതിവായി ഉപയോഗിക്കുക. മൈലാഞ്ചി വെളിച്ചെണ്ണയുമായി ചേര്‍ത്ത് ഉപയോഗിക്കുന്നതും മുടിക്ക് സ്വഭാവികമായ നിറം നല്കും. തലേരാത്രി കുതിര്‍ത്ത് വെച്ച മൈലാഞ്ചി വാള്‍നട്ട് പള്‍പ്പുമായി ചേര്‍ത്ത് ഉപയോഗിക്കുന്നതും വളരെ ഫലപ്രദമാണ്. മുടിയുടെ നര മാറ്റാന് മാത്രമല്ല തിളക്കം ലഭിക്കാനും ഇത് സഹായിക്കും.\nറിഡ്ജ് ഗോര്‍ഡ്: ചുരയ്ക്കയുടെ ഇനത്തില് പെട്ട റിഡ്ജ് ഗോര്‍ഡ് കഷ്ണങ്ങള് വെളിച്ചെണ്ണയില് കറുപ്പ് നിറമാകുന്നത് വരെ 3-4 മണിക്കൂര് തിളപ്പിക്കുക. ഇത് തലയില് മസാജ് ചെയ്യുന്നത് അകാലനര ഭേദമാക്കും.\nബ്ലാക്ക് കോഫി: ഒരു കപ്പ് ബ്ലാക്ക് കോഫിയെടുത്ത് അതില് ഒരു ടേബിള് സ്പൂണ് ഉപ്പ് ചേര്‍ക്കുക. ഇതുപയോഗിച്ച് തലമുടി മസാജ് ചെയ്ത് ഒരു മണിക്കൂറിന് ശേഷം കഴുകിക്കളയുക. ഇത് പതിവായി ചെയ്യുന്നത് നരയകറ്റും.\nഉള്ളി : ഉള്ളിയുടെ നീര് അകാലനരയും, മുടികൊഴിച്ചിലും അകറ്റും.\nകുരുമുളക് -: ഒരു ഗ്രാം കുരുമുളക് അര കപ്പ് തൈരുമായി ചേര്‍ത്ത് മസാജ് ചെയ്യുന്നത് ഫലപ്രദമായിരിക്കും. നാരങ്ങനീരും ഇതില് ചേര്‍ക്കാവുന്നതാണ്.\nജമന്തിപ്പൂവ്-: ജമന്തിപ്പൂവ് പൊടി വെള്ളത്തില് ചേര്‍ത്ത് 20 മിനുട്ട് തിളപ്പിക്കുക. തണുക്കുമ്പോള് ഇത് അരിച്ചെടുത്ത് പതിവായി തലയില് തേക്കുക.\nറോസ്മേരി-: തുല്യ അളവ് റോസ്മേരിയും സാല്‍വി തുളസിയും ഒരു കപ്പ് വെള്ളത്തില് ചേര്‍ക്കുക. ഇത് അരിച്ച് പിഴിഞ്ഞ് ഒരു പ്രകൃതിദത്ത നിറമായി ഉപയോഗിക്കാം. റോസ്മേരി ഓയില് നേരിട്ട് മുടിയില് തേക്കാവുന്നതാണ്.\nബദാം ഓയില് -:ബദാം ഓയില്, നാരങ്ങനീര്, നെല്ലിക്ക നീര് എന്നിവ തുല്യമായി ചേര്‍ത്ത് തലമുടി മസാജ് ചെയ്യുക.\nഷിക്കക്കായ് -: ഒരു ജഗ്ഗ് വെള്ളത്തില് 3-4 ഷിക്കാക്കായും, 10-12 സോപ്പ് കായും തലേരാത്രി ഇട്ടുവെയ്ക്കുക. ഇത് തിളപ്പിച്ച് ഒരു കുപ്പിയില് സൂക്ഷിച്ച് ഒരു പ്രകൃതിദത്ത ഷാംപൂവായി ഉപയോഗിക്കാം. ഏതാനും കഷ്ണം നെല്ലിക്ക പ്രത്യേകമായി തിളപ്പിച്ച് കണ്ടീഷണറായി ഉപയോഗിക്കാം. ഇത് മുടി നരയ്ക്കല്, കൊഴിച്ചില്, കട്ടി കുറയല് എന്നിവയ്ക്കൊക്കെ ഫലപ്രദമാണ്.\nചീര -: ചുവന്ന ചീരയുടെ നീര് മുടിയ്ക്കു കറുപ്പു നല്‍കും.\nകറ്റാര്‍വാഴ -: അകാലനര തടയാന് കറ്റാര്‍വാഴ നീര് തേക്കുന്നത് ഫലപ്രദമാണ്.\nകടുകെണ്ണ -:250 ഗ്രാം കടുകെണ്ണയില് 60 ഗ്രാം മൈലാഞ്ചിയില ചേര്‍ത്ത് പൂര്‍ണ്ണമായി ചേരുന്നത് വരെ തിളപ്പിക്കുക. ഇത് തലയില് തേക്കുന്നത് മുടിക്ക് തിളക്കവും നിറവും നല്കും.\nഅമുക്കിരം -:നരയകറ്റാന് തലമുടിയില് അമുക്കിരം തേക്കുക. ഇത് തലമുടിയിലെ മെലാനിന് വര്‍ദ്ധിപ്പിക്കും.\nലിംഗ്സ്ട്രം -:ലിംഗ്സ്ട്രം വള്‍ഗാരെ അഥവാ വൈല്‍ഡ് പ്രിവെറ്റ് ഒരു ചൈനീസ് ഔഷധമാണ്. ഇത് മുടിയുടെ സ്വഭാവിക നിറം വീണ്ടെടുക്കാന് സഹായിക്കുന്നതാണ്.\nബയോട്ടിന് -:ബയോട്ടിന് കൂടുതലായി അടങ്ങിയ ഭക്ഷണം കഴിക്കുന്നത് മുടി നരയ്ക്കുന്നത് സാവധാനമാക്കും. മുട്ടയുടെ ഉണ്ണി, തക്കാളി, യീസ്റ്റ്, സോയബീന്, വാല്‍നട്ട്, കാരറ്റ്, പശുവിന് പാല്, ആട്ടിന് പാല്, വെള്ളരിക്ക, ഓട്ട്സ്, ബദാം എന്നിവ ബയോട്ടിന് കൂടുതലായി അടങ്ങിയവയാണ്.\nകയ്യോന്നി -: കട്ടിയും, കറുത്ത നിറവും, തിളക്കവുമുള്ള മുടി ലഭിക്കാന് കയ്യോന്നി ഓയിലില് ചേര്‍ത്ത് തേക്കുകയോ, അകമേ കഴിക്കുകയോ ചെയ്യാം.\nചുരയ്ക്ക നീര് -: ചുരയ്ക്ക നീര് ഒലിവ് ഓയില് അല്ലെങ്കില് എള്ളെണ്ണയില് ചേര്‍ത്ത് ഉപയോഗിക്കുന്നത് അകാലനര തടയും.\nഗ്രാമ്പൂ ഓയില്-: മുടിയുടെ നരയകറ്റാന് ഫലപ്രദമാണ് ഗ്രാമ്പൂ ഓയില്.\nവേപ്പെണ്ണ : മുടി നരയ്ക്കുന്നത് തടയാന് കഴിവുള്ളതാണ് വേപ്പെണ്ണ. ഇതിലെ ആന്‍റി ബാക്ടീരിയല് ഘടകങ്ങള് തലമുടി സംബന്ധമായ മറ്റ് പ്രശ്നങ്ങളും പരിഹരിക്കും.\nകറുപ്പ് വാല്‍നട്ട് : കറുപ്പ് വാല്‍നട്ടിന്‍റെ പുറന്തോട് ഒരു പ്രകൃതിദത്ത നിറമായി മുടിയില് ഉപയോഗിക്കാം. വെള്ളവും, കറുപ്പ് വാല്‍നട്ടും ചേര്‍ത്ത് ഒരു ലായനി തയ്യാറാക്കി ഇത് മുടിയില് 30 മിനുട്ട് തേച്ചിരിക്കുക.\nകടുക്ക-: കടുക അഥവാ ആര്‍ണിക്ക എണ്ണ തലയില് തേക്കുന്നത് അകാലനര തടയും. ഉണങ്ങിയ ആര്‍ണിക്ക പൂക്കളില് നിന്ന് നിര്‍മ്മിക്കുന്ന എണ്ണ ആന്‍റി-ഇന്‍ഫ്ലമേറ്ററി ഗുണങ്ങളുള്ളതാണ്. ഇത് അകാലനരയും, മുടികൊഴിച്ചിലും തടയും.\nബ്രഹ്മി ഹെയര് ഓയില്: ബ്രഹ്മി ഓയില് തലയില് മസാജ് ചെയ്യുന്നത് പിഗ്മെന്‍റേഷനും, മുടി പിളരുന്നതും, കഷണ്ടിയും തടയാന് സഹായിക്കും.\nമാങ്ങയണ്ടി : മാങ്ങയണ്ടിയുടെ പൊടി നെല്ലിക്കപ്പൊടിയുമായി ചേര്‍ത്ത് തലമുടിയില് തേക്കുക. നരയകറ്റാന് ഇത് സഹായിക്കും.\nകാരറ്റ് ജ്യൂസ് : ദിവസവും ഓരോ ഗ്ലാസ്സ് കാരറ്റ് ജ്യൂസ് കുടിക്കുന്നത് മുടി നരയ്ക്കുന്നത് തടയും.\nRead more topics: gray hair,health,solution